
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1441 


22 Οκτωβρίου 2001 


ΑΠΟΦΑΣΕΙ Σ 

Αριθ. 36072 

Έγκριση του Κανονισμού Προμηθειών της ΜΟΝΑΔΑΣ 
ΟΡΓΑΝΩΣΗΣ της ΔΙΑΧΕΙΡΙΣΗΣ του ΚΟΙΝΟΤΙΚΟΥ 
ΠΛΑΙΣΙΟΥ ΣΤΗΡΙΞΗΣ (Μ.Ο.Δ.) α.ε. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) του Ν. 2372/96 περί συστάσεως φορέων για την επι¬ 
τάχυνση της αναπτυξιακής διαδικασίας και άλλες διατά¬ 
ξεις (ΦΕΚ29/τ.Α'/28-2-96) όπως αυτόςτροποποιήθηκε και 
ισχύει και ειδικότερα το Άρθρο τρίτο το οποίο αποτελείτο 
Καταστατικό της Μ.Ο.Δ. 

β) Του Ν. 2860/2000 περί διαχείρισης, παρακολούθη¬ 
σης και ελέγχου του Κοινοτικού Πλαισίου Στήριξης, όπως 
αυτός τροποποιήθηκε και ισχύει. 

γ) Του άρθρου 27 του Ν. 2081/1992 (ΦΕΚ 154Α/92), με 
το οποίο προστέθηκε άρθρο 29Α στον Ν. 1558/85 (ΦΕΚ 
137/Α/85) Έλεγχος των δαπανών που προκαλού ν οι κανο¬ 
νιστικές διοικητικές πράξεις. 

2. Το Π.Δ. 178/2000 «Οργανισμόςτου Υπουργείου Εθνι¬ 
κής Οικονομίας» (ΦΕΚ 165/Α/14.7.2000). 

3. Την από 12.7.2001 πρόταση του Κανονισμού Προμη¬ 
θειών της Μ.Ο.Δ. του Προέδρου του Δ.Σ. Π. Μαυροκέφα- 
λου. 

4. Το γεγονός ότι από την απόφαση αυτή προκαλείται 
ακαθόριστη δαπάνη, η οποία θα αντιμετωπισθεί από πι¬ 
στώσεις του προϋπολογισμού Δημοσίων Επενδύσεων, 
αποφασίζουμε: 

Εγκρίνεται ο Κανονισμός Προμηθειών της ΜΟΝΑΔΑΣ 
ΟΡΓΑΝΩΣΗΣ της ΔΙΑΧΕΡΙΣΗΣ του ΚΟΙΝΟΤΙΚΟΥ ΠΛΑΙΣΙ¬ 
ΟΥ ΣΤΗΡΙΞΗΣ (Μ.Ο.Δ.) α.ε. 

ΚΑΝΟΝΙΣΜΟΣ ΠΡΟΜΗΘΕΙΩΝ ΤΗΣ Μ.Ο.Δ. α.ε. 

ΕΙΣΑΓΩΓΗ 

Με την τελευταία τροποποίηση του Ιδρ. Νόμου της 
Μ.Ο.Δ. α.ε. (Ν.2372/96), προβλέπεται η κατάρτιση του Κα¬ 
νονισμού Προμηθειών, Ανάθεσης και Εκτέλεσης Έργων, 
Μελετών και Υπηρεσιών, ο οποίος σύμφωνα μετηνπαρ. 1 
του άρθρου 2 του Καταστατικού της Μ.Ο.Δ. εγκρίνεται 
από τον εποπτεύοντα την Εταιρία Υπουργό. 

Ο Κανονισμός αυτός διαρθρώνεται σε 4 Κεφάλαια που 
καλύπτουν όλες τις διαδικασίες προμηθειών της Εταιρεί¬ 


ας, με βάσει τις αρμοδιότητες της Μ.Ο.Δ., τόσο για την κά¬ 
λυψη ιδίων αναγκών όσο και για την υλικοτεχνική και ορ¬ 
γανωτική υποστήριξη των Ειδικών Υπηρεσιώντου Γ Κ.Π.Σ. 

Κάθε Κεφάλαιο είναι αυτοτελές και προβλέπει διαδικα¬ 
σίες προμηθειών διακριτές για προμήθεια υλικών, υπηρε¬ 
σιών, την μίσθωση ακινήτων και την ανάθεση και εκτέλεση 
έργων εγκατάστασης. 

Τα Κεφάλαια που περιγράφονται στον Κανονισμό αυτό 
είναι: 

I. Διαδικασίες Προμηθειών Υλικών και Εξοπλισμού 

II. Διαδικασίες Προμήθειας Μελετητικών - Τεχνικών και 
Συμβουλευτικών Υπηρεσιών 

III. Διαδικασίες Μίσθωσης Ακινήτων 

IV. Διαδικασίες Ανάθεσης και Εκτέλεσης Έργων 

Η εκπόνηση μελετών και η εκτέλεση των έργων, καθώς 
και οι κάθε είδους προμήθειες και εργασίες γίνονται από 
την ΜΟΔ Α.Ε. κατ’ εξαίρεση από κάθε κείμενη διάταξη, 
πλην εκείνωντου δικαίου της Ευρωπαϊκής Ενωσης, σχετι¬ 
κή με την ανάθεση μελετών και εκτέλεση δημοσίων έργων 
και διενέργεια κρατικών προμηθειών. 

ΚΕΦΑΛΑΙΟ I 

ΔΙΑΔΙΚΑΣΙΕΣ ΠΡΟΜΗΘΕΙΩΝ ΥΛΙΚΩΝ ΚΑΙ ΕΞΟΠΛΙΣΜΟΥ 
ΠΕΡΙΕΧΟΜΕΝΑ 

Άρθρο 1: Αντικείμενο του Κανονισμού 
Άρθρο 2: Κλιμάκια Προϋπολογισμού Προμηθειών 
Άρθρο 3: Τρόποι επιλογής Προμηθευτών 
Άρθρο 4: Μητρώο Προμηθευτών 
Άρθρο 5: Σύσταση Επιτροπής Προμηθειών 
Άρθρο 6: Εισήγηση για Προμήθεια 
Άρθρο 7: Προκήρυξη Διαγωνισμού 
Άρθρο 8: Τεχνικές Προδιαγραφές 
Άρθρο 9: Κανόνες Δημοσιότητας 
Άρθρο 10: Υποβολή Προσφορών 
Άρθρο 11: Διεξαγωγή και Κατακύρωση του Διαγωνι¬ 
σμού 

Άρθρο 12: Αξιολόγηση προσφορών Συμβάσεις 
Άρθρο 13: Ενστάσεις 
Άρθρο 14: Συμβάσεις 
Άρθρο 15: Εγγυήσεις 
Άρθρο 16: Τρόπος και Χρόνος Παραλαβής 
Άρθρο 17: Τρόπος Πληρωμής - Απαιτούμενα Δικαιολο- 
γητικά για Πληρωμή Προμηθευτή 

Άρθρο 18: Επίλυση Διαφορών 

Άρθρο 19: Έναρξη Ισχύος 

Άρθρο 1 

Αντικείμενο του Κανονισμού 

Αντικείμενο του παρόντος Κανονισμού είναι ο καθορι¬ 
σμός των διαδικασιών που αφορούν την αγορά, μίσθωση 
ή χρηματοδοτική μίσθωση, με ή χωρίς δικαίωμα εξαγο¬ 
ράς, αγαθών που ενεργούνται από την Μ.Ο.Δ. Α.Ε για την 
κάλυψη ιδίων αναγκών καθώς και για λογαριασμό τρίτων 
φορέων διαχείρισης και υλοποίησης έργων του Γ ΚΠΣ, 
στο πλαίσιο δραστηριοτήτων της σύμφωνα με τις διατά¬ 
ξεις του ιδρυτικού της νόμου 2372/96, όπως τροποποιή¬ 
θηκε και ισχύει με τον νόμο 2860/2000 και τις τροποποιή¬ 
σεις του. 

Για περιπτώσεις προμήθειας υλικών και εξοπλισμού 
προϋπολογισμού μεγαλύτερου των διακοσίων χιλιάδων 
(200.000) ευρώ, εφαρμόζονται οι διατάξεις του ευρωπαϊ¬ 
κού δικαίου, οι οποίες και υπερισχύουν. 

Ως προμήθειες νοούνται ενδεικτικά κατά τον κανονι¬ 
σμό: 

• η προμήθεια αναλώσιμων ειδών 

• η προμήθεια ειδών Γ ραφείου 

• η προμήθεια ηλεκτρονικών υπολογιστών και συστη¬ 
μάτων πληροφορικής και επικοινωνίας 

• η προμήθεια λοιπών αγαθών που είναι απαραίτητα για 
την εύρυθμη λειτουργία Γ ραφείων 

Για κάθε περίπτωση που δεν αντιμετωπίζεται από τον 
παρόντα κανονισμό έχουν εφαρμογή οι διατάξεις του 
Π.Δ. 394/96 (ΦΕΚ266/Α/96). 

Προμήθειες εμπίπτουσες στο πεδίο εφαρμογής του 
Π.Δ. 370/95 (ΦΕΚ 199/Α/95) εκτελούνται σύμφωνα με τις 
διατάξεις αυτού, συμπληρωματικά δε και μετις διατάξεις 
του παρόντος. 

Άρθρο 2 

Κλιμάκια προϋπολογισμού προμηθειών 

Από άποψη ύψους προϋπολογισμού δαπάνης οι προ¬ 
μήθειες κατατάσσονται στα παρακάτω κλιμάκια: 

• Κλιμάκιο 1: Από 150 ευρώ μέχρι 600 ευρώ 

• Κλιμάκιο 2: Από 601 ευρώ μέχρι 6.000 ευρώ 

• Κλιμάκιο 3: Από 6.001 ευρώ μέχρι 30.000 ευρώ 

• Κλιμάκιο 4: Από 30.001 ευρώ μέχρι 120.000 ευρώ 

• Κλιμάκιο 5: Από 120.001 ευρώ και άνω 

Τα ανωτέρω όρια μπορούν να αναπροσαρμόζονται με 
απόφαση του Δ.Σ της εταιρείας. 

Στον υπολογισμό του ύψους των ανωτέρω αναφερόμε- 
νων κλιμακίων δεν λαμβάνεται υπόψη ο ΦΠ Α και τυχόν άλ¬ 
λοι φόροι ή επιβαρύνσεις της εταιρείας. 

Για προμήθειες αγαθών έως 150 ευρώ (συμπεριλαμβα¬ 
νομένου και του ΦΠΑ και των τυχόν άλλων φόρων ή επι¬ 
βαρύνσεων) οι αγορές γίνονται από το αρμόδιο Διευθυ¬ 
ντικό στέλεχος της ΜΟΔ και το τιμολόγιο εξοφλείται από 
το Μικρό Ταμείο της Κεντρικής Υπηρεσίας. 

Άρθρο 3 

Τρόποι Επιλογής Προμηθευτών 

Οι προμήθειες αγαθών γίνονται είτε μέσω διαγωνισμών 
είτε μέσω διαπραγματεύσεων. 

Οιπρομήθειες με προϋπολογισμό δαπάνης αντίστοιχης 
του 1ου γίνονται με απευθείας ανάθεση και έγκριση του 
Υπευθύνου του Τομέα 

Οιπρομήθειες με προϋπολογισμό δαπάνης αντίστοιχης 


του 2ου γίνονται με απευθείας ανάθεση και έγκριση του 
Γ ενικού Διευθυντή. 

Στις περιπτώσεις των προμηθειών του 1ου και 2ου κλι¬ 
μακίου δεν απαιτείται η σύναψη σύμβασης μεταξύ της 
εταιρείας και του προμηθευτή. 

Οιπρομήθειες με προϋπολογισμό δαπάνης αντίστοιχης 
του 3ου γίνονται με απευθείας ανάθεση και έγκριση του 
Γενικού Διευθυντή ή και του Προέδρου αναλόγως των 
ορίων αρμοδιότητας εκάστου. 

Οιπρομήθειες με προϋπολογισμό δαπάνης αντίστοιχης 
του 4ου κλιμακίου γίνονται με ανάθεση εφ 'όσον ζητηθούν 
προσφορές από τουλάχιστον τρεις (3) προμηθευτές και 
έγκριση του ΔΣ της εταιρείας ή και του Γενικού και του 
Προέδρου αναλόγως των ορίων αρμοδιότητας εκάστου. 

Οιπρομήθειες με προϋπολογισμό δαπάνης αντίστοιχης 
του 5ου κλιμακίου γίνονται είτε με διαγωνισμό είτε με δια¬ 
πραγματεύσεις και έγκριση του Δ.Σ της εταιρείας. 

Στις περιπτώσεις των προμηθειών του 3ου,4ου και 5ου 
κλιμακίου απαιτείται η σύναψη σύμβασης με τον προμη¬ 
θευτή. 

Οι διαδικασίες διαγωνισμών και διαπραγματεύσεων 
ακολουθούνται για τις προμήθειες του 5ου κλιμακίου εί¬ 
ναι ως εξής: 

3.1. ΔΙΑΓΩΝΙΣΜΟΙ 

Οι διαγωνισμοί διακρίνονται σε ανοικτούς, κλειστούς 
και πρόχειρους. 

3.1. α Ανοικτός 

Ανοικτός είναι ο διαγωνισμός στον οποίο μπορεί να υπο¬ 
βάλει προσφορά κάθε ενδιαφερόμενος προμηθευτής. 

3.1 .β Κλειστός 

Κλειστός είναι ο διαγωνισμός στον οποίο μπορούν να 
υποβάλουν προσφορά μόνον εκείνοι οι προμηθευτές που 
προσκαλούνται για το σκοπό αυτό από την ΜΟΔ ως εξής: 

3.1 .β Με πρόσκληση προς τους προμηθευτές που είναι 
γραμμένοι στο μητρώο προμηθευτώντης ΜΟΔ για το συ¬ 
γκεκριμένο είδος. Σε περιπτώσεις όπου πρόκειται για 
προμήθεια νέων ειδών για τα οποία δεν υπάρχει γνώση 
της αγοράς θα ακολουθείται η διαδικασία του κλειστού 
διαγωνισμού με προηγούμενη δημοσίευση και επιλογή. 

3.γ. Πρόχειρος 

Πρόχειρος είναι ο διαγωνισμός που γίνεται μόνο για τη 
σύναψη συμβάσεων προμηθειών αξίας κάτω των 200.000 
ΕΩυ, ετήσιας συνολικής δαπάνης. 

Στην περίπτωση αυτή η εταιρεία μπορεί να επιλέξει προ¬ 
μηθευτή εφόσον υπάρχουν τρεις (3) τουλάχιστον προ¬ 
σφορές 

3.2. ΔΙ ΑΔΙ ΚΑΣΙ ΕΣΜ ΕΔΙ ΑΠ ΡΑΓΜ ΑΤΕΥΣΗ 

Με διαπραγμάτευση είναι οι διαδικασίες κατά τις οποίες 

η ΜΟΔ προσφεύγει στους προμηθευτές της επιλογής της 
και διαπραγματεύεται τους όρους των υπό σύναψη συμ¬ 
βάσεων προμηθειών με έναν ή περισσότερους απ’ αυ¬ 
τούς. Διακρίνονται δε σε διαδικασίες με διαπραγμάτευση 
με προηγούμενη δημοσίευση προκήρυξης ή χωρίς δημο¬ 
σίευση προκήρυξης, και διενεργούνται ως ακολούθως: 

3.2. α. Διαδικασίες με διαπραγμάτευση με προηγούμε¬ 
νη προκήρυξη. Αν κατά τη διενέργεια διαγωνισμού υπο¬ 
βλήθηκαν προσφορές μη κανονικές και δεν μεταβάλλο¬ 
νται ουσιωδώς οι αρχικοί όροι της διακήρυξης. 

3.2. β. Διαδικασίες με διαπραγμάτευση χωρίς προηγού¬ 
μενη προκήρυξη. 

• Αν κατά τη διενέργεια διαγωνισμού δεν μεταβάλλο¬ 
νται ουσιωδώς οι αρχικοί όροι της διακήρυξης και εφό¬ 
σον: 

• Κατά τη διενέργεια ανοικτού ή κλειστού διαγωνισμού 
δεν υποβλήθηκε προσφορά, ή οι προσφορές που υπο¬ 
βλήθηκαν κρίθηκαν απαράδεκτες. 

• Για τεχνικούς ή καλλιτεχνικούς λόγους ή για λόγους 
που σχετίζονται με την προστασία δικαιωμάτων αποκλει¬ 
στικότητας, τα προς προμήθεια αγαθά κατασκευάζονται 
και παραδίδονται μόνο από ορισμένο προμηθευτή. 

• Τα είδη κατασκευάζονται αποκλειστικά για σκοπούς 
έρευνας, πειραμάτων, μελετών και προτύπων εφαρμο¬ 
γής- 

• Για λόγους επείγουσας ανάγκης που οφείλεται σε αυ¬ 
ταπόδεικτα απρόβλεπτες καταστάσεις, δεν είναι δυνατόν 
να τηρηθούν οι προθεσμίες που προβλέπονται στο άρθρο 
9 του παρόντος κανονισμού για τους διαγωνισμούς. 

• Για συμπληρωματικές προμήθειες από τον αρχικό 
προμηθευτή εφόσον η αλλαγή του θα υποχρέωνε την 
ΜΟΔ να αγοράσει αγαθά με διαφορετικά τεχνικά χαρα¬ 
κτηριστικά που θα ήταν ασυμβίβαστα ή θα προκαλούσαν 
δυσανάλογες τεχνικές δυσχέρειες ή οικονομικές επιβα¬ 
ρύνσεις στη λειτουργία ή στη συντήρησή τους. 

• Η προμήθεια αγαθών κρίνεται σκόπιμο να ανατεθεί σε 
εκπαιδευτικά, ερευνητικά ή παρόμοια ιδρύματα για εκ¬ 
παιδευτικούς, ερευνητικούς, πειραματικούς, μελετητι¬ 
κούς ή αναπτυξιακούς σκοπούς. 

• Υπάρχει ένας μοναδικός προμηθευτής. Στην περί¬ 
πτωση αυτή η πραγματοποίηση της προμήθειας αποφα- 
σίζεται από το ΔΣ, τον Πρόεδρο Δ.Σ. και τον Γ ενικό Διευ¬ 
θυντή της ΜΟΔ αναλόγωςτης αρμοδιότητας εκάστου με¬ 
τά από σχετική εισήγηση της Επιτροπής Προμηθειών, 
στην οποία καθορίζονται τουλάχιστον το είδος, η ποσό¬ 
τητα, η αξία και η πηγή χρηματοδότησης. 

Περιπτώσεις Μοναδικού προμηθευτή θεωρούνται όσοι 
πληρούν τα κάτωθι: 

• Μόνο αυτός δύναται να προμηθεύσει (μονοπώλιο) 

• Έχει αξιολογηθεί έναντι άλλων και έχει βρεθεί επα¬ 
νειλημμένα καλύτερος σε σχέση -ποιότητας - τιμής - υπη¬ 
ρεσίες συντήρησης. 

Στις προγραμματικές συμφωνίες επιλογή του ή των 
προμηθευτών γίνεται με την διαδικασία της Αίτησης Αγο¬ 
ράς. 

Στις συμφωνίες της κατηγορίας αυτής λαμβάνονται 
υπόψη: 

• Συγκεκριμένη Χρονική διάρκεια ισχύος της συμφω¬ 
νίας 

• Προδιαγεγραμμένα τεχνικά χαρακτηριστικά 

• Προδιαγεγραμμένα ποσοστά εκπτώσεων 

• Τρόπος πληρωμής 

• Συνολικό ύψος δαπάνης 

• Άλλα στοιχεία που καθορίζει η Επιτροπή 

Οι προγραμματικές συμφωνίες υποβάλλονται στο ΔΣ 
για έγκριση. 

Γ ια τις τμηματικές αγορές βάσει προγραμματικών συμ¬ 
φωνιών εκδίδεται ανά παραγγελία Εντολή Αγοράς, η 
οποία εγκρίνεται βάση του πίνακα ορίων εγκρίσεων των 
δαπανών της ΜΟΔ. 

Άρθρο 4 

Μητρώο Προμηθευτών 

Η εταιρεία υποχρεούται στηντήρηση Μητρώου Προμη¬ 
θευτών. Με απόφαση του Διοικητικού Συμβουλίου της 
εταιρείας ύστερα από εισήγηση της Επιτροπής Μητρώου 
Προμηθευτών, η οποία συστήνεται με απόφαση του Γ ενι¬ 
κού Διευθυντή της εταιρείας, καθορίζονται οι όροι και οι 


προϋποθέσεις εγγραφής, διαγραφής, αξιολόγησής, ο 
τρόπος τήρησής του καθώς και κάθε άλλο στοιχείο απα¬ 
ραίτητο για την εκπλήρωση του σκοπού του. 

Άρθρο 5 

Σύσταση Επιτροπής Προμηθειών και Επιτροπή 
Αξιολόγησης Προσφορών 

Οι διαδικασίες προμηθειών με προϋπολογισμό δαπά¬ 
νης αντίστοιχο του 4ου και 5ου κλιμακίου διενεργούνται 
από τριμελή Επιτροπή Προμηθειών η οποία συστήνεται 
με απόφαση του Γενικού Διευθυντή της ΜΟΔ μετά την 
έγκριση της σκοπιμότητας της προμήθειας από το ΔΣ. 

Στην Επιτροπή δύνανται να συμμετέχουν μέλη του ΔΣ, 
στελέχη της εταιρείας με συναφή προς το αντικείμενο της 
προμήθειας εξειδίκευση ή και τρίτοι. 

Η Επιτροπή, δύναται να ζητήσειτην υποστήριξη ειδικών 
εμπειρογνωμόνων στην σύνταξη των τεχνικών προδια¬ 
γραφών της προκήρυξης, οι οποίοι ορίζονται με απόφα¬ 
ση του Γ ενικού Διευθυντή. 

Η Επιτροπή είναι αρμόδια για την σύνταξη των τεχνικών 
προδιαγραφών και των όρων της προκήρυξης του διαγω¬ 
νισμού, την δημοσίευση της σύμφωνα μετους όρους του 
παρόντος, την διενέργεια του διαγωνισμού και την παρα¬ 
λαβή των αγαθών. 

Την ευθύνη διαδικασιών προμήθειας με προϋπολογι¬ 
σμό δαπάνης αντίστοιχο των κλιμακίων 1,2 και 3 του άρ¬ 
θρου 2 του παρόντος έχει ο Τομέας Διοικητικού και Οικο¬ 
νομικού, σε άμεση συνεργασία με τον Τομέα στην αρμο¬ 
διότητα του οποίου ανήκει η εισήγηση για την προμήθεια. 
Στις περιπτώσεις αυτές ο Τομέας Διοικητικού - Οικονομι¬ 
κού είναι αρμόδιος για την αναζήτηση προσφορών από 
τους υποψήφιους προμηθευτές. 

Για την αποσφράγιση και αξιολόγηση των προσφορών 
των προμηθευτών καθώς και την υποβολή έκθεσης αξιο¬ 
λόγησης προσφορών προς το ΔΣ της εταιρείας ή και τον 
Πρόεδρο και το Γενικό Δ/ντή αναλόγως των ορίων αρμο¬ 
διότητας εκάστου, αρμόδια είναι η Επιτροπή Αξιολόγησης 
Προσφορών. Η Επιτροπή Αξιολόγησης προσφορών είναι 
τριμελής και συστήνεται με απόφαση του Γ ενικού Δ/ντή. 

Στην Επιτροπή Αξιολόγησης δύνανται να συμμετέχουν 
μέλη του ΔΣ, στελέχη της εταιρείας με συναφή προς το 
αντικείμενο εξειδίκευση ή και τρίτοι. 

Οι προγραμματικές συμφωνίες για αγορές αγαθών 
πραγματοποιούνται από Επιτροπή την οποία συστήνει ο 
Γ ενικός Διευθυντής και στην οποία συμμετέχουν: 

• Ο Υπεύθυνος του Τομέα ή Υπεύθυνος της Ομάδας το 
τμήμα του οποίου αφορά η προμήθεια 

• Ο Υπεύθυνος του Τομέα Διοικητικού - Οικονομικού 

• Ο Γ ενικός Διευθυντής ή άλλο άτομο που αυτός ορίζει 

Άρθρο 6 

Εισήγηση για Προμήθεια 

Για όλες τις προμήθειες απαιτείται προηγούμενη εισή¬ 
γηση η οποία αναλόγως του κλιμακίου στο οποίο εντάσ¬ 
σεται ο προϋπολογισμός δαπάνης της σύμφωνα με το 
άρθρο 2 του παρόντος Κανονισμού, συντάσσεται από: 

Κλιμάκιο 1: Το αρμόδιο στέλεχος της εταιρείας με τη 
διαδικασία της Εντολής Αγοράς, η οποία εγκρίνεται από 
τον/την Υπεύθυνο/η του αρμόδιου Τομέα. 

Κλιμάκιο 2: Το αρμόδιο στέλεχος της εταιρείας με τη 
διαδικασία της Εντολής Αγοράς, η οποία εγκρίνεται από 
τον/την Υπεύθυνο/η του αρμόδιου Τομέα και τον Γενικό 
Δ/ντή 

Κλιμάκιο 3: Το αρμόδιο στέλεχος της εταιρείας με τη 
διαδικασία της Εντολής Αγοράς, η οποία εγκρίνεται από 
τον/την Υπεύθυνο/η του αρμόδιου Τομέα, τον Γενικό Δι¬ 
ευθυντή της εταιρείας και τον Πρόεδρο, αναλόγως των 
ορίων αρμοδιότητας εκάστου 
Κλιμάκιο 4: Τον/την Υπεύθυνο/η του αρμόδιου Τομέα με 
τη διαδικασία της Αίτησης Αγοράς, η οποία εγκρίνεται 
από το ΔΣ της εταιρείας ή και τον Π ρόεδρο του Δ.Σ και τον 
Γενικό Διευθυντή αναλόγως των ορίων αρμοδιότητας 
εκάστου. Μετά την κατά ανωτέρω έγκριση του αναδόχου 
συντάσσεται αρμοδίως σχετική εντολή αγοράς. 

Κλιμάκιο 5: Τον Γενικό Διευθυντή της εταιρείας, η οποία 
εγκρίνεται από το Δ.Σ της εταιρείας. 

Οι σχετικές διαδικασίες, όροι και αρμοδιότητες εισήγη¬ 
σης και έγκρισης αναφέρονται αναλυτικά στις αντίστοι¬ 
χες Πρότυπες Οδηγίες Λειτουργίας (ΠΟΑ) της εταιρείας. 

Άρθρο 7 

Προκήρυξη διαγωνισμού 

Οι όροι της διακήρυξης κάθε διαγωνισμού πρέπει να εί¬ 
ναι σαφείς και πλήρεις. Η διακήρυξη υπογράφεται από 
τον Γεν. Διευθυντή της ΜΟΔ. 

1. Ανοικτός διαγωνισμός. Στις περιπτώσεις ανοικτού 
διαγωνισμού, η διακήρυξη περιλαμβάνει τουλάχιστον τα 
ακόλουθα στοιχεία: 
α. Το είδος του διαγωνισμού. 

β. Το είδος, την ποσότητα και τις τεχνικές προδιαγρα¬ 
φές των προς προμήθεια αγαθών καθώς και τη δυνατό¬ 
τητα για τους προμηθευτές υποβολής προσφορών για 
μέρος ή για το σύνολο των προς προμήθεια αγαθών. 

γ. Τον χρόνο, τον τόπο και τον τρόπο παράδοση ς και πα- 
ραλαβής των αγαθών. 

δ. Το όνομα, τη διεύθυνση, τον αριθμό τηλεφώνου, τον 
αρμόδιο υπάλληλο της Υπηρεσίας που διενεργεί το δια¬ 
γωνισμό, την προθεσμία μέσα στην οποία πρέπει να ενερ¬ 
γήσουν οι ενδιαφερόμενοι και το ποσό που τυχόν χρειάζε¬ 
ται να καταβληθεί για τη χορήγηση των σχετικών εγγρά¬ 
φων καθώς και τους όρους πληρωμής του ποσού αυτού. 
ε. Το νόμισμα της προσφερόμενης τιμής, 
στ. Τον τύπο, τα ποσοστά, το νόμισμα καθώς και τον 
χρόνο υποβολής των εγγυήσεων, καθώς και άλλες εξα¬ 
σφαλίσεις, εάν τυχόν ζητούνται, 
ζ. Την πηγή χρηματοδότησης και τον τρόπο πληρωμής, 
η. Τα στοιχεία και δικαιολογητικά που είναι αναγκαία για 
την εκτίμηση του κατώτατου ορίου οικονομικών και τεχνι¬ 
κών προϋποθέσεων, που η ΜΟΔ απαιτεί από τους προμη¬ 
θευτές. 

θ. Ενδεχομένως, απαγόρευση των εναλλακτικών προ¬ 
σφορών. 

ι. Τα κριτήρια για την αξιολόγηση των προσφορών και 
την κατακύρωση της προμήθειας. Στην περίπτωση που 
κριτήριο είναι η πλέον συμφέρουσα προσφορά καθορίζο¬ 
νται και τα στοιχεία με βάση τα οποία γίνεται η αξιολόγη¬ 
ση της προσφοράς. 

ια. Την ημερομηνία αποστολής περίληψης της διακήρυ¬ 
ξης στην Υπηρεσία Επισήμων Εκδόσεωντων Ευρωπαϊκών 
Κοινοτήτων για δημοσίευση, όπου τούτο απαιτείται. 

ιβ. Τις προϋποθέσεις αναπροσαρμογής του τιμήματος, 
εφόσον κρίνεται ότι απαιτείται τέτοιος όρος. 

ιγ. Την προθεσμία για την παραλαβή των προσφορών 
από την ΜΟΔ τη διεύθυνση στην οποία πρέπει να απο¬ 
σταλούν και τη γλώσσα ή τις γλώσσες στις οποίες πρέπει 
να έχουν συνταχθεί. 


ιδ. Τα αρμόδια όργανα για την αποσφράγιση και αξιο¬ 
λόγηση των προσφορών, την ημερομηνία, την ώρα και 
τον τόπο αποσφράγισης, καθώς και τα πρόσωπα που δι¬ 
καιούνται να παρίστανται. 
ιε. Τη διάρκεια της ισχύος των προσφορών, 
ιστ. Τους απαράβατους όρους, απόκλιση από τους 
οποίους συνεπάγεται οπωσδήποτε την απόρριψη της 
προσφοράς. 

2. Κλειστός διαγωνισμός 

Στην περίπτωση κλειστού διαγωνισμού η διακήρυξη πε¬ 
ριλαμβάνει τουλάχιστον τα προαναφερόμενα στοιχεία 
των εδαφίων 7.1.α. μέχρι και 7.1 .ιβ. τηςπαρ. 1 του παρό¬ 
ντος άρθρου. 

α. Εφόσον ο διαγωνισμός γίνει με τη διαδικασία του 
εδαφίου 3.1 .βτου άρθρου 3, τότε η διακήρυξη του εδαφί¬ 
ου 7.2.α.περιλαμβάνει επιπλέον και τα εξής: 
α. 1. Τον τύπο και το περιεχόμενο των αιτήσεων συμμε¬ 
τοχής. 

α.2. Τη διεύθυνση στην οποία πρέπει να υποβληθούν. 
α.3. Την προθεσμία υποβολής τους. 
α.4. Την ημερομηνία μέχρι την οποία θα αποσταλούν 
από την ΜΟΔ οι προσκλήσεις στους υποψήφιους 
προμηθευτές για την υποβολή προσφορών. 
α.5. Οποιοδήποτε έγγραφο ή δικαιολογητικά που η 
ΜΟΔ κρίνει ότι θα βοηθήσει στην επιλογή των υπο¬ 
ψηφίων προμηθευτών. 

Αμέσως μετά τη λήξη της προθεσμίας υποβολής των 
προαναφερόμενων αιτήσεων συμμετοχής, γίνεται η επι¬ 
λογή των υποψηφίων προμηθευτών και σε όσους επιλε- 
γούν αποστέλλεται πρόσκληση για υποβολή προσφο¬ 
ρών. Η πρόσκληση πρέπει να περιλαμβάνει τουλάχιστον 
τα στοιχεία που αναφέρονται στα εδάφια της παραγρ. 
7.1.ιγ, 7.1 .ιδ, 7.1 .ιε του παρόντος άρθρου. Με την πρό¬ 
σκληση αποστέλλεται σ’αυτούς που επιλέχτηκαν για 
υποβολή προσφορών και η σχετική διακήρυξη μαζί με 
όλα τα συμπληρωματικά της διακήρυξης έγγραφα και 
στοιχεία. 

β. Εφόσον ο διαγωνισμός γίνει με προηγούμενη δημο¬ 
σίευση της διακήρυξης και επιλογή από το μητρώο προ¬ 
μηθευτών του άρθρου 3, τότε σ'αυτούς που υποβάλλουν 
εκδήλωση ενδιαφέροντος αποστέλλεται: 

Πρόσκληση υποβολής προσφοράς που περιλαμβάνει 
τουλάχιστον τα στοιχεία που αναφέρονται στα εδάφια 
7.1 .ιγ., 7.1 .ιδ., και7.1.ιετης παραγρ. 7.1. του παρόντος 
άρθρου. 

γ. Στην περίπτωση προμηθειών αξίας μεγαλύτερης των 
200.000 ΕΟυ, δύναται στην προκήρυξη να αναφέρεται ο 
αριθμός των προμηθευτών οι οποίοι πρόκειται να προ¬ 
σκληθούν να υποβάλλουν προσφορά. Το κατώτερο από 
τα όρια αυτά δεν μπορεί να είναι μικρότερο από πέντε (5), 
το δε ανώτερο μέχρι είκοσι (20). 

3. Πρόχειρος διαγωνισμός 

Στον πρόχειρο διαγωνισμό, δεν απαιτείται δημοσίευση 
διακήρυξης. Ο πρόχειρος διαγωνισμός διενεργείται από 
τριμελή Επιτροπή Προμηθειών με υποβολή έγγραφων 
προσφορών. 

4. Διαδικασία με διαπραγμάτευση χωρίς προηγούμενη 
προκήρυξη 

Γ ια τη διαδικασία με διαπραγμάτευση χωρίς προκήρυ¬ 
ξη απαιτείται αιτιολογημένη απόφαση του Δ.Σ. της ΜΟΔ, 
σύμφωνα με όσα αναφέρονται στο άρθρο 3 Παρ. 3.2 του 
παρόντος κανονισμού. 

Άρθρο 8 

Τεχνικές προδιαγραφές 

• Σε κάθε διακήρυξη και σύμβαση επισυνάπτονται οιτε- 
χνικές προδιαγραφές του αγαθού ή αναφέρεται συγκε¬ 
κριμένο πρότυπο (ευρωπαϊκό ή αναγνωρισμένου οργανι¬ 
σμού) ή προδιαγραφή (ενοποιημένη, άλλου φορέα). 

• Οι τεχνικές προδιαγραφές καθορίζουν τα απαιτούμε- 
να τεχνικά χαρακτηριστικά, ώστε τα υπό προμήθεια αγα¬ 
θά να εκπληρώνουν το σκοπό για τον οποίο προορίζονται, 
όπως τα επίπεδα ποιότητας ή απόδοσης, την ασφάλεια, 
τις διαστάσεις, την ορολογία, τη συσκευασία, τη σήμανση 
κλπ. 

• Δεν επιτρέπεται η αναγραφή στους όρους των διακη¬ 
ρύξεων τεχνικών προδιαγραφών που αναφέρουν προϊό¬ 
ντα ορισμένης κατασκευής ή προέλευσης, ή μεθόδους 
επεξεργασίας οι οποίες έχουν σαν αποτέλεσμα να ευνο¬ 
ούν ορισμένες επιχειρήσεις ή προϊόντα, εκτός εξαιρετι¬ 
κών περιπτώσεων κατά τις οποίες δεν είναι δυνατόν να 
διατυπωθούν διαφορετικά σαφείς προδιαγραφές της φύ- 
σεως των προς προμήθεια ειδών, οπότε μπορεί να γίνεται 
αναφορά σε συγκεκριμένα εμπορικά σήματα κ.λ.π. με τον 
όρο όμως ότι θα συνοδεύεται η αναφορά αυτή με τις λέ¬ 
ξεις "αντίστοιχο". Ειδικότερα δεν επιτρέπεται να αναφέ- 
ρονται οιτεχνικές προδιαγραφές σε εμπορικά σήματα, δι¬ 
πλώματα ευρεσιτεχνιών, τύπου ορισμένης προέλευσης ή 
παραγωγής, εκτός αν υποχρεωτικά συνοδεύονται από τις 
λέξεις "ή αντίστοιχα" και εφόσον δεν είναι διαφορετικά 
σαφώς και πλήρως κατανοητές απ ολους τους ενδιαφε¬ 
ρομένους. 

Άρθρο 9 

Κανόνες Δημοσιότητας 

Στην περίπτωση που απαιτείται δημοσίευση της πρό¬ 
σκλησης για υποβολή προσφορών, σχετική ανακοίνωση 
δημοσιεύεται τουλάχιστον είκοσι (20) ημέρες πριν από 
την ημερομηνία υποβολής των προσφορών σε δύο (2) οι¬ 
κονομικές εφημερίδες και μία (1) ημερήσια εφημερίδα 
πανελλήνιας κυκλοφορίας και όπου απαιτείται στην Επί¬ 
σημη Εφημερίδατων Ευρωπαϊκών Κοινοτήτων, τηρουμέ- 
νωντων σχετικών προθεσμιών. 

Άρθρο 10 

Υποβολή Προσφορών Διαγωνισμού 

Στις προμήθειες που διενεργούνται με βάση τις διατά¬ 
ξεις του παρόντος δικαίωμα συμμετοχής έχουν φυσικά ή 
νομικά πρόσωπα καθώς και ενώσεις και κοινοπραξίες 
προμηθευτών που υποβάλλουν κοινή προσφορά. 

Οι προσφορές υποβάλλονται στην εταιρεία μέχρι την 
ώρα και ημέρα που καθορίζεται στη προκήρυξη ή στην 
πρόσκληση. Η υποβολή προσφορών γίνεται από τον δια- 
γωνιζόμενο ή τον νόμιμο εκπρόσωπό του. 

Εκπροθέσμως υποβληθείσες προσφορές δεν γίνονται 
για κανένα λόγο αποδεκτές. 

Οι προσφορές, σε κάθε περίπτωση, υποβάλλονται, σε 
δύο (2) αντίγραφα, σε κλειστό φάκελο, ο οποίος εμπεριέ¬ 
χει τους ακόλουθους τρεις επιμέρους χωριστούς υποφα- 
κέλους με τις ενδείξεις που αναφέρονται στην διακήρυξη 
ή πρόσκληση: 

Φάκελος Α: Νομιμοποιητικά στοιχεία και άλλα απαραί¬ 
τητα δικαιολογητικά (υποβάλλεταιανοικτός). 

Φάκελος Β: Τεχνική προσφορά χωρίς οικονομικά στοι¬ 
χεία σε αντίτυπα που τον αριθμό τους καθορίζει η διακή¬ 
ρυξη (υποβάλλεται κλειστός). 


Φάκελος Γ: Σφραγισμένος φάκελος με την οικονομική 
προσφορά (υποβάλλεται κλειστός). 

Ειδικότερα: 

Οι φάκελοι τεχνικής και οικονομικής προσφοράς θα φέ¬ 
ρουν και τις ενδείξεις του κυρίως φακέλου. 

Σε περίπτωση που τα τεχνικά στοιχεία της προσφοράς 
δεν είναι δυνατόν, λόγω μεγάλου όγκου, να τοποθετη¬ 
θούν στον κυρίως φάκελο, τότε αυτά συσκευάζονται ιδι¬ 
αίτερα και ακολουθούντον κυρίως φάκελο με την ένδειξη 
"ΠΑΡΑΡΤΗΜΑ ΠΡΟΣΦΟΡΑΣ" και τις λοιπές ενδείξεις του 
κυρίως φακέλου. 

Οι προσφορές δεν πρέπει να έχουν ξέσματα, σβησίμα¬ 
τα, προσθήκες, διορθώσεις. Εάν υπάρχει στην προσφορά 
οποιαδήποτε διόρθωση, αυτή πρέπει να είναι καθαρο¬ 
γραμμένη και μονογραμμένη από τον προσφέροντα, το 
δε αρμόδιο όργανο παραλαβής και αποσφράγισης των 
προσφορών πρέπει κατά τον έλεγχο να καθαρογράφει 
την τυχόν διόρθωση και να μονογράφει και να σφραγίσει 
αυτή. Η προσφορά απορρίπτεται όταν υπάρχουν σ'αυτή 
διορθώσεις οι οποίες την καθιστούν ασαφή κατά την κρί¬ 
ση του οργάνου αξιολόγησης των προσφορών. 

Ο προσφέρων θεωρείται ότι αποδέχεται πλήρως και 
ανεπιφυλάκτως όλουςτους όρουςτης διακήρυξης ή πρό¬ 
σκλησης, εκτός εάν κατά περίπτωση στην προσφορά του 
ρητά αναφέρει τα σημεία εκείνα τα οποία τυχόν δεν απο¬ 
δέχεται. Στην περίπτωση αυτή πρέπει ο προσφέρων να 
αναφέρει στην προσφορά του τους όρους της προσφο¬ 
ράς που είναι διαφορετικοί από τους όρους της διακήρυ¬ 
ξης, προκειμένου να αξιολογηθούν. Μετά την κατάθεση 
της προσφοράς δεν γίνεται αποδεκτή αλλά απορρίπτεται 
ως απαράδεκτη κάθε τροποποίηση ή απόκρουση όρου 
της διακήρυξης ή της πρόσκλησης ή της προσφοράς. Δι¬ 
ευκρινίσεις δίνονται μόνο όταν ζητούνται από το αρμόδιο 
όργανο, είτε ενώπιον του, είτε εγγράφως. Σημειώνεται 
ότι, από τις διευκρινίσεις που δίνονται σύμφωνα μετά πα¬ 
ραπάνω, λαμβάνονται υπόψη μόνο εκείνες που αναφέρο- 
νται στα σημεία που ζητήθηκαν. 

Το ένα από τα δύο αντίγραφα των προσφορών θα φέρει 
την ένδειξη "ΠΡΩΤΟΤΥΠΟ" και όλες οι σελίδες του θα 
πρέπει να φέρουν αύξουσα αρίθμηση και να είναι μονο- 
γραμμένες. 

Οι προσφορές ισχύουν και δεσμεύουν τους προμηθευ¬ 
τές για το χρονικό διάστημα που ορίζεται στη διακήρυξη 
ή την πρόσκληση. Προσφορά που ορίζει χρόνο ισχύος μι¬ 
κρότερου του προβλεπόμενου από τη διακήρυξη, απορ¬ 
ρίπτεται ως απαράδεκτη. 

Η ισχύς της προσφοράς μπορεί να παρατείνεται, εφό¬ 
σον ζητηθεί από την αρμόδια υπηρεσία, πριν από τη λήξη 
της κατ’ ανώτατο όριο για χρονικό διάστημα ίσο με το 
προβλεπόμενο ως χρόνο ισχύος στη διακήρυξη. Μετά τη 
λήξη και του ανωτάτου αυτού ορίου χρόνου παράτασης 
ισχύος της προσφοράς, ματαιώνοντας τα αποτελέσματα 
του διαγωνισμού. 

Στους διαγωνισμούς δεν γίνονται δεκτές αντιπροσφο¬ 
ρές. 

Άρθρο 11 

Διεξαγωγή και κατακύρωση του διαγωνισμού 

Οι φάκελοι των προσφορών ανάλογα με την ένδειξη 
τους Α, Β, ή Γ κατά το προηγούμενο άρθρο, αποσφραγί¬ 
ζονται από την Επιτροπή Αξιολόγησης Προσφορών. 

Η ανωτέρω Επιτροπή παραλαμβάνει τις προσφορές. 
Κατ' αρχήν ελέγχονται ως προς την πληρότητα οι φάκελοι 

Ακαιη Επιτροπή αποφασίζει για την νομιμότητα της συμ¬ 
μετοχής των διαγωνιζομένων. 

Αμέσως μετά και εφόσον οι συμμετοχές κρίνονται νόμι¬ 
μες, αποσφραγίζονται οι φάκελοι Β, οι οποίοι εξετάζονται 
από την Επιτροπή ως προς την πληρότητα τους και όσοι 
γίνονται αποδεκτοί, αξιολογούνται τεχνικά σε ξεχωριστή 
συνεδρίαση. Οι φάκελοι Γ με τις οικονομικές προσφορές 
φυλάσσονται σφραγισμένοι μέχρι την ανακοίνωση των 
αποτελεσμάτων της τεχνικής αξιολόγησης από την Επι¬ 
τροπή Αξιολόγησης Προσφορών, οπότε και αποσφραγί¬ 
ζονται εκείνοι, οι οποίοι κρίθηκαν τεχνικά αποδεκτοί. 

Στην περίπτωση ανοικτών διαγωνισμών και σε κάθε άλ¬ 
λη περίπτωση που θα προβλέπεται ρητά στη σχετική δια¬ 
κήρυξη κατά τη διάρκεια ελέγχου των στοιχείων και δικαι- 
ολογητικών του φακέλου Α και την αποσφράγιση των φα¬ 
κέλων Β και Γ μπορούν να παρίστανται εκπρόσωποι των 
υποψηφίων αναδοχών. 

Κατά την αποσφράγιση των προσφορών συντάσσεται 
από την Επιτροπή "πρακτικό αποσφράγισης προσφο¬ 
ρών", στο οποίο αναγράφονται η ημερομηνία διεξαγωγής 
του διαγωνισμού, ο αριθμός των προσκληθέντων, το εί¬ 
δος του διαγωνισμού, η προϋπολογιζόμενη δαπάνη, τα 
στοιχεία αυτών που υπέβαλαν προσφορές, οι παρευρε- 
θέντες στην αποσφράγιση, τυχόν ενστάσεις, καθώς και 
οποιαδήποτε παρατήρηση της Επιτροπής. Τα μέλη της 
Επιτροπής μονογράφουν τις προσφορές και τους φακέ¬ 
λους και προχωρούν στην αξιολόγηση των προσφορών. 

Στα τεύχη του διαγωνισμού θα πρέπει να αναφέρονται 
όλα τα απαιτούμενα στοιχεία, όπωςτα κριτήρια επιλογής, 
οι συντελεστές βαρύτητας της τεχνικής αξιολόγησης, οι 
ελάχιστες απαιτήσεις αποδοχής της προσφοράς, η βαθ¬ 
μολογία της τεχνικής ή/και οικονομικής αξιολόγησης και 
άλλα κριτήρια ανάλογα με το επιλεγέν σύστημα του δια¬ 
γωνισμού. 

Για την κατακύρωσης ή μη του διαγωνισμού απαιτείται 
εμπεριστατωμένη εισήγηση της Επιτροπής Αξιολόγησης 
Προσφορών.Σε περίπτωση που η Επιτροπή εισηγηθείτην 
για οποιοδήποτε λόγο ακύρωση του διαγωνισμού θα πρέ¬ 
πει στην εισήγηση της να συντάξει πρόταση υλοποίησης 
του έργου (επανάληψη διαγωνισμού, απ' ευθείας ανάθε¬ 
ση, κ.λπ). 

Την απόφαση για κατακύρωση ή μη του διαγωνισμού 
λαμβάνειτο Δ.Στης εταιρείας ή ο Πρόεδρος και ο Γ ενικός 
Διευθυντής ή άλλο εξουσιοδοτημένο από αυτό όργανο. 

Το Δ.Σ. της εταιρείας ο Πρόεδρος ή ο Γενικός Διευθυ¬ 
ντής δεν δεσμεύονται από την εισήγηση της Επιτροπής 
Αξιολόγησης και δύνανται να μην αναθέσουντο έργο στον 
μειοδότη, αλλά να προχωρήσουν στην κρίση των επόμε¬ 
νων μειοδοτών κατά σειρά, εφόσον μετά πλήρη αιτιολό¬ 
γηση ο μειοδότης δεν ικανοποιεί τα κριτήρια. Δύνανται 
επίσης ή να ματαιώσουν ή αναβάλλουν ή μη κατακυρώ¬ 
σουν το αποτέλεσμα, χωρίς αποζημίωση του μειοδότη. Σε 
κάθε περίπτωση δύνανται να ζητήσουν διευκρινίσεις ή και 
βελτιώσεις της προσφοράς του μειοδότη. 

Στον προμηθευτή στον οποίο κατακυρώνεται ο διαγωνι¬ 
σμός ή ανατίθεται η προμήθεια, αποστέλλεται σχετική 
ανακοίνωση με επιστολή, ή/και τηλεμοιοτυπία με συνημ¬ 
μένη την απόφαση κατακύρωσης ή ανάθεσης στην οποία 
ορίζεται και η προθεσμία υπογραφής της σύμβασης. 

Ο προμηθευτής στον οποίο κατακυρώθηκε η προμή¬ 
θεια υποχρεούται να προσέλθει εντός της προθεσμίας 
που ορίζεται στην ανακοίνωση για την υπογραφή της σύμ¬ 
βασης ή της παραγγελίας. Σε αντίθετη περίπτωση κη¬ 


ρύσσεται έκπτωτος με απόφαση του ΔΣτης ΜΟΔ. 

Άρθρο 12 

Αξιολόγηση προσφορών 

Για την αξιολόγηση των προσφορών λαμβάνονται υπό¬ 
ψη κυρίως τα παρακάτω στοιχεία: 

1. Όταν για την τελική επιλογή του προμηθευτή κριτή¬ 
ριο είναι μόνο η χαμηλότερη τιμή: 

Η συμφωνία της προσφοράς προς τους όρους και τις 
τεχνικές προδιαγραφές της διακήρυξης και της πρό¬ 
σκλησης. 

Ο ανταγωνισμός που αναπτύχθηκε. 

Η προσφερόμενη τιμή και οι όροι πληρωμής σε σχέση 
με τιμές που προσφέρθηκαν σε προηγούμενους διαγωνι¬ 
σμούς και την τρέχουσα στην αγορά τιμή, για όμοιο ή πα¬ 
ρεμφερές υλικό. 

Η κατακύρωση τελικά γίνεται στον προμηθευτή με τη 
χαμηλότερη τιμή από τους προμηθευτές των οποίων οι 
προσφορές έχουν κριθεί ως αποδεκτές με βάση τις τεχνι¬ 
κές προδιαγραφές καιτους όρους της διακήρυξης. Ισότι¬ 
μες θεωρούνται οι προσφορές που περιέχουν την αυτή 
ακριβώς τιμή και είναι σύμφωνες με τους όρους καιτις τε¬ 
χνικές προδιαγραφές της διακήρυξης ή της πρόσκλησης. 

2. Όταν για την τελική επιλογή του προμηθευτή κριτή¬ 
ριο είναι η συμφερότερη προσφορά: 

• Η τιμή 

• Οι όροι πληρωμής 

• Το κόστος εγκατάστασης, λειτουργίας και συντήρη¬ 
σης, όταν και όπως αυτά καθορίζονται συγκεκριμένα 
στην διακήρυξη. 

• Η συμφωνία των προσφερομένων υλικών με συγκε¬ 
κριμένα ουσιώδη τεχνικά χαρακτηριστικά των προδια¬ 
γραφών που καθορίζονται στην διακήρυξη. 

• Η λειτουργικότητα και η αποδοτικότητατων υλικών με 
βάση τις τεχνικές απαιτήσεις της διακήρυξης. 

• Η καταλληλότητα των προσφερομένων υλικών για 
την εξυπηρέτηση του σκοπού για τον οποίο προορίζεται. 

• Η τυχόν απαιτούμενη ομοιογένεια του υλικού προς 
άλλο που ήδη χρησιμοποιείται από τον ενδιαφερόμενο 
φορέα. 

• Η παρεχόμενη εγγύηση καλής λειτουργίας ή διατή- 
ρησης. 

• Η ποιότητα της εξυπηρέτησης (εΘΓνίοθ) μετά την πώ¬ 
ληση και της τεχνικής βοήθειας εκ μέρους του προμη¬ 
θευτή καθώς και η εξασφάλιση ύπαρξης ανταλλακτικών. 

• Η τυχόν απαιτούμενη ιδιαίτερη ικανότητα, πείρα, εξει- 
δίκευση και ο διατιθέμενος εξοπλισμός εκ μέρους του 
προμηθευτή, για την τεχνική υποστήριξη των ειδών. 

• Ο χρόνος παράδοσηςτων υλικών εφ’όσοντο αρμόδιο 
όργανο αποφαίνεται αιτιολογημένα ότι τούτο ασκεί επιρ¬ 
ροή στην προμήθεια. 

• Κάθε άλλο στοιχείο ανάλογα με την φύση των υπό 
προμήθεια υλικών ή και των ιδιαιτέρων αναγκών του φο¬ 
ρέα. 

Η διαδικασία οικονομικοτεχνικής αξιολόγησης, ο τρό¬ 
πος βαθμολόγησης και η τυχόν κατάταξη των παραπάνω 
στοιχείων σε ομάδες καθορίζονται από τη διακήρυξη. 

Η κατακύρωση τελικά γίνεται στον εντός όρων και τε- 
χνικώνπροδιαγραφώντης διακήρυξης ήτης πρόσκλησης 
προμηθευτή, του οποίου η προσφορά κρίθηκε με τα πα¬ 
ραπάνω στοιχεία ως η πλέον συμφέρουσα. Ισοδύναμες 
θεωρούνται οι προσφορές που κατά την παραπάνω αξιο¬ 
λόγηση δίνουν το αυτό αποτέλεσμα. 

Γιατην επιλογή της συμφερότερης προσφοράς αξιολο¬ 
γούνται μόνο οι προσφορές που είναι αποδεκτές σύμφω¬ 
να με τους καθοριζόμενους στις τεχνικές προδιαγραφές 
και την διακήρυξη όρους. 

Προσφορά που είναι αόριστη και ανεπίδεκτη εκτίμησης 
ή είναι υπό αίρεση, απορρίπτεται ως απαράδεκτη. Προ¬ 
σφορές που παρουσιάζουν, κατά την κρίση της Επιτρο¬ 
πής Αξιολόγησης, ουσιώδεις αποκλίσεις από τους όρους 
και τις τεχνικές προδιαγραφές της διακήρυξης ή της πρό¬ 
σκλησης απορρίπτονται ως απαράδεκτες. Αντίθετα δεν 
απορρίπτονται προσφορές εάν οι παρουσιαζόμενες απο¬ 
κλίσεις κρίνονται ως επουσιώδεις, οπότε θεωρούνται τε¬ 
χνικά αποδεκτές. 

Αποκλίσεις από τους όρους της διακήρυξης ή από ση¬ 
μεία των τεχνικών προδιαγραφών που έχουν χαρακτηρι- 
σθεί στη διακήρυξη ως απαράβατοι όροι είναι οπωσδή¬ 
ποτε ουσιώδεις και συνιστούν απόρριψη των προσφο¬ 
ρών. 

Σε περίπτωση υπερβολικά χαμηλών προσφορών σε 
σχέση με το αντικείμενό τους, πριν αυτές απορριφθούν, 
ζητούνται εγγράφως διευκρινίσεις ως προς τα επιμέρους 
στοιχεία τους. Το αρμόδιο όργανο μπορεί να λαμβάνει 
υπόψη επεξηγήσεις σχετικά με τον οικονομικό χαρακτή¬ 
ρα της διαδικασίας κατασκευής ή τις τεχνικές λύσεις που 
έχουν επιλεγεί ή τις εξαιρετικά ευνοϊκές συνθήκες που 
διαθέτει ο προμηθευτής για την προμήθεια των προϊό¬ 
ντων ή την πρωτοτυπία των προτεινομένων αγαθών. 

Άρθρο 13 
Ενστάσεις 

Ένσταση κατά της διακήρυξης του διαγωνισμού ή της 
νομιμότητας διενέργειάς του, ή της συμμετοχής προμη¬ 
θευτή σ' αυτόν, υποβάλλεται στην Επιτροπή Προμηθειών 
εγγράφως έως και την κατακυρωτική απόφαση ως εξής: 

1. Κατά της διακήρυξης του διαγωνισμού. 

α. Στον ανοικτό διαγωνισμό, μέσα στο μισό του χρονι¬ 
κού διαστήματος από τη δημοσίευση της διακήρυξης μέ¬ 
χρι την ημερομηνία λήξεως της προθεσμίας υποβολής 
των προσφορών. Για τον καθορισμό της προθεσμίας αυ¬ 
τής συνυπολογίζονται και οι ημερομηνίες της δημοσίευ¬ 
σης της διακήρυξης και της ημερομηνίας υποβολής των 
προσφορών. 

β. Στον κλειστό διαγωνισμό, μόνο από εκείνους που επι- 
λέγηκαν να υποβάλλουν προσφορά, μέσα στο μισό του 
χρονικού διαστήματος από την ημερομηνία αποστολής 
σ’αυτούς της διακήρυξης μέχρι την ημερομηνία λήξεως 
της προθεσμίας υποβολής των προσφορών. Γ ια τον κα¬ 
θορισμό της προθεσμίας αυτής συνυπολογίζονται και οι 
ημερομηνίες αποστολής της διακήρυξης και της διενέρ¬ 
γειας του διαγωνισμού. 

Η ένσταση εξετάζεται από την αρμόδια Επιτροπή Προ¬ 
μηθειών η οποία υποβάλλει αιτιολογημένη γνωμοδότηση 
στο Δ.Σ. της εταιρείας. Η σχετική απόφαση του Δ.Σ. εκδί- 
δεται το αργότερο πέντε (5) εργάσιμες ημέρες πριν από 
την διενέργεια του διαγωνισμού. Οι ενιστάμενοι λαμβά¬ 
νουν γνώση της σχετικής απόφασης με δική τους φροντί¬ 
δα. 

2. Κατά της νομιμότητας της διενέργειας του διαγωνι¬ 
σμού ως προς την διαδικασία παραλαβής και αποσφράγι¬ 
σης των προσφορών ή της συμμετοχής προμηθευτή 
σ'αυτόν, κατά την διάρκεια του διαγωνισμού, μέχρι και 
την επόμενη εργάσιμη ημέρα από την ημερομηνία διε¬ 
νέργειάς του. Στην περίπτωση κλειστού διαγωνισμού έν¬ 


σταση υποβάλλεται μόνο από εκείνους που επιλέγηκαν 
να υποβάλουν προσφορά. Η ένσταση αυτή δεν επιφέρει 
αναβολή ή διακοπή του διαγωνισμού, αλλά εξετάζεται κα¬ 
τά την αξιολόγηση των αποτελεσμάτων του διαγωνισμού 
από την Επιτροπή Αξιολόγησης, η οποία υποβάλλει την 
ένσταση με αιτιολογημένη γνωμοδότησή της στο Δ.Σ. της 
εταιρείας το οποίο αποφαίνεται τελικά. 

3. Κατά της νομιμότητας της διενέργειας του διαγωνι¬ 
σμού (ανοικτού και κλειστού) έως και την κατακυρωτική 
απόφαση, μέσα σε χρονικό διάστηματριών (3) εργασίμων 
ημερών από της καταχώρησης των σχετικών αποφάσεων 
στο βιβλίο που τηρείται για τον σκοπό αυτό από την αρ¬ 
μόδια υπηρεσία που διενεργεί τον διαγωνισμό. Στον κλει¬ 
στό διαγωνισμό δικαίωμα ένστασης στην περίπτωση αυ¬ 
τή έχουν μόνο όσοι επιλέχθηκαν να υποβάλουν προσφο¬ 
ρά. Η ένσταση αυτή εξετάζεται από την Επιτροπή 
Προμηθειών και η σχετική απόφαση εκδίδεταιτο αργότε¬ 
ρο σε δέκα (10) εργάσιμες ημέρες από την λήξη της προ¬ 
θεσμίας υποβολής ενστάσεων. Σε εξαιρετικές η προθε¬ 
σμία των δέκα (10) εργασίμων ημερών μπορεί να παρατα- 
θεί με απόφαση του Δ.Σ. της εταιρείας 

Ενστάσεις που υποβάλλονται για οιουσδήποτε άλλους 
από τους προαναφερόμενους λόγους, δεν γίνονται δε¬ 
κτές. 

Η ένσταση κατά της συμμετοχής προμηθευτή σε δια¬ 
γωνισμό κοινοποιείται υποχρεωτικά από τον ενιστάμενο 
σ’αυτόν κατά του οποίου στρέφεται. 

Άρθρο 14 
Συμβάσεις 

Μετά την ανακοίνωση κατακύρωσης καταρτίζεται από 
την εταιρεία η σχετική σύμβαση που υπογράφεται και από 
τα δυο συμβαλλόμενα μέρη. Σε κάθε περίπτωση η σύμ¬ 
βαση υπογράφεται από τον Νόμιμο εκπρόσωπο της εται¬ 
ρείας. 

Η σύμβαση περιλαμβάνει όλα τα στοιχεία της προμή¬ 
θειας και τουλάχιστον τα εξής: 

• Τον τόπο και χρόνο υπογραφής της σύμβασης 

• Τα συμβαλλόμενα μέρη 

• Τα προς προμήθεια υλική και την ποσότητα 

• Την τιμή 

• Τον τόπο, τρόπο και χρόνο παράδοσης των υλικών 

• Τις τεχνικές προδιαγραφές των υλικών (αναπόσπα¬ 
στο μέρος της σύμβασης) 

• Τις προβλεπόμενες εγγυήσεις 

• Τις προβλεπόμενες ρήτρες 

• Τον τρόπο επίλυσης των τυχόν διαφορών 

• Τον τρόπο και χρόνο πληρωμής 

• Τοντρόποαναπροσαρμογήςτου συμβατικού τιμήμα¬ 
τος, εφόσον προβλέπεται αναπροσαρμογή 

• Καταγγελία και λύση της σύμβασης 

Το κείμενο της σύμβασης κατισχύει κάθε άλλου κειμέ¬ 
νου στο οποίο στηρίζεται όπως προσφορά, προκήρυξη 
και απόφαση κατακύρωσης ή ανάθεσης εκτός καταδή¬ 
λων σφαλμάτων ή παραδρομών. 

Η προκήρυξη προσαρτάται στην σύμβαση και αποτελεί 
αναπόσπαστο τμήμα αυτής 

Η σύμβαση τροποποιείται όταν τούτο προβλέπεται από 
συμβατικό όρο ή όταν συμφωνήσουν προς τούτο και τα 
δυο συμβαλλόμενα μέρη. 

Η σύμβαση θεωρείται ότι εκτελέσθηκε όταν: 

• Παραδόθηκε ολόκληρη η ποσότητα ή σε περίπτωση 
τμηματικής παράδοσης η ποσότητα που υπολείπεται της 

συμβατικής, κρίνεται από το αρμόδιο όργανο ως ασήμα¬ 
ντη. 

• Παραλήφθηκε οριστικά (ποσοτικά και ποιοτικά) η πο¬ 
σότητα που παραδόθηκε 

• Έγινε η αποπληρωμή του συμβατικού τιμήματος, 
αφού προηγουμένως επιβλήθηκαν τυχόν κυρώσεις ή εκ¬ 
πτώσεις 

• Εκπληρώθηκαν και οι τυχόν λοιπές συμβατικές υπο¬ 
χρεώσεις και από τα δυο συμβαλλόμενα μέρη και αποδε- 
σμεύθηκαν οι σχετικές εγγυήσεις κατά τα προβλεπόμενα 
απάτη σύμβαση. 

Άρθρο 15 
Εγγυήσεις 

1. Εγγύηση συμμετοχής στον διαγωνισμό. 

α Η εγγύηση αυτή εκδίδεται υπέρ του συμμετέχοντος 
για ποσό που αντιστοιχεί σε ποσοστό 5% επί της συνολι¬ 
κής προϋπολογισθείσης δαπάνης, εκτός εάν ορίζεται δια¬ 
φορετικό ποσοστό στην διακήρυξη ή την πρόσκληση. 

β. Όταν ο διαγωνισμός αφορά διάφορα υλικά και επι¬ 
τρέπεται από την διακήρυξη η προσφορά μερικών από 
αυτά, γίνεται δεκτή προσφορά και στην περίπτωση που η 
εγγύηση δεν καλύπτει το προβλεπόμενο ποσοστό της 
αξίας όλων των προσφερομένων υλικών, αρκεί αυτή να 
καλύπτει το ποσοστό που αναλογεί στην αξία του ελάχι¬ 
στου αριθμού υλικών που προβλέπεται από την διακήρυ¬ 
ξη, η δε κατακύρωση περιορίζεται στα υλικά που καλύ¬ 
πτονται από την εγγύηση. 

γ. Εγγύηση δεν απαιτείται στον πρόχειρο διαγωνισμό. 

δ. Εγγύηση μπορεί να ζητηθεί και στην περίπτωση προ¬ 
μήθειας με τη διαδικασία με διαπραγμάτευση. 

ε. Η εγγύηση συμμετοχής που αφορά τον προμηθευτή 
στον οποίο κατακυρώθηκε ή ανατέθηκε η προμήθεια, επι- 
στρέφεται μετά την κατάθεση της προβλεπόμενης εγ¬ 
γύησης καλής εκτέλεσης και μέσα σε πέντε (5) ημέρες 
από την υπογραφή της σύμβασης. Οι εγγυήσεις των λοι¬ 
πών προμηθευτών που έλαβαν μέρος στον διαγωνισμό 
επιστρέφονται μέσα σε πέντε (5) ημέρες από την ημερο¬ 
μηνία ανακοίνωσης της κατακύρωσης ή της ανάθεσης. 

στ. Προσφορές χωρίς εγγύηση απορρίπτονται ως απα¬ 
ράδεκτες. 

2. Εγγύηση καλής εκτέλεσης της σύμβασης. 

α. Ο προμηθευτής στον οποίο έγινε η κατακύρωση ή η 
ανάθεση, υποχρεούται να καταθέσει εγγύηση καλής 
εκτέλεσης των όρων της σύμβασης, το ύψος της οποίας 
αντιστοιχεί σε ποσοστό 10% της συνολικής συμβατικής 
αξίας, χωρίς τον Φ.Π.Α., εκτός αν ορίζεται διαφορετικά 
στην διακήρυξη ή την πρόσκληση. 

β. Εγγύηση δεν απαιτείται στον πρόχειρο διαγωνισμό. 

γ. Η εγγύηση κατατίθεται προ ή κατά την υπογραφή της 
σύμβασης 

δ. Η εγγύηση επιστρέφεται μετά την οριστική ποσοτική και 
ποιοτική παραλαβή του υλικού και ύστερα από την εκκαθά- 
ρισητωντυχόναπαιτήσεωναπότους δύο συμβαλλόμενους. 
Σε περίπτωση που το υλικό είναι διαιρετό και η παράδοση γί¬ 
νεται σύμφωνα με την σύμβαση τμηματικά, η εγγύηση απο- 
δεσμεύεται σταδιακά, ύστερα από γνωμοδότηση του αρμό¬ 
διου οργάνου, κατά ποσόν που αναλογεί στο μέρος της πο¬ 
σότητας που παραλήφθηκε οριστικά. Εάν στο πρωτόκολλο 
παραλαβής αναφέρονται παρατηρήσεις ή υπάρχει εκπρό¬ 
θεσμη παράδοση, η παραπάνω σταδιακή αποδέσμευση γί¬ 
νεται μετά την αντιμετώπιση, κατά τα προβλεπόμενα, των 
παρατηρήσεων και του εκπρόθεσμου. 


3. Εγγύηση προκαταβολής. 

α. Με την υπογραφή της σύμβασης και εφόσον προ- 
βλέπεται απ’ αυτή, χορηγείται στον προμηθευτή προκα¬ 
ταβολή, σε ποσοστό μέχρι 50% της συνολικής συμβατι¬ 
κής αξίας, χωρίς Φ.Π.Α. Η προκαταβολή χορηγείται με κα¬ 
τάθεση ισόποσης εγγύησης που θα περιλαμβάνει και όρο 
ότι καλύπτει και την καταβολή τόκων επί του ποσού της 
προκαταβολής σε περίπτωση εκπρόθεσμης παράδοσης 
ή μη παράδοσης υλικού. 

β. Η εγγύηση επιστρέφεται μετά την οριστική ποσοτική 
και ποιοτική παραλαβή του υλικού και ύστερα από την εκ¬ 
καθάριση των τυχόν απαιτήσεων από τους δύο συμβαλ¬ 
λόμενους. Σε περίπτωση που το υλικό είναι διαιρετό και η 
παράδοση γίνεται σύμφωνα με τη σύμβαση, τμηματικά, η 
εγγύηση αποδεσμεύεται σταδιακά κατά ποσόν που ανα¬ 
λογεί στην αξία του μέρους της ποσότητας που παραλή¬ 
φθηκε οριστικά. Εάν στο πρωτόκολλο παραλαβής αναφέ- 
ρονται παρατηρήσεις ή υπάρχει εκπρόθεσμη παράδοση, 
η παραπάνω σταδιακή αποδέσμευση γίνεται μετά την 
αντιμετώπιση, κατά τα προβλεπόμενα, των παρατηρήσε¬ 
ων και του εκπρόθεσμου. 

Στις περιπτώσεις που από τη διακήρυξη προβλέπεται 
εγγύηση καλής λειτουργίας ή διατήρησης, ο προμηθευ¬ 
τής υποχρεούται να καταθέσει χρηματική εγγύηση, πριν 
από την έναρξη του χρόνου καλής λειτουργίας ή διατή¬ 
ρησης, η αξία της οποίας θα καθορίζεται στη διακήρυξη. 
Ο χρόνος ισχύος της εγγύησης και κάθε ειδικότερος 
όρος καθορίζονται στη διακήρυξη. 

Στις περιπτώσεις που από τη διακήρυξη προβλέπεται 
παροχή εκπαίδευσης, ο προμηθευτής υποχρεούται να 
καταθέσει και σχετική χρηματική εγγύηση της οποίας ο 
χρόνος καταβολής και η αξία της θα καθορίζονται στη 
διακήρυξη. Η εγγύηση θα επιστρέφεται μόνο μετά την 
ολοκλήρωση της εκπαίδευσης, η οποία πρέπει να γίνεται 
μέσα στο χρονικό διάστημα που θα ορίζεται στη σύμβα¬ 
ση, διαφορετικά η εγγύηση θα καταπίπτει. 

Οι εγγυήσεις εκδίδονται από πιστωτικά ιδρύματα ή άλ¬ 
λα Νομικά πρόσωπα που λειτουργούν νόμιμα στα κράτη 
μέλη της Ευρωπαϊκής Ένωσης και έχουν σύμφωνα με τα 
ισχύοντα αυτό το δικαίωμα. 

Άρθρο 16 

Τρόπος και Χρόνος Παραλαβής 

Η παραλαβή των υλικών γίνεται από Επιτροπή Προμηθει¬ 
ών που συγκροτείται για το σκοπό αυτό και μόνο, ή άλλο 
εξουσιοδοτημένο κατά περίπτωση όργανο της εταιρείας. 

Κατά τη διάρκεια της παραλαβής των υλικών δύναται να 
παρίσταται ο προμηθευτής και διενεργείται ποσοτικός 
και ποιοτικός έλεγχος. Ο ποιοτικός έλεγχος, εφόσον δεν 
ορίζεται διαφορετικά στη σύμβαση ενεργείται με μακρο¬ 
σκοπική, μηχανική εξέταση και πρακτική δοκιμασία. 

Κατά την παραλαβή συντάσσεται πρωτόκολλο παραλα¬ 
βής από την Επιτροπή, το οποίο κοινοποιείται υποχρεωτι¬ 
κά στους προμηθευτές. 

Ο προμηθευτής υποχρεούται να παραδίδει το υλικό μέσα 
στα χρονικά όρια και μετοντρόπο που ορίζει η σύμβαση. 

Ο συμβατικός χρόνος φόρτωσης ή παράδοσης του υλι¬ 
κού, ύστερα από σχετικό αίτημα του προμηθευτή και 
έγκριση του Γενικού Διευθυντή της εταιρείας μετά από 
γνωμοδότηση του αρμόδιου Τμήματος ή της Επιτροπής 
Μισθώσεων, μπορεί να παρατείνεται μέχριτο 25% αυτού, 
εφόσον το σχετικό αίτημα υποβληθεί, υποχρεωτικά εγ- 
γράφως, είκοσι (20) τουλάχιστον ημέρες και σε εξαιρετι- 

κές περιπτώσεις, δέκα (10) ημέρες πριν από τη λήξη του 
συμβατικού χρόνου. 

Επίσης, ο συμβατικός χρόνος παράδοσης μπορεί να με¬ 
τατίθεται, με απόφαση του Γενικού Διευθυντή, ύστερα 
από εισήγηση του αρμόδιου Τμήματος της εταιρείας (Το- 
μέας Διοικητικού και Οικονομικού) επί του σχετικού αιτή¬ 
ματος του προμηθευτή. 

Η ΜΟΔ δύναται μονομερώς να μεταθέσει το χρόνο πα¬ 
ράδοσης των αγαθών σε περίπτωση σοβαρών λόγων που 
συνιστούν αντικειμενική αδυναμία εμπρόθεσμης παρα¬ 
λαβής των συμβατικών ειδών ή σε περιπτώσεις που συ¬ 
ντρέχουν λόγοι που συνιστούν ανωτέρα βία. 

Ο προμηθευτής κηρύσσεται έκπτωτος σε περίπτωση 
που λήξει ο συμβατικός χρόνος φόρτωσης ή παράδοσης 
και δεν υποβλήθηκε έγκαιρα αίτημα παράτασής του ή 
έληξε ο παραταθείς κατά τ' ανωτέρω χρόνος, χωρίς να 
παραδώσειτο υλικό. 

Ο προμηθευτής υποχρεούται να ειδοποιεί το αρμόδιο 
Τμήμα της εταιρείας για την ημερομηνία που προτίθεται 
να παραδώσειτο υλικό, τουλάχιστον πέντε (5) εργάσιμες 
ημέρες νωρίτερα. 

Άρθρο 17 
Τρόπος Πληρωμής 

ΑπαιτούμεναΔικαιολογητικά για Πληρωμή Προμηθευτή 

Η πληρωμή της αξίας των υλικών στον προμηθευτή 
μπορεί να γίνει με έναν από τους παρακάτω τρόπους που 
θα αναφέρονται στη προκήρυξη: 

• Με την εξόφληση του 100% της συμβατικής αξίας με¬ 
τά την οριστική παραλαβή των υλικών 

• Με την χορήγηση έντοκης προκαταβολής μέχρι πο¬ 
σοστού 50% της συμβατικής αξίας χωρίς Φ.Π.Α. έναντι 
ισόποσης εγγύησης και το υπόλοιπο μετά την οριστική 
παραλαβή των υλικών. 

• Με προθεσμιακό διακανονισμό για το 100% της συμ¬ 
βατικής αξίας ή για μέρος αυτής. 

• Με κάθε άλλο τρόπο που προβλέπεται στη σύμβαση. 

Οι παραπάνω τρόποι πληρωμής εφαρμόζονται και στις 

τμηματικές παραδόσεις εφόσον προβλέπονται από την 
σύμβαση. 

Τα δικαιολογητικά που απαιτούνται και πρέπει να προ- 
βλέπονται στη σύμβαση είναι τα εξής: 

• Πρωτόκολλο οριστικής παραλαβής ή σε περίπτωση 
αυτοδίκαιης παραλαβής θεωρημένο αποδεικτικό προ¬ 
σκόμισης του υλικού στην αποθήκη 

• Τιμολόγιο του προμηθευτή που να αναφέρει την έν¬ 
δειξη "ΕΞΟΦΛΗΘΗΚΕ" 

• Κάθε άλλο δικαιολογητικά που τυχόν ήθελε ζητηθεί 
από τα αρμόδια όργανα για τον έλεγχο και την πληρωμή. 

Άρθρο 18 
Επίλυση Διαφορών 

Για κάθε διαφωνία ή διαφορά σχετική με το περιεχόμε¬ 
νο της σύμβασης, η εταιρεία και ο προμηθευτής θα κατα¬ 
βάλλουν κάθε δυνατή προσπάθεια για εξώδικη επίλυση 
της. Εφόσον δεν καταστεί δυνατή τελικά η εξώδικη διευ¬ 
θέτηση της διαφοράς ή διαφωνίας τους, αυτή θα επιλύε¬ 
ται από τα πολιτικά δικαστήρια της έδρας της εταιρείας. 

Άρθρο 19 
Έναρξη Ισχύος 

Ο παρών Κανονισμός ισχύει από τη δημοσίευση στην 
Εφημερίδα της Κυβέρνησης της απόφασης του αρμόδι¬ 
ου Υπουργού περί της έγκρισής του. 


ΚΕΦΑΛΑΙΟ II 

ΔΙΑΔΙΚΑΣΙΕΣ ΠΡΟΜΗΘΕΙΑΣ ΜΕΛΕΤΗΤΙΚΩΝ - ΤΕΧΝΙ¬ 
ΚΩΝ ΚΑΙ ΣΥΜΒΟΥΛΕΥΤΙΚΩΝ ΥΠΗΡΕΣΙΩΝ 

ΠΕΡΙΕΧΟΜΕΝΑ 

Άρθρο 1: Αντικείμενο του Κανονισμού 
Άρθρο 2: Κλιμάκια προϋπολογισμού Μελετών -Υπηρε¬ 
σιών 

Άρθρο 3: Τρόποι Επιλογής Αναδοχών 
Άρθρο 4: Μητρώο Μελετητών, Συμβούλων, Εμπειρο¬ 
γνωμόνων 

Άρθρο 5: Σύσταση Επιτροπής Μελετών - Υπηρεσιών 
Άρθρο 6: Εισήγηση για την Σύναψη Σύμβασης Υπηρε¬ 
σιών 

Άρθρο 7: Προκήρυξη διαγωνισμού 
Άρθρο 8: Τεχνικές προδιαγραφές 
Άρθρο 9: Κανόνες Δημοσιότητας 
Άρθρο 10: Υποβολή Προσφορών Διαγωνισμού 
Άρθρο 11: Διεξαγωγή και κατακύρωση του διαγωνι¬ 
σμού 

Άρθρο 12: Κριτήρια ποιοτικής επιλογής αναδόχου 

Άρθρο 13: Κριτήρια σύναψης συμβάσεων 

Άρθρο 14: Ενστάσεις 

Άρθρο 15: Συμβάσεις 

Άρθρο 16: Εγγυήσεις 

Άρθρο 17: Τρόπος και Χρόνος Παραλαβής 

Άρθρο 18: Τρόπος Πληρωμής 

Απαιτούμενα Δικαιολογητικά για Πληρωμή 
του Αναδόχου 

Άρθρο 1 

Αντικείμενο του Κανονισμού 

Αντικείμενο του Κανονισμού είναι ο καθορισμός των 
διαδικασιών που αφορούντηνπρομήθεια υπηρεσιών από 
τη Μ.Ο.Δ. α.ε., για την κάλυψη ιδίων αναγκών καθώς και 
για λογαριασμό τρίτων φορέων διαχείρισης και υλοποίη¬ 
σης έργων του Γ ΚΠΣ, στο πλαίσιο δραστηριοτήτων της 
σύμφωνα με τις διατάξεις του ιδρυτικού της νόμου 
2372/96, όπως τροποποιήθηκε και ισχύει, από φυσικά ή 
νομικά πρόσωπα, ενώσεις ή κοινοπραξίες αυτών, καθώς 
και από δημόσιους οργανισμούς που δραστηριοποιού¬ 
νται στην παροχή υπηρεσιών 
Στις ανωτέρω υπηρεσίες ενδεικτικά περιλαμβάνονται, η 
εκπόνηση μελετών και η παροχή εμπειρογνωμοσύνης, 
για την ανάπτυξη τυποποιημένων μεθοδολογιών και δια¬ 
δικασιών, οργανωτικών, πληροφορικών και διαχειριστι¬ 
κών συστημάτων, εντύπων καθώς και η παροχή εξειδι- 
κευμένωντεχνικών και συμβουλευτικών υπηρεσιών. 

Γ ια περιπτώσεις συμβάσεων υπηρεσιών προϋπολογι¬ 
σμού ίσου ή μεγαλύτερου των διακοσίων χιλιάδων 
(200.000) Ευρώ εφαρμόζονται οι διατάξεις του ευρωπαϊ¬ 
κού δικαίου (π.δ. 346/1998), οι οποίες και υπερισχύουν 
Γ ια κάθε περίπτωση που δεν αντιμετωπίζεται από τον 
παρόντα κανονισμό έχουν εφαρμογή οι διατάξεις του 
Π.Δ. 346/1998 

Άρθρο 2 

Κλιμάκια προϋπολογισμού Μελετών -Υπηρεσιών 

Από άποψη ύψους προϋπολογισμού δαπάνης οι μελέ¬ 
τες -υπηρεσίες κατατάσσονται στα παρακάτω κλιμάκια: 

• Κλιμάκιο 1: Μέχρι 15.000 ευρώ 

• Κλιμάκιο 2: Από 15.001 έως 45.000 ευρώ 

• Κλιμάκιο 3: Από 45.001 ευρώ έως 120.000 ευρώ 

• Κλιμάκιο 4: Από 120.001 ευρώ και άνω 

Τα ανωτέρω όρια μπορούν να αναπροσαρμόζονται με 
απόφαση του Δ.Σ της εταιρείας. 

Στον υπολογισμό του ύψους των ανωτέρω αναφερόμε- 
νων κλιμακίων δεν λαμβάνεται υπόψη ο ΦΠ Α και τυχόν άλ¬ 
λοι φόροι ή επιβαρύνσεις της εταιρείας. 

Άρθρο 3 

Τρόποι Επιλογής Προμηθευτών 

Η προμήθεια υπηρεσιών προϋπολογισμού δαπάνης 
αντιστοίχου του 1ου κλιμακίου γίνεται με απευθείας ανά¬ 
θεση, με απόφαση του Γενικού Διευθυντή, μετά από εισή¬ 
γηση του αρμόδιου Τομέα, με τη διαδικασία αίτησης αγο¬ 
ράς για παροχή υπηρεσιών. 

Στις περιπτώσεις των προμηθειών του 1ου κλιμακίου 
δεν απαιτείται η σύναψη σύμβασης μεταξύ της εταιρείας 
και του προμηθευτή, 

Η προμήθεια υπηρεσιών προϋπολογισμού δαπάνης 
αντίστοιχου του 2ου κλιμακίου γίνεται με απευθείας ανά¬ 
θεση με απόφαση του Προέδρου του ΔΣ ή καιτου Γενικού 
Διευθυντή, αναλόγως των ορίων αρμοδιότητας εκάστου, 
μετά από εισήγηση του αρμόδιου Τομέα, με τη διαδικασία 
αίτησης αγοράς για παροχή υπηρεσιών. 

Η προμήθεια υπηρεσιών προϋπολογισμού δαπάνης 
αντίστοιχου του 3 ου κλιμακίου γίνεται με ανάθεση εφ' όσον 
ζητηθούν προσφορές από τουλάχιστον τρεις (3) προμη¬ 
θευτές και έγκριση του ΔΣ της εταιρείας μετά από εισή¬ 
γηση της Επιτροπής Μελετών - Υπηρεσιών. 

Σ' όλες τις περιπτώσεις προμηθειών με προϋπολογισμό 
δαπάνης αντίστοιχο του 2 ου 3 ου και 4 ου κλιμακίου απαιτείται 
η σύναψη η σύμβασης με τον προμηθευτή. 

Οι σχετικές διαδικασίες, όροι και αρμοδιότητες εισήγη¬ 
σης και έγκρισης αναφέρονται αναλυτικά στις αντίστοι¬ 
χες Πρότυπες Οδηγίες Λειτουργίας (ΠΟΑ) της εταιρείας. 

Η παροχή υπηρεσιών στις περιπτώσεις προμηθειώντου 
4ου κλιμακίου γίνεται είτε μέσω ανοικτών, είτε μέσω κλει¬ 
στών διαγωνισμών είτε μέσω διαπραγματεύσεων μετά 
από εισήγηση της Επιτροπής Μελετών και Υπηρεσιών- και 
της Επιτροπής Αξιολόγησης Προσφορών στην περίπτω¬ 
ση των διαγωνισμών - και εγκρίνεται από το ΔΣ 

3.1. ΔΙΑΓΩΝΙΣΜΟΙ 

Οι διαγωνισμοί διακρίνονται σε ανοικτούς, κλειστούς 
και πρόχειρους. 

3.1. α Ανοικτός 

Ανοικτός είναι ο διαγωνισμός στον οποίο μπορεί να υπο¬ 
βάλει προσφορά κάθε ενδιαφερόμενος να παρέχει υπη¬ 
ρεσίες. 

Κλειστός 

3.1 .β Κλειστός είναι ο διαγωνισμός στον οποίο μπορούν 
να υποβάλουν προσφορά μόνον όσοι παρέχοντες υπηρε¬ 
σίες έχουν προσκληθεί από την εταιρεία: 

3.1 .β. 1 Με πρόσκληση προς αυτούς που είναι ενταγμέ- 
νοι στο Μητρώο Μελετητώντης Μ.Ο.Δ. για συγκεκριμένο 
είδος υπηρεσίας. 

3.1. β.2 Με προηγούμενη δημοσίευση διακήρυξης και 
επιλογή μελετητών από εκείνους που θα εκδηλώσουν εν¬ 
διαφέρον και οι οποίοι θα προσκληθούν για να υποβάλ¬ 
λουν προσφορές. 

3.γ. Πρόχειρος 

Πρόχειρος είναι ο διαγωνισμός που γίνεται μόνο για τη 
σύναψη συμβάσεων υπηρεσιών αξίας κάτω των 200.000 
Ευρώ, συνολικής δαπάνης. 

Στην περίπτωση αυτή η εταιρεία μπορεί να επιλέξει ανά- 


δοχο εφόσον υπάρχουν τρεις (3) τουλάχιστον προσφο¬ 
ρές 

3.2. ΔΙ ΑΔΙ ΚΑΣΙ ΕΣΜ ΕΔΙ ΑΠ ΡΑΓΜ ΑΤΕΥΣΗ 

Με διαπραγμάτευση είναι οι διαδικασίες κατά τις οποί¬ 
ες η Μ.Ο.Δ. προβαίνει σε διαβουλεύσεις με παρέχοντες 
υπηρεσίες της επιλογής της και διαπραγματεύεται τους 
όρους των υπό σύναψη συμβάσεων υπηρεσιών με έναν ή 
περισσότερους απ’ αυτούς. Διακρίνονται δε, σε διαδικα¬ 
σίες με διαπραγμάτευση με προηγούμενη δημοσίευση 
προκήρυξης ή χωρίς δημοσίευση προκήρυξης, και διε- 
νεργούνται ως ακολούθως: 

3.2. α. Διαδικασίες με διαπραγμάτευση με προηγούμε¬ 
νη προκήρυξη. 

• Αν κατά τη διενέργεια ανοικτού ή κλειστού διαγωνι¬ 
σμού υποβλήθηκαν προσφορές απαράδεκτες και δεν με¬ 
ταβάλλονται ουσιωδώς οι αρχικοί όροι της διακήρυξης. 

• Σε εξαιρετικές περιπτώσεις, όταν πρόκειται για υπη¬ 
ρεσίες που η φύση τους ή αστάθμητοι παράγοντες δεν 
επιτρέπουν μια προκαταρτική και συνολική τιμολόγηση. 

• Όταν η φύση των παρεχομένων υπηρεσιών, ιδίως 
στην περίπτωση διανοητικών υπηρεσιών, είναι τέτοια που 
οι προδιαγραφές της σύμβασης δεν είναι δυνατό να δια¬ 
τυπωθούν με ακρίβεια ικανή να επιτρέψει τη σύναψη της 
σύμβασης αυτής με επιλογή της καλύτερης προσφοράς, 
σύμφωνα με τους κανόνες που διέπουν την κλειστή και 
την ανοιχτή διαδικασία. 

3.2. β. Διαδικασίες με διαπραγμάτευση χωρίς προηγού¬ 
μενη προκήρυξη. 

• Αν κατά τη διενέργεια διαγωνισμού υποβλήθηκαν 
προσφορές μη κανονικές και εφόσον κλήθηκαν για δια¬ 
πραγμάτευση όσοι υπέβαλαν προσφορές κατά την προη- 
γηθείσα διαδικασία και δεν μεταβάλλονται ουσιωδώς οι 
αρχικοί όροι της διακήρυξης. 

• Όταν κατά τη διενέργεια ανοικτού ή κλειστού διαγω¬ 
νισμού δεν υποβλήθηκε προσφορά, ή οι προσφορές που 
υποβλήθηκαν κρίθηκαν ακατάλληλες. 

• Όταν για τεχνικούς ή καλλιτεχνικούς λόγουςή γιαλό- 
γους που σχετίζονται με την προστασία δικαιωμάτων η 
εκτέλεση των υπηρεσιών μπορεί να ανατεθεί μόνο σε συ¬ 
γκεκριμένο πρόσωπο. 

• Στο βαθμό που είναι απολύτως αναγκαίο, όταν η επι¬ 
τακτικά επείγουσα ανάγκη που προκύπτει από γεγονότα 
απρόβλεπτα καταστάσεις, δεν συμβιβάζεται με τις προ¬ 
θεσμίες που προβλέπονται για τις ανοικτές, κλειστές η με 
διαπραγμάτευση διαδικασίες που αναφέρονται στο άρ¬ 
θρο 9 του παρόντος. 

• Για συμπληρωματικές υπηρεσίες που δενπεριλαμβά- 
νονται στο αρχικό προβλεπόμενο σχέδιο, ούτε στην πρώ¬ 
τη συναφθείσα σύμβαση, και οι οποίες κατέστησαν ανα¬ 
γκαίες λόγω απρόβλεπτων περιστάσεων κατά την εκτέλε¬ 
ση της υπηρεσίας της αρχικής σύμβασης υπό την 
προϋπόθεση ότι η σύναψη γίνεται στο πρόσωπο το οποίο 
εκτελεί την εν λόγω υπηρεσία: 

- όταν αυτές οι συμπληρωματικές υπηρεσίες δεν μπο¬ 
ρούν, από τεχνική ή οικονομική άποψη να διαχωριστούν 
από την κύρια σύμβαση χωρίς να δημιουργήσουν μείζονα 
προβλήματα στην εταιρεία ή στους φορείς για λογαρια¬ 
σμό των οποίων ενεργεί. 

- όταν αυτές οι υπηρεσίες παρ'ότι μπορούν να διαχωρι¬ 
στούν από την εκτέλεση της αρχικής σύμβασης είναι από¬ 
λυτα αναγκαίες για την τελειοποίησή της. 

Ωστόσο η προϋπολογιζόμενη συνολική αξία των συμ¬ 
βάσεων που ανατίθενται για συμπληρωματικές υπηρε- 

σίες δεν μπορεί να υπερβαίνει το 50%της αξίας της κύ¬ 
ριας σύμβασης. 

- για νέες υπηρεσίες που συνίστανται στην επανάληψη 
άλλων παρόμοιων υπηρεσιών που ανατέθηκαν στον ίδιο 
παρέχοντα υπηρεσίες ανάδοχο μιας πρώτης σύμβασης 
που συνήφθη με την εταιρεία, υπό την προϋπόθεση ότι οι 
νέες υπηρεσίες είναι σύμφωνες με ένα βασικό σχέδιο που 
έχει αποτελέσει μιας πρώτης σύμβασης ή οποία συνήφθη 
μέσω κλειστής ή ανοιχτής διαδικασίας. Η δυνατότητα 
προσφυγής στη διαδικασία με διαπραγμάτευση πρέπει 
να επισημαίνεται ήδη κατά την πρώτη προκήρυξη. Προ¬ 
σφυγή στη διαδικασία αυτή μπορεί να γίνει μόνο επί μία 
τριετία από τη σύναψη της αρχικής σύμβασης. 

Άρθρο 4 

Μητρώο Μελετητών, Συμβούλων, Εμπειρογνωμόνων 

Η εταιρεία υποχρεούται στην τήρηση Μητρώου Μελε¬ 
τητών, Συμβούλων, Εμπειρογνωμόνων. Με απόφαση του 
Διοικητικού Συμβουλίου της εταιρείας ύστερα από εισή¬ 
γηση της Επιτροπής Μητρώου Μελετητών, Συμβούλων, η 
οποία συστήνεται με απόφαση του Γενικού Διευθυντή της 
εταιρείας, καθορίζονται οι όροι και οι προϋποθέσεις εγ¬ 
γραφής, διαγραφής, αξιολόγησής, ο τρόπος τήρησής 
του καθώς και κάθε άλλο στοιχείο απαραίτητο για την εκ¬ 
πλήρωση του σκοπού του. 

Η Επιτροπή αποτελείται από τον Γενικό Διευθυντή της 
εταιρείας, τους Υπεύθυνους των Τομέων, στελέχη της 
εταιρείας ή και τρίτους. 

Η εγγραφή στο Μητρώο γίνεται με αίτηση των ενδιαφε¬ 
ρομένων υποψηφίων, μετά από πρόσκληση ενδιαφέρο¬ 
ντος, που δημοσιεύεται σε δύο οικονομικές και μία ημε¬ 
ρήσια εφημερίδα ευρείας κυκλοφορίας. Ενδεικτικά ανα- 
φερόμενα, κριτήρια για τη εγγραφή τους στο Μητρώο 
αποτελούν η επιστημονική επάρκεια, η επαγγελματική 
εμπειρία, η οργάνωση της δομής τους, η οικονομική και 
οργανωτική αξιοπιστία τους κ.α. 

Αρμόδιος για τη δημοσίευση της σχετικής πρόσκλησης 
η οποία υπογράφεται από τον Γ ενικό Διευθυντή είναι ο Το¬ 
μέας Παροχής Υποστήριξης. 

Άρθρο 5 

Σύσταση Επιτροπής Μελετών - Υπηρεσιών 

Σε όλες τις περιπτώσεις παροχής υπηρεσιών, δαπάνης 
αντίστοιχης του 3ου και 4ου κλιμακίου του άρθρου 2 του 
παρόντος, συστήνεται με απόφαση του Γενικού Διευθυ¬ 
ντή της εταιρείας Επιτροπή Μελετών-Υπηρεσιών η οποία 
είναι αρμόδια για την πραγματοποίηση, κατά περίπτωση, 
των διαδικασιών σύναψης σύμβασης παροχής υπηρε¬ 
σιών ή εκπόνησης μελετών με φυσικά ή νομικά πρόσωπα. 

Στην Επιτροπή συμμετέχουν: 

• Ο Προϊστάμενος Τομέα/Τμήματος ή Συντονιστής 
Ομάδας (ο Αϊτών). 

• Ένας Προϊστάμενος Τομέα/Τμήματος που ορίζεται 
από τον Γ ενικό Διευθυντή. 

• Ο Προϊστάμενος του Τομέα Διοικητικού Οικονομικού. 

• Στην Επιτροπή δύνανται να συμμετέχουν μέλη του 
ΔΣ, στελέχη της εταιρείας με συναφή προς το αντικείμε¬ 
νο των υπηρεσιών εξειδίκευση ή και τρίτοι. 

Η Επιτροπή, δύναται να ζητήσει την υποστήριξη ειδικών 
εμπειρογνωμόνων την σύνταξη των τεχνικών προδιαγρα- 
φώντης προκήρυξης, οι οποίοι ορίζονται με απόφαση του 
Γενικού Διευθυντή. 

Η Επιτροπή Μελετών -Υπηρεσιών είναι αρμόδια για την 


σύνταξη των τεχνικών προδιαγραφών και των όρων της 
προκήρυξης του διαγωνισμού, την δημοσίευση της σύμ¬ 
φωνα με τους όρους του παρόντος, για την διενέργεια 
του διαγωνισμού ή των διαπραγματεύσεων. 

Στην περίπτωση ανάθεσης με διαγωνισμό (κλιμάκιο 4ο) 
η αξιολόγηση των προσφορών γίνεται από την Επιτροπή 
Αξιολόγησης Προσφορών που συστήνεται με απόφαση 
του Γ ενικού Δ/ντή και η οποία είναι αρμόδια για την υπο¬ 
βολή έκθεσης αξιολόγησης προσφορών προς το ΔΣ. 

Στην Επιτροπή Αξιολόγησης δύνανται να συμμετέχουν 
μέλη του ΔΣ, στελέχη της εταιρείας ή και τρίτοι με συνα¬ 
φή εμπειρία 

Άρθρο 6 

Εισήγηση για την Σύναψη Σύμβασης Υπηρεσιών 

Ανεξαρτήτως προϋπολογισμού δαπάνης οι υπεύθυνοι 
των Τομέων εισηγούνται στον Γ ενικό Διευθυντή την ανά¬ 
θεση σε εξωτερικούς αναδόχους (μελετητές, συμβού¬ 
λους εμπειρογνώμονες) εκπόνησης, ανάπτυξης και 
εφαρμογής μελετών, την παροχή συμβουλευτικών υπη¬ 
ρεσιών και εμπειρογνωμοσύνης, για λογαριασμό της 
Μ.Ο.Δ., είτε για την κάλυψη των αναγκών της Μ.Ο.Δ., είτε 
για την κάλυψη αναγκών φορέων διαχείρισης και υλοποί¬ 
ησης έργων του Γ ΚΠΣ. 

Η εισήγηση για την προμήθεια υπηρεσιών πρέπει να πε¬ 
ριλαμβάνει τουλάχιστον τα εξής: 

• Πλήρη και σαφή περιγραφή των παρεχομένων συμ¬ 
βουλευτικών υπηρεσιών, του αντικειμένου της μελέτης 
και της εμπειρογμωμοσύνης με πλήρη αιτιολόγηση της 
σκοπιμότητας ανάθεσης, την τεχνική περιγραφή και τον 
ενδεικτικό προϋπολογισμό έργου. 

• Τον τρόπο επιλογής του αναδόχου. 

• Τοντρόπο καιτα κριτήρια αξιολόγησης του αναδόχου 

• Το χρονοδιάγραμμα διαδικασιών για την επιλογή του 
αναδόχου, από την ημερομηνία διενέργειας του διαγωνι¬ 
σμού ή των διαπραγματεύσεων μέχρι την ολοκλήρωση 
του έργου. 

Οι εισηγήσεις περιλαμβάνονται υποχρεωτικά στο πλαί¬ 
σιο Προγραμμάτων Δράσης της εταιρείας εκτός των 
εκτάκτων περιπτώσεων. 

Στις περιπτώσεις έργων δαπάνης αντίστοιχης των 3ου 
και 4ου κλιμακίου οι εισηγήσεις των Υπευθύνων των το¬ 
μέων διαβιβάζονται από τον Γ ενικό Δ/ντή στην Επιτροπή 
Μελετών που εκτελεί όλες τις απαραίτητες διαδικασίες 
για την σύναψη της σύμβασης. 

Άρθρο 7 

Προκήρυξη διαγωνισμού 

Ισχύουν αναλόγως οι διατάξεις του άρθρου 7 του μέ¬ 
ρους Ατού παρόντος Κανονισμού. 

Άρθρο 8 

Τεχνικές προδιαγραφές 

1. Σε κάθε διακήρυξη και σύ μβαση επισυνάπτονται οι τε¬ 
χνικές προδιαγραφές του αγαθού ή αναφέρεται συγκε¬ 
κριμένο πρότυπο (ευρωπαϊκό ή αναγνωρισμένου οργανι¬ 
σμού) ή προδιαγραφή (ενοποιημένη, άλλου φορέα). 

2. Η εταιρεία μπορεί να παρεκκλίνει από τα ανωτέρω: 

• Εάν τα πρότυπα, οι ευρωπαϊκές τεχνικές εγκρίσεις, ή 
κοινές τεχνικές προδιαγραφές δεν περιλαμβάνουν καμία 
διάταξη ως προς την εξακρίβωση της καταλληλότητας 
του ενός προϊόντος. 

• Αν τα εν λόγω πρότυπα επιβάλλουν την χρησιμοποίη- 

ση προϊόντων ή υλικών συμβατών με τις εν χρήσει εγκα¬ 
ταστάσεις της εταιρείας ή των φορέων για λογαριασμό 
των οποίων ενεργεί ή θα συνεπάγονται δυσανάλογα έξο¬ 
δα και δυσανάλογες τεχνικές δυσκολίες στα πλαίσια μιας 
σαφώς καθορισμένης στρατηγικής. 

• Αν το σχέδιο αποτελεί καινοτομία και εφόσον δεν θα 
ήταν σκόπιμη η χρησιμοποίηση υπαρχόντων προτύπων 
και τεχνικών εγκρίσεων ή κοινών τεχνικών προδιαγρα¬ 
φών. 

3. Εάν δεν υπάρχουν ευρωπαϊκά πρότυπα ή κοινές τε¬ 
χνικές εγκρίσεις οι τεχνικές προδιαγραφές 

α. καθορίζονται με βάση τις εθνικές προδιαγραφές 

β. μπορούν να καθορίζονται με αναφορά στις τεχνικές 
προδιαγραφές όσον αφορά σχεδίασμά, τον υπολογισμό 
και εκτέλεση έργων και τη χρησιμοποίηση προϊόντων. 

γ. μπορούν να καθορίζονται σε αναφορά με άλλα έγ¬ 
γραφα. 

4. Δεν επιτρέπεται η αναγραφή στους συμβατικούς 
όρους μιας συγκεκριμένης σύμβασης, τεχνικών προδια¬ 
γραφών που αναφέρουν προϊόντα ορισμένης κατασκευ¬ 
ής ή προέλευσης, ή μεθόδους επεξεργασίας οι οποίες 
έχουν σαν αποτέλεσμα να ευνοούν ορισμένες επιχειρή¬ 
σεις ή προϊόντα, εκτός αν οι προδιαγραφές αυτές δικαιο¬ 
λογούνται από το αντικείμενο της σύμβασης 

Απαγορεύεται να γίνεται αναφορά σε συγκεκριμένα 
εμπορικά σήματα κ.λ.π. με τον όρο όμως ότι θα συνοδεύ¬ 
εται η αναφορά αυτή με τις λέξεις "αντίστοιχο". Ειδικότε¬ 
ρα δεν επιτρέπεται να αναφέρονται οι τεχνικές προδια¬ 
γραφές σε εμπορικά σήματα, διπλώματα ευρεσιτεχνιών, 
τύπου ορισμένης προέλευσης ή παραγωγής, εκτός αν 
υποχρεωτικά συνοδεύονται από τις λέξεις "ή αντίστοιχα" 
και εφόσον δεν είναι δυνατό να περιγράφει το αντικείμε¬ 
νο της σύμβασης μέσω προδιαγραφών που είναι αρκού¬ 
ντως ακριβείς και κατανοητές από όλους τους ενδιαφε¬ 
ρομένους. 

Άρθρο 9 

Κανόνες Δημοσιότητας 

Ισχύουν αναλόγως οι διατάξεις του άρθρου 9 του Κε¬ 
φαλαίου I του παρόντος Κανονισμού. 

Επιπλέον η ανακοίνωση της σχετικής πρόσκλησης θα 
δημοσιεύεται και σε περιοδικά επιστημονικών συλλόγων. 

Άρθρο 10 

Υποβολή Προσφορών Διαγωνισμού 

Ισχύουν αναλόγως οι διατάξεις του άρθρου 10 του Κε¬ 
φαλαίου I του παρόντος Κανονισμού. 

Άρθρο 11 

Διεξαγωγή και κατακύρωσητου διαγωνισμού 

Ισχύουν αναλόγως οι διατάξεις του άρθρου 11 του Κε¬ 
φαλαίου I του παρόντος Κανονισμού 

Άρθρο 12 

Κριτήρια ποιοτικής επιλογής αναδόχου 

1. Κάθε παρέχων υπηρεσίες μπορεί να αποκλεισθεί από 
την διαδικασία ανάθεσης παροχής υπηρεσιών εάν: 

α. Βρίσκεται σε πτώχευση, εκκαθάριση, παύση δραστη¬ 
ριοτήτων, αναγκαστική διαχείριση ή πτωχευτικό συμβιβα¬ 
σμό ή σε οποιαδήποτε ανάλογη κατάσταση που προκύ¬ 
πτει από παρόμοια διαδικασία προβλεπόμενη από τις 
εθνικές νομοθετικές και κανονιστικές διατάξεις. 

β. Έχει κινηθεί εναντίοντου διαδικασία κήρυξης σε πτώ¬ 


χευση, εκκαθάριση, αναγκαστικής διαχείρισης, πτωχευτι¬ 
κού συμβιβασμού, ή οποιαδήποτε άλλη παρόμοια διαδι¬ 
κασία προβλεπόμενη από τις εθνικές, νομοθετικές και κα¬ 
νονιστικές διατάξεις. 

γ. Καταδικάσθηκε για αδίκημα που αφορά την επαγγελ¬ 
ματική διαγωγή του, βάσει απόφασης η οποία έχει ισχύ 
δεδικασμένου. 

δ. Έχει διαπράξει επαγγελματικό παράπτωμα, που μπο¬ 
ρεί να διαπιστωθεί με οποιοδήποτε μέσο από τις αναθέ- 
τουσες αρχές. 

ε. Δεν έχει εκπληρώσει τις υποχρεώσεις του όσον αφο¬ 
ρά την καταβολή των εισφορών κοινωνικής ασφάλισης 
σύμφωνα με τη νομοθεσία της χώρας όπου είναι εγκατε¬ 
στημένος ή σύμφωνα με την ελληνική νομοθεσία. 

στ.Δεν έχει εκπληρώσει τις υποχρεώσεις του όσον αφο¬ 
ρά την καταβολή φόρων και τελών σύμφωνα με την ισχύ- 
ουσα ελληνική νομοθεσία. 

ζ. Είναι ένοχος υποβολής ψευδούς δηλώσεως ή παρα- 
λείψεως υποβολής των πληροφοριών 

Ως απόδειξη, ότι ο προσφέρων δεν εμπίπτει σε καμία 
από τις περιπτώσεις που αναφέρονται στα στοιχεία α’ β’ 
γ’ε’ και στ’ της προηγούμενης § 1, η Μ.Ο.Δ. μπορεί να ζη¬ 
τεί να της προσκομισθούν έγγραφα, όπως απόσπασμα 
ποινικού μητρώου και λοιπά πιστοποιητικά, ή ελλείψει αυ¬ 
τών, ισότιμα έγγραφα εκδιδόμενα από δικαστική ή διοι¬ 
κητική αρχή της χώρας καταγωγής ή προέλευσης 

2. Σε περίπτωση που οι υποψήφιοι ή οι προσφέροντες 
οφείλουν να διαθέτουν ειδική έγκριση ή να είναι μέλη συ¬ 
γκεκριμένου οργανισμού της χώρας που είναι εγκατεστη¬ 
μένοι, για να είναι σε θέση να παράσχουν τις ζητούμενες 
υπηρεσίες, η Μ.Ο..Δ να μπορεί να απαιτήσει να αποδεί¬ 
ξουν ότι διαθέτουν την έγκριση αυτή, καθώς και την εγ¬ 
γραφή τους σε αναγνωρισμένο επαγγελματικό ή εμπορι¬ 
κό μητρώο. 

3. Η χρηματοοικονομική ικανότητα του παρέχοντος 
υπηρεσίες αποδεικνύεται με ένα ή περισσότερα από τα 
ακόλουθα έγγραφα: 

α. Τραπεζικά έγγραφα ή πιστοποιητικό ασφαλιστικής 
κάλυψης επαγγελματικών κινδύνων. 

β. Ισολογισμός ή αποσπάσματα ισολογισμών, στις πε¬ 
ριπτώσεις όπου η δημοσίευσή τους είναι υποχρεωτική. 

γ. Δήλωση περίτου ολικού ύψουςτου κύκλου εργασιών 
κατά τη διάρκεια των τριών προηγούμενων οικονομικών 
ετών. 

Στην πρόσκληση υποβολής προσφορών ορίζονται ποια 
άλλα δικαιολογητικά εκτός των ανωτέρω, πρέπει να προ- 
σκομισθούν. 

4. Η ικανότητα των παρεχόντων κρίνεται βάσει της τε¬ 
χνογνωσίας τους, της αποτελεσματικότητας, της εμπει¬ 
ρίας και της αξιοπιστίας τους. 

5. Η τεχνική ικανότητα των παρεχόντων υπηρεσίες απο- 
δεικνύεται, ανάλογα με τη φύση, την έκταση και το σκοπό 
των προς παροχή υπηρεσιών, με ένα ή περισσότερα από 
τα ακόλουθα στοιχεία: 

• Τους τίτλους σπουδών και επαγγελματικούς τίτ¬ 
λους των παρεχόντων υπηρεσίες ή και των διευθυντι¬ 
κών στελεχών της επιχείρησής τους, ιδίως δε εκείνου η 
εκείνων που θα έχουν την ευθύνη της παροχής των υπη¬ 
ρεσιών. 

• Κατάλογο των κυριότερων υπηρεσιών που έχουν πα¬ 
ρασχεθεί κατά τα τρία τελευταία έτη. 

• Κατάλογο του τεχνικού προσωπικού ή των τεχνικών 
υπηρεσιών 

• Δήλωση προσωπικού της επιχείρησης του παρέχο- 
ντος υπηρεσίες κατά τα τρία τελευταία έτη. 

• Δήλωση σχετικά με τα μηχανήματα, τις εγκαταστά¬ 
σεις και τον τεχνικό εξοπλισμό που θα διαθέσει ο παρέ- 
χων υπηρεσίες 

• Περιγραφή των μέτρων που λαμβάνει ο παρέχων 
υπηρεσίες για να εξασφαλίσει την ποιότητα, καθώς και 
την περιγραφή των μέσων μελέτης και έρευνας της επι¬ 
χείρησής του. 

• Αναφορά του τμήματος της σύμβασης που ο παρέ¬ 
χων υπηρεσίες προστίθεται ενδεχομένως να αναθέσει 
υπεργολαβικά σε τρίτους. 

Άρθρο 13 

Κριτήρια σύναψης συμβάσεων 

Τα κριτήρια βάσει των οποίων ανατίθενται οι συμβάσεις 
υπηρεσιών μπορεί να είναι τα ακόλουθα: 

1. Όταν η σύμβαση ανατίθεται στην πλέον συμφέρουσα 
από οικονομική άποψη, προσφορά, διάφορα μεταβλητά 
κριτήρια που συνδέονται με την συγκεκριμένη σύμβαση, 
όπως: 

• η ποιότητα 

• τα τεχνικά πλεονεκτήματα 

• τα αισθητικά και λειτουργικά χαρακτηριστικά 

• η τεχνική υποστήριξη και εξυπηρέτηση 

• η ημερομηνία παράδοσης ή εκτέλεσης 

• Π τιμή 

2. Απλώς η χαμηλότερη τιμή 

Στην περιπτώσεις της πλέον συμφέρουσας οικονομικά 
προσφοράς η Μ.ΟΔ. δηλώνει στην συγγραφή υποχρεώ¬ 
σεων ή στην προκήρυξη, τα κριτήρια βάσει των οποίων 
πρόκειται να αναθέσει τη σύμβαση, σε φθίνουσα τάξη, 
ανάλογα με τη σημασία που τους προσδίδεται. 

Στην περίπτωση των ασυνήθιστα χαμηλών προσφορών 
η εταιρεία πριν απορρίψειτις παραπάνω προσφορές, ζη¬ 
τεί εγγράφως διευκρινίσεις για τη σύνθεση της προσφο¬ 
ράς και μπορεί να λάβει υπόψη επεξηγήσεις που αφο¬ 
ρούν την οικονομία της μεθόδου παροχής υπηρεσίας ή 
τις επιλεγείσες τεχνικές λύσεις ή τις εξαιρετικά ευνοϊκές 
συνθήκες υπό τις οποίες ο προσφέρων θα παράσχει την 
υπηρεσία ή την πρωτοτυπία του σχεδίου του προσφέρο- 
ντος. 

Άρθρο 14 

Ενστάσεις 

Ισχύουν αναλόγως οι διατάξεις του άρθρου 14 του Κε¬ 
φαλαίου Ιτου Παρόντος. 

Άρθρο 15 

Συμβάσεις 

1. Ισχύουν αναλόγως οι διατάξεις του άρθρου 15 του 
Κεφαλαίου I του Παρόντος. 

2. Στις συμβάσεις παροχής υπηρεσιών πρέπει να περι¬ 
λαμβάνεται ο όρος: 

Τα παραδοτέα βάσει της συναφθείσας σύμβασης πα¬ 
ροχής υπηρεσιών ή έργου αποτελούν ιδιοκτησία της 
Μ.Ο.Δ. α.ε. η οποία από την παραλαβή τους και την ολο¬ 
σχερή καταβολή του συμβατικού τιμήματος στον ανάδο- 
χο δύναται να τα επεκτείνει, τροποποιεί, διαθέτει ή άλλως 
πως εκμεταλλεύεται στα πλαίσια εκπλήρωσης του σκο¬ 
πού της χωρίς προηγούμενη άδεια του αναδόχου καθώς 
και τρίτων που εμπλέκονται στην διαδικασία παραγωγής 
ή εκτέλεσής τους. 


Άρθρο 16 

Εγγυήσεις 

Ισχύουν αναλόγως οι διατάξεις του άρθρου 16 του Κε¬ 
φαλαίου I του Παρόντος. 

Άρθρο 17 

Τρόπος και Χρόνος Παραλαβής 

Στις περιπτώσεις προμήθειας έργων με προϋπολογι¬ 
σμό δαπάνης αντίστοιχο του 2ου, 3ου και 4ου κλιμακίου η 
παραλαβή του έργου γίνεται από την Επιτροπή Μελετών 
-Υπηρεσιών. 

Ως προς τα λοιπά, ισχύουν αναλόγως οι διατάξεις του 
άρθρου 17του Κεφαλαίου Ιτου Παρόντος. 

Άρθρο 18 
Τρόπος Πληρωμής 

Απαιτούμενα Δικαιολογητικά για Πληρωμή του Αναδόχου 

Ισχύουν αναλόγως οι διατάξεις του άρθρου 18 του Κε¬ 
φαλαίου I του Παρόντος. 

ΚΕΦΑΛΑΙΟ III 

ΔΙΑΔΙΚΑΣΙΕΣ ΜΙΣΘΩΣΗΣ ΑΚΙΝΗΤΩΝ 
ΠΕΡΙΕΧΟΜΕΝΑ 

Άρθρο 1: Αντικείμενο του Κανονισμού 
Άρθρο 2: Έγκριση σκοπιμότητας μίσθωσης ακινήτων 
Άρθρο 3: Διαδικασίες Μίσθωσης Ακινήτων 
Άρθρο 4: Μητρώο Κτηματομεσιτών, Ιδιοκτητών 
Άρθρο 5: Εισήγηση μίσθωσης ακινήτου 
Άρθρο 6: Σύσταση Επιτροπής Μισθώσεων 
Άρθρο 7: Προκήρυξη διαγωνισμού μίσθωσης ακινήτου 
Άρθρο 8: Πρόσκληση για υποβολή προσφορών - Δημο¬ 
σιότητα 

Άρθρο 9: Υποβολή Προσφορών Διαγωνισμού 
Άρθρο 10: Διεξαγωγή και κατακύρωση του διαγωνι¬ 
σμού 

Άρθρο 11: Αξιολόγηση Προσφορών 
Άρθρο 12: Εγγυήσεις 
Άρθρο 13: Ενστάσεις 
Άρθρο 14:Σύμβαση μισθώσεως 

Άρθρο 1 

Αντικείμενο του Κανονισμού 

Αντικείμενο του Κανονισμού είναι ο καθορισμός των δια¬ 
δικασιών που αφορούν την μίσθωση ή την χρηματοδοτική 
μίσθωση πάσης φύσεως ακινήτων που ενεργούνται από 
την Μ. Ο.Δ. α.ε. για την κάλυψη ιδίων αναγκών καθώς και για 
λογαριασμό τρίτων φορέων διαχείρισης και υλοποίησης 
έργων του Γ ΚΠΣ, στο πλαίσιο δραστηριοτήτων της σύμ¬ 
φωνα με τις διατάξεις του ιδρυτικού της νόμου 2372/96, 
όπως τροποποιήθηκε και ισχύει με τον νόμο 2860/00. 

Άρθρο 2 

Έγκριση σκοπιμότητας μίσθωσης ακινήτων 

Για την μίσθωση ακινήτων απαιτείται απόφαση του Διοι¬ 
κητικού Συμβουλίου της Εταιρείας σχετικά με τη σκοπι¬ 
μότητα της, μετά από εισήγηση του Τομέα Παροχής Υπο¬ 
στήριξης σύμφωνα με τα οριζόμενα στο άρθρο 5, στην 
οποία θα πρέπει να αναφέρονται απαραιτήτως η διαδικα¬ 
σία και οι βασικοί όροι της μίσθωσης. 

Άρθρο 3 

Διαδικασίες μίσθωσης ακινήτων 
Μετά την έγκριση της σκοπιμότητας της μίσθωσης συ- 

στήνεται με απόφαση του Γενικού Διευθυντή, Επιτροπή 
Μίσθωσης η οποία προβαίνει σ' όλες τις απαραίτητες 
ενέργειες για την διενέργεια των διαδικασιών μίσθωσης 
του ακινήτου. 

Οι διαδικασίες μίσθωσης ακινήτων διακρίνονται σε συ¬ 
νοπτικές, ανοικτές, κλειστές και με διαπραγμάτευση: 

• Ανοικτές είναι οι διαδικασίες (ανοικτός διαγωνισμός) 
όταν καλείται και μπορεί να υποβάλλει προσφορά, κάθε 
υποψήφιος εκμισθωτής που διαθέτει κτίριο μετά προσό¬ 
ντα που απαιτεί η διακήρυξη. 

Με βάση τις προσφορές των υποψηφίων, των όρων του 
διαγωνισμού και την οριζόμενη στα τεύχη του διαγωνι¬ 
σμού διαδικασία, γίνεται μετά από αξιολόγηση, η ανάδει¬ 
ξη του εκμισθωτή. 

• Κλειστές είναι οι διαδικασίες όταν μόνον οι κτηματο¬ 
μεσίτες ή εκμισθωτές που έχουν προσκληθεί από την 
εταιρεία μπορούν να υποβάλλουν προσφορές 

Ο διαγωνισμός αυτός διενεργείται σε δύο στάδια: 

α. Στάδιο εκδήλωσης ενδιαφέροντος. Κατ’ αυτό γίνεται 
ανακοίνωση δια του τύπου ή άλλων ανακοινώσεων στις 
περιπτώσεις που απαιτείται (π.χ. Εφημερίδα της Ευρω¬ 
παϊκής Ένωσης), για την εκδήλωση ενδιαφέροντος από 
τους εκμισθωτές ή κτηματομεσίτες που διαθέτουν την 
εμπειρία και το επαγγελματικά κύρος που ζητά η διακή¬ 
ρυξη, υποβάλλοντας τα απαιτούμενα αποδεικτικά στοι¬ 
χεία και πιστοποιητικά. Στη συνέχεια, γίνεται, μεταξύ αυ¬ 
τών που εκδήλωσαν ενδιαφέρον, προεπιλογή όσων ικα¬ 
νοποιούν τις απαιτήσεις, τους όρους και τα κριτήρια 
διακήρυξης, απάτην Επιτροπή Μισθώσεων. 

β. Ακολουθεί διαγωνισμός, κατά τον οποίο καλούνται να 
συμμετάσχουν και να υποβάλλουν προσφορές μόνο οι 
παραπάνω προεπιλεγέντες κτηματομεσίτες ή εκμισθω¬ 
τές ή ενώσεις αυτών 

Βάσει των προσφορών αυτών, των όρων του διαγωνι¬ 
σμού και την οριζόμενη στα τεύχη του διαγωνισμού δια¬ 
δικασία, γίνεται μετά από αξιολόγηση, η ανάδειξη του εκ¬ 
μισθωτή. 

• Συνοπτικές είναι οι διαδικασίες (πρόχειρος διαγωνι¬ 
σμός) που διενεργούνται για την σύναψη συμβάσεων μί¬ 
σθωσης ακινήτων με μηνιαίο μίσθωμα έως 7.500 δρχ, ή 
20,55 Ευρώ, ανάτ.μ.. Στην περίπτωση αυτή θα πρέπει να 
αναζητηθούν τουλάχιστον τρεις (3) προσφορές. 

• Με διαπραγμάτευση (εξαιρετική, απευθείας ανάθε¬ 
ση) είναι οι διαδικασίες που η εταιρεία προσφεύγει στους 
υποψήφιους μισθωτές της επιλογής της και διαπραγμα¬ 
τεύεται τους όρους των υπό σύναψη συμβάσεων μισθώ¬ 
σεως με ένα ή περισσότερους από αυτούς χωρίς προη¬ 
γούμενη δημοσίευση της προκήρυξης του διαγωνισμού. 

Στις διαδικασίες του ανοικτού και κλειστού διαγωνι¬ 
σμού όπου απαιτείται προηγείται δημοσίευση της πρό¬ 
σκλησης του διαγωνισμού σύμφωνα με όσα ορίζονται στο 
άρθρο 8 του παρόντος. 

Η διαδικασία της ανάθεσης με διαπραγμάτευση μπορεί 
να τηρηθεί στις εξής περιπτώσεις: 

I. Αν πρόκειται για μισθώσεις με μηνιαίο μίσθωμα έως 
του ποσού των τριών χιλιάδων πεντακοσίων (3.500) δρχ., 
ή 10, 27 Ευρώ, ανάτ.μ. 

II. Αν κατά τη διενέργεια ανοικτής ή κλειστής διαδικα¬ 
σίας υποβλήθηκαν προσφορές μη κανονικές ή μη ικανο¬ 
ποιητικές. 

III. Αν δεν υποβλήθηκαν προσφορές ή οι υποβληθείσες 
κρίθηκαν απαράδεκτες. 

IV. Αν επιβάλλεται από λόγους επείγουσας ανάγκης, 


που οφείλεται σε αυτοαπόδεικτα απρόβλεπτες καταστά¬ 
σεις (ανωτέρα βία κλπ) για τις οποίες δεν είναι δυνατή η 
τήρηση των προθεσμιών που προβλέπονται από τον πα¬ 
ρόντα κανονισμό. 

V. Αν πρόκειται για την σύναψη συμπληρωματικών συμ¬ 
βάσεων, ή για τροποποίηση των ισχυουσών. 

VI. Αν η επανάληψη άκαρπου διαγωνισμού κρίνεται οι¬ 
κονομικά ασύμφορη. 

VII. Στις περιπτώσεις μοναδικού υποψήφιου εκμισθωτή. 

Σε περιπτώσεις που θα σημειωθεί σημαντική αλλαγή 

των συνθηκών που επικρατούν στην αγορά των ακινήτων, 
το ύψος του μηνιαίου μισθώματος, ανά τ.μ., που ισχύει 
στις συνοπτικές διαδικασίες και στις διαδικασίες με δια¬ 
πραγμάτευση μπορεί να αναπροσαρμόζεται με απόφαση 
του Διοικητικού Συμβουλίου της εταιρείας. 

Άρθρο 4 

Μητρώο Κτηματομεσιτών, Μητρώο Ιδιοκτητών 

Με απόφαση του Διοικητικού Συμβουλίου, καθορίζο¬ 
νται οι όροι και οι προϋποθέσεις εγγραφής, διαγραφής, ο 
τρόπος τήρησης του και κάθε άλλο απαραίτητο στοιχείο 
απαραίτητο για την δημιουργία και τήρηση μητρώου κτη¬ 
ματομεσιτών. Με όμοια απόφαση μπορεί να αποκλείονται 
για ορισμένο ή αόριστο χρόνο από τις διαδικασίες μίσθω¬ 
σης ακινήτων κτηματομεσίτες που σύμφωνα με τα στοι¬ 
χεία αξιολόγησης των στοιχείων τους δεν ανταποκρίθη- 
καν επαρκώς στις υποχρεώσεις τους. 

Ομοίως με απόφαση του Διοικητικού Συμβουλίου, κα¬ 
θορίζονται οι όροι και οι προϋποθέσεις εγγραφής, δια¬ 
γραφής, ο τρόπος τήρησης του και κάθε άλλο απαραίτη¬ 
το στοιχείο απαραίτητο για την δημιουργία και τήρηση 
μητρώου ιδιοκτητών. Με όμοια απόφαση μπορεί να απο¬ 
κλείονται για ορισμένο ή αόριστο χρόνο από τις διαδικα¬ 
σίες μίσθωσης ακινήτων ιδιοκτήτες που σύμφωνα με τα 
στοιχεία αξιολόγησης των στοιχείων τους δεν ανταποκρί- 
θηκαν επαρκώς στις υποχρεώσεις τους. 

Η δημιουργία και τήρηση του μητρώου ιδιοκτητών θα 
πραγματοποιηθεί σε συνεργασία με την Πανελλήνια Ομο¬ 
σπονδία Ιδιοκτητών Ακινήτων. 

Άρθρο 5 

Εισήγηση μίσθωσης κτιρίου - ακινήτου 

Η εισήγηση μίσθωσης κτιρίου-ακινήτου συντάσσεται 
από τον Τομέα Παροχής Υποστήριξης μετά από εντολή 
του Γενικού Διευθυντή και προωθείται για έγκριση αρμο- 
δίως. 

Η εισήγηση μίσθωσης κτιρίου-ακινήτου θα πρέπει να 
περιέχει τουλάχιστον τα παρακάτω: 

1) Την εισήγηση του φορέα (Ειδικής Υπηρεσίας) προς 
το Υπουργείο Εθνικής Οικονομίας, με πλήρη αιτιολόγηση 
ως προς την αναγκαιότητα μίσθωσης ακινήτου. 

2) Το είδος του προς μίσθωση ακινήτου με πλήρη και 
σαφή περιγραφή των αναγκαίων κυρίων και βοηθητικών 
χώρων 

3) Τη περιοχή ή τις περιοχές προτίμησης με πλήρη αι¬ 
τιολόγηση. 

4) Τη δυνατότητα του προσφέροντος να αποκλίνει από 
τις προδιαγραφές της διακήρυξης ως προς τα τεχνικά χα¬ 
ρακτηριστικά του ακινήτου και το περιθώριο διακύμαν¬ 
σης του μηνιαίου μισθώματος ανάτ.μ. ή ενδεχομένως την 
απαγόρευση της εναλλακτικής προσφοράς. 

5) Το αναγκαίο, προς εξεύρεση του ακινήτου, χρονικό 
διάστημα και τον ακριβή χρόνο παράδοσηςτου μισθίου. 

6) Το συνολικό προϋπολογισμό της μίσθωσης του κτιρί- 
ου-ακινήτου, ο οποίος περιλαμβάνει το κόστος μίσθωσης 
μέχριτου τέλους της περιόδου του Γ' ΚΠΣ, το κόστος δια¬ 
μόρφωσης των χώρων και των απαραιτήτων έργων ανα¬ 
βάθμισης της ηλεκτρικής παροχής και των άλλων δικτύων 
ενδεχομένως, καθώς και το ανώτερο ποσοστό της ετή¬ 
σιας αύξησης του μισθώματος. 

7) Τοντρόπο πληρωμής. 

8) Το είδος της προτεινόμενης διαδικασίας για την επι¬ 
λογή του εκμισθωτή ή κτηματομεσίτη (κλειστός, ανοι¬ 
κτός, πρόχειρος διαγωνισμός, διαπραγμάτευση) και το 
αρμόδιο προς τούτο όργανο. 

9) Τα κριτήρια αξιολόγησης των προσφορών, τον τρό¬ 
πο επιλογής και κατακύρωσης της μίσθωσης καθώς και 
τα στοιχεία με βάση τα οποία γίνεται η αξιολόγηση των 
προσφορών αξιολόγησης και τα κριτήρια επιλογής του 
εκμισθωτή ή κτηματομεσίτη. 

10) Το χρονοδιάγραμμα των ενεργειών από την ημερο¬ 
μηνία διενέργειας του διαγωνισμού ή της διαπραγμάτευ¬ 
σης μέχριτην μίσθωση και την παράδοση της χρήσης του 
κτιρίου-ακινήτου. 

Άρθρο 6 

Σύσταση Επιτροπής Μισθώσεων 

Όλες διαδικασίες μίσθωσης διενεργούνται από τριμελή 
Επιτροπή Μισθώσεων η οποία συστήνεται με απόφαση 
του Γενικού Διευθυντή της Μ.Ο.Δ. α.ε. μετά την έγκριση 
της σκοπιμότητας της μίσθωσης από το Διοικητικό Συμ¬ 
βούλιο. 

Στην Επιτροπή δύνανται να συμμετέχουν μέλη του Δ.Σ., 
στελέχη της εταιρείας με συναφή προς το αντικείμενο 
εξειδίκευση ή και τρίτοι. 

Η Επιτροπή, δύναται να ζητήσει την υποστήριξη ειδικών 
εμπειρογνωμόνων για την σύνταξη των τεχνικών προδια¬ 
γραφών της προκήρυξης, μετά από έγκριση του Γενικού 
Διευθυντή. 

Η Επιτροπή είναι αρμόδια για την σύνταξη των τεχνικών 
προδιαγραφών και των όρων της προκήρυξης του διαγω¬ 
νισμού, την δημοσίευση της σύμφωνα με τους όρους του 
παρόντος, για την διεξαγωγή του διαγωνισμού και την υπο¬ 
βολή έκθεσης αξιολόγησης προσφορών προς το ΔΣ της. 

Άρθρο 7 

Προκήρυξη διαγωνισμού μίσθωσης κτιρίου - ακινήτου 

Μετά την έγκριση της σκοπιμότητας της μίσθωσης από 
το Διοικητικό Συμβούλιο η Επιτροπή Μισθώσεων προβαί¬ 
νει στις απαραίτητες ενέργειες αναλόγως της διαδικα¬ 
σίας επιλογής του εκμισθωτή. 

Αναλόγως της διαδικασίας επιλογής του εκμισθωτή η 
κτηματομεσίτη συντάσσεται η διακήρυξη της μίσθωσης 
του ακινήτου. 

Οι όροι της διακήρυξης του διαγωνισμού πρέπει να εί¬ 
ναι σαφείς και πλήρεις. Η διακήρυξη πρέπει να περιλαμ¬ 
βάνει απαραίτητα: 

Σε περίπτωση Ανοικτού Διαγωνισμού 

1. Τα αρμόδια για την αποσφράγιση των προσφορών 
όργανα, την ημερομηνία και τον τόπο αποσφράγισης, κα¬ 
θώς και τα πρόσωπα που δικαιούνται να παρίστανται. 

2. Την προθεσμία για την υποβολή των προσφορών και 
την αρμόδια υπηρεσία στην οποία πρέπει να σταλούν. 

3. Τη διάρκεια ισχύος των προσφορών. 

4. Τους αναγκαίους όρους, η απόκλιση από τους οποί¬ 
ους συνεπάγεται απόρριψη της προσφοράς. 


5. Τα στοιχεία και τα δικαιολογητικά που είναι απαραί¬ 
τητα να συνοδεύουν την προσφορά. 

6. Το όνομα καιτη διεύθυνση του αρμοδίου υπαλλήλου, 
τον αριθμό του τηλεφώνου και ΡΑΧ της υπηρεσίας που 
διενεργεί τον διαγωνισμό. 

7. Τις οδηγίες προς τους διαγωνιζόμενους για την σύ¬ 
νταξη της προσφοράς και τους λοιπούς όρους της προ¬ 
κήρυξης. 

8. Τεχνική περιγραφή ή τεχνική συγγραφή υποχρεώσε¬ 
ων. 

9. Τεχνικές προδιαγραφές. 

10. Οτιδήποτε άλλο στοιχείο κριθεί σκόπιμο. 

Σε περίπτωση Κλειστού Διαγωνισμού 

Η διακήρυξη εκτός των παραπάνω πρέπει να περιλαμ¬ 
βάνει: 

1. Τον τύπο και το περιεχόμενο των αιτήσεων συμμετο¬ 
χής· 

2. Τον αριθμό των υποψηφίων οι οποίοι πρόκειται να 
κληθούν να υποβάλλουν προσφορά. 

Μαζί με την πρόσκληση για την υποβολή προσφορών - 
που περιλαμβάνει τουλάχιστον την προθεσμία υποβολής 
των προσφορών και την διεύθυνση στην οποία πρέπει να 
αποσταλούν, τον τόπο και την ημερομηνία και ώρα απο¬ 
σφράγισης καθώς και τα αρμόδια προς τούτο όργανα - 
αποστέλλεται και η σχετική διακήρυξη μαζί με όλα τα συ¬ 
μπληρωματικά αυτής έγγραφα και στοιχεία. 

Η χορήγηση των τευχών του διαγωνισμού προς τους 
υποψηφίους θα γίνεται άνευ ανταλλάγματος 

Άρθρο 8 

Πρόσκληση για την υποβολή προσφορών - Δημοσιότητα 

Στις μισθώσεις που διενεργούνται σύμφωνα με τον πα¬ 
ρόντα κανονισμό, δικαίωμα συμμετοχής έχουν φυσικά και 
νομικά πρόσωπα και ενώσεις αυτών που υποβάλλουν κοι¬ 
νή προσφορά. 

Στην περίπτωση που απαιτείται δημοσίευση της πρό¬ 
σκλησης για υποβολή προσφορών ή εκδηλώσεων ενδια¬ 
φέροντος αυτή δημοσιεύεται τουλάχιστον δεκαπέντε 
(15) ημέρες πριν από την ημερομηνία υποβολής προσφο¬ 
ράς σε δύο (2) οικονομικές εφημερίδες, σε μία (1) ημερή¬ 
σια εφημερίδα πανελλήνιας κυκλοφορίας και σε μία τοπι¬ 
κή ημερήσια εφημερίδα, όταν πρόκειται για κτίριο στην 
επαρχία. Κάθε πρόσκληση κοινοποιείται υποχρεωτικά 
στην Πανελλήνια Ομοσπονδία Ιδιοκτητών Ακινήτων. 

Σε περίπτωση Πρόχειρου Διαγωνισμού δεν απαιτείται 
δημοσίευση της διακήρυξης 

Άρθρο 9 

Υποβολή Προσφορών 

Οι προσφορές, σε κάθε περίπτωση, υποβάλλονται, σε 
δύο (2) αντίγραφα, σε κλειστό φάκελο, ο οποίος εμπεριέ¬ 
χει τους ακόλουθους τρεις επιμέρους χωριστούς υποφα- 
κέλους με τις ενδείξεις που αναφέρονται στην διακήρυξη 
ή πρόσκληση: 

Φάκελος Α: Νομιμοποιητικά στοιχεία και άλλα απαραί¬ 
τητα δικαιολογητικά (υποβάλλεται ανοικτός). 

Φάκελος Β: Τεχνική περιγραφή του ακινήτου, τοπογρα- 
φικά, κατόψεις, άδειες οικοδομής, φωτογραφίες κλπ., 
χωρίς οικονομικά στοιχεία σε αντίτυπα που τον αριθμό 
τους καθορίζει η διακήρυξη (υποβάλλεται κλειστός). 

Φάκελος Γ: Σφραγισμένος φάκελος με την οικονομική 
προσφορά (υποβάλλεται κλειστός). 

Ως προς την διαδικασία υποβολής προσφορών ισχύουν 

αναλόγως οι διατάξεις του άρθρου 10 του Κεφαλαίου I 
του παρόντος Κανονισμού. 

Άρθρο 10 

Διεξαγωγή και κατακύρωσητου διαγωνισμού 

Ισχύουν αναλόγως οι διατάξεις του άρθρου 11 του Κε¬ 
φαλαίου I του παρόντος Κανονισμού. 

Άρθρο 11 

Αξιολόγηση προσφορών 

Για την αξιολόγηση των προσφορών λαμβάνονται υπό¬ 
ψη κυρίως τα παρακάτω στοιχεία: 

1. Όταν για την τελική επιλογή του προμηθευτή κριτή¬ 
ριο είναι μόνο η χαμηλότερη τιμή: 

Η συμφωνία της προσφοράς προς τους όρους και τις 
τεχνικές προδιαγραφές της διακήρυξης και της πρό¬ 
σκλησης. 

Ο ανταγωνισμός που αναπτύχθηκε. 

Η προσφερόμενη τιμή. 

Η κατακύρωση τελικά γίνεται στον προμηθευτή με τη 
χαμηλότερη τιμή από τους υποψηφίους των οποίων οι 
προσφορές έχουν κριθεί ως αποδεκτές με βάση τις τεχνι¬ 
κές προδιαγραφές και τους όρους της διακήρυξης. Ισότι¬ 
μες θεωρούνται οι προσφορές που περιέχουν την αυτή 
ακριβώς τιμή και είναι σύ μφωνες με τους όρους και τις τε¬ 
χνικές προδιαγραφές της διακήρυξης ή της πρόσκλησης. 

2. Όταν για την τελική επιλογή του προμηθευτή κριτή¬ 
ριο είναι η συμφερότερη προσφορά: 

• Η τιμή. 

• Ο συνολικός προϋπολογισμός της μίσθωσης του ακι¬ 
νήτου, ο οποίος περιλαμβάνει το κόστος μίσθωσης μέχρι 
του τέλους της περιόδου του Γ ΚΠΣ, το κόστος διαμόρ¬ 
φωσης των χώρων και των απαραιτήτων έργων αναβάθ¬ 
μισης της ηλεκτρικής παροχής και των άλλων δικτύων εν¬ 
δεχομένως, καθώς και το ανώτερο ποσοστό της ετήσιας 
αύξησης του μισθώματος. 

• Το κόστος εγκατάστασης, λειτουργίας και συντήρη¬ 
σης, όταν και όπως αυτά καθορίζονται συγκεκριμένα 
στην διακήρυξη. 

• Η συμφωνία των προδιαγραφών του ακινήτου με συ¬ 
γκεκριμένα ουσιώδη τεχνικά χαρακτηριστικά των προδια¬ 
γραφών που καθορίζονται στην διακήρυξη. 

• Η λειτουργικότητα του ακινήτου με βάση τις τεχνικές 
απαιτήσεις της διακήρυξης. 

• Η καταλληλότητα του ακινήτου για την εξυπηρέτηση 
του σκοπού για τον οποίο προορίζεται. 

• Η τυχόν απαιτούμενη ομοιογένεια με άλλο ακίνητο 
που ήδη χρησιμοποιείται από τον ενδιαφερόμενο φορέα. 

• Η παρεχόμενη εγγύηση καλής λειτουργίας ή διατή¬ 
ρησης. 

• Ο χρόνος παράδοσης της χρήσης εφ’ όσον το αρμό¬ 
διο όργανο αποφαίνεται αιτιολογημένα ότι τούτο ασκεί 
επιρροή στην εξυπηρέτηση των επειγουσώναναγκώντου 
αιτούντος φορές. 

• Κάθε άλλο στοιχείο ανάλογα με την φύση των ιδιαιτέ¬ 
ρων αναγκών του φορέα. 

Η διαδικασία οικονομικοτεχνικής αξιολόγησης, ο τρό¬ 
πος βαθμολόγησης και η τυχόν κατάταξη των παραπάνω 
στοιχείων σε ομάδες καθορίζονται από τη διακήρυξη. 

Η κατακύρωση τελικά γίνεται στον εντός όρων και τε¬ 
χνικών προδιαγραφών της διακήρυξης ή της πρόσκλη¬ 
σης, στον προσφέροντατου οποίου η προσφορά κρίθηκε 
με τα παραπάνω στοιχεία ως η πλέον συμφέρουσα. Ισο¬ 


δύναμες θεωρούνται οι προσφορές που κατά την παρα¬ 
πάνω αξιολόγηση δίνουν το αυτό αποτέλεσμα. 

Γιατην επιλογή της συμφερότερης προσφοράς αξιολο¬ 
γούνται μόνο οι προσφορές που είναι αποδεκτές σύμφω¬ 
να με τους καθοριζόμενους στις τεχνικές προδιαγραφές 
και την διακήρυξη όρους. 

Προσφορά που είναι αόριστη και ανεπίδεκτη εκτίμησης 
ή είναι υπό αίρεση, απορρίπτεται ως απαράδεκτη. Προ¬ 
σφορές που παρουσιάζουν, κατά την κρίση της Επιτρο¬ 
πής Μισθώσεων, ουσιώδεις αποκλίσεις από τους όρους 
καιτις τεχνικές προδιαγραφές της διακήρυξης ή της πρό¬ 
σκλησης απορρίπτονται ως απαράδεκτες. Αντίθετα δεν 
απορρίπτονται προσφορές εάν οι παρουσιαζόμενες απο¬ 
κλίσεις κρίνονται ως επουσιώδεις, οπότε θεωρούνται τε¬ 
χνικά αποδεκτές. 

Άρθρο 12 
Εγγυήσεις 

1. Εγγύηση συμμετοχής στον διαγωνισμό 

• Η εγγύηση αυτή εκδίδεται υπέρ του συμμετέχοντος 
για ποσό που αντιστοιχεί σε ποσοστό 5% επί της συνολι¬ 
κής προϋπολογισθείσης δαπάνης, εκτός εάν ορίζεται δια¬ 
φορετικό ποσοστό στην διακήρυξη ή την πρόσκληση. 

• Εγγύηση δεν απαιτείται στον πρόχειρο διαγωνισμό. 

• Εγγύηση μπορεί να ζητηθεί και στην περίπτωση μί¬ 
σθωσης με τη διαδικασία με διαπραγμάτευση. 

• Η εγγύηση συμμετοχής που αφορά τον εκμισθωτή 
στον οποίο κατακυρώθηκε ή ανατέθηκε η προμήθεια, επι- 
στρέφεται μετά την κατάθεση της προβλεπόμενης εγ¬ 
γύησης καλής εκτέλεσης και μέσα σε πέντε (5) ημέρες 
από την υπογραφή της σύμβασης. Οι εγγυήσεις των λοι¬ 
πών συμμετεχόντων στον διαγωνισμό επιστρέφονται μέ¬ 
σα σε πέντε (5) ημέρες από την ημερομηνία ανακοίνωσης 
της κατακύρωσης ή της ανάθεσης. 

• Προσφορές χωρίς εγγύηση απορρίπτονται ως απα¬ 
ράδεκτες. 

2. Εγγύηση καλής εκτέλεσης της σύμβασης. 

• Στις περιπτώσεις μίσθωσης υπό ανέγερση κτιρίου ή 
χρηματοδοτικής μίσθωσης ακινήτου ο εκμισθωτής στον 
οποίο έγινε η κατακύρωση ή η ανάθεση, υποχρεούται να 
καταθέσει εγγύηση καλής εκτέλεσης των όρων της σύμ¬ 
βασης μίσθωσης, το ύψος της οποίας αντιστοιχεί σε πο¬ 
σοστό 10% της συνολικής συμβατικής αξίας, εκτός αν 
ορίζεται διαφορετικά στην διακήρυξη ή την πρόσκληση. 

• Εγγύηση δεν απαιτείται στον πρόχειρο διαγωνισμό. 

• Η εγγύηση κατατίθεται προ ή κατά την υπογραφή της 
σύμβασης. 

• Η εγγύηση επιστρέφεται μετά την οριστική παράδο¬ 
ση του μισθίου στην εταιρεία. 

3. Εγγύηση καλής χρήσης μισθίου. 

• Με την υπογραφή της σύμβασης και εφόσον προβλέ- 
πεται απ’ αυτή, χορηγείται στον εκμισθωτή εγγύηση σε 
ποσοστό μέχρι 5% της συνολικής συμβατικής αξίας για 
μισθώσεις διάρκειας έως τρία (3) έτη και σε δύο μηνιαία 
μισθώματα σε συμβάσεις με διάρκεια άνω της τριετίας. 

Η προκαταβολή χορηγείται με κατάθεση ισόποσης εγ¬ 
γυητικής επιστολής. 

• Η εγγύηση επιστρέφεται μετά την οριστική παράδο¬ 
ση του μισθίου παραλαβή και ύστερα από την εκκαθάρι¬ 
ση των τυχόν απαιτήσεων από τους δύο συμβαλλόμε¬ 
νους. 

Οι εγγυήσεις εκδίδονται από πιστωτικά ιδρύματα ή άλ¬ 
λα Νομικά πρόσωπα που λειτουργούν νόμιμα στα κράτη 

μέλη της Ευρωπαϊκής Ένωσης και έχουν σύμφωνα με τα 
ισχύοντα αυτό το δικαίωμα. 

Άρθρο 13 

Ενστάσεις 

Ενστάσεις μπορούν να υποβληθούν μόνο από όσους 
συμμετέχουν στο διαγωνισμό, είτε κατά της διακήρυξης ή 
των τευχών διαγωνισμού, είτε κατά των αποφάσεων στις 
διάφορες φάσεις του διαγωνισμού. 

Ενστάσεις κατά των αποφάσεων στις διάφορες φάσεις 
του διαγωνισμού γίνονται δεκτές, εφόσον υποβληθούν 
από τους άμεσα ενδιαφερομένους και εντός δύο (2) ερ¬ 
γασίμων ημερών από την ημερομηνία γνωστοποίησης 
του αποτελέσματος της αντίστοιχης φάσης. Επί των εν¬ 
στάσεων αποφασίζει το ΔΣ μετά από εισήγηση της Επι¬ 
τροπής Μισθώσεων. Η υποβολή ενστάσεων δεν διακόπτει 
την εξέλιξη οποιοσδήποτε φάσης του διαγωνισμού. Οι 
αποφάσεις που λαμβάνονται σχετικά με κάθε ένσταση, εί¬ 
ναι τελεσίδικες. 

Η ένσταση κατά της συμμετοχής εκμισθωτή σε διαγω¬ 
νισμό κοινοποιείται υποχρεωτικά από τον ενιστάμενο σ’ 
αυτόν κατά του οποίου στρέφεται. 

Άρθρο 14 

Σύμβαση μισθώσεως 

Μετά την ανακοίνωση κατακύρωσης καταρτίζεται από 
την εταιρεία η σχετική σύμβαση που υπογράφεται και από 
τα δυο συμβαλλόμενα μέρη. Σε κάθε περίπτωση η σύμ¬ 
βαση υπογράφεται από τον νόμιμο εκπρόσωπο της εται¬ 
ρείας. 

Η σύμβαση περιλαμβάνειτουλάχιστοντα εξής στοιχεία: 

I. Τον τόπο και χρόνο υπογραφής της σύμβασης. 

II. Τα συμβαλλόμενα μέρη. 

III. Περιγραφή του μισθίου - ακινήτου. 

IV. Διάρκεια της μίσθωσης. 

V. Δικαίωμα παράτασης. 

VI. Το μηνιαίο μίσθωμα καιτο ποσοστό ετήσιας αύξησης 
αυτού. 

VII. Χρόνος καταβολής μισθώματος. 

VIII. Δοιπές δαπάνες που βαρύνουν το μίσθιο. 

IX. Τη χρήση του μισθίου. 

X. Απαγορεύσεις της χρήσης του μισθίου. 

XI. Υποχρεώσεις μισθωτή. 

XII. Υποχρεώσεις εκμισθωτή. 

XIII. Εγγυοδοσία. 

XIV. Απόδοση του μισθίου. 

XV. Ειδικές συμφωνίες. 

XVI. Τροποποίηση της σύμβασης. 

XVII. Δύση της μίσθωσης. 

Το κείμενο της σύμβασης κατισχύει κάθε άλλου κειμέ¬ 
νου στο οποίο στηρίζεται όπως προσφορά, προκήρυξη 
και απόφαση κατακύρωσης ή ανάθεσης εκτός καταδή¬ 
λων σφαλμάτων ή παραδρομών. Η προκήρυξη προσαρ- 
τάται στην σύμβαση και αποτελεί αναπόσπαστο τμήμα 
αυτής. 

ΚΕΦΑΛΑΙΟ IV 

ΔΙΑΔΙΚΑΣΙΕΣ ΑΝΑΘΕΣΗΣ ΚΑΙ ΕΚΤΕΛΕΣΗΣ ΕΡΓΩΝ 
ΠΕΡΙΕΧΟΜΕΝΑ 

Άρθρο 1: Αντικείμενο του Κανονισμού 

Άρθρο 2: Ορολογία 

Άρθρο 3: Κλιμάκια προϋπολογισμού έργου 


Άρθρο 4: Τρόποι Επιλογής Αναδόχου 
Άρθρο 5: Μητρώο Εργοληπτών 
Άρθρο 6: Εισήγηση εκτέλεσης έργου 
Άρθρο 7: Τεύχη δημοπράτησης 
Αρθρο 8: Δημοσιότητα - Πρόσκληση υποβολής προ¬ 
σφορών 

Αρθρο 9: Συστήματα οικονομικών προσφορών 
Αρθρο 10: Εγγυήσεις εξασφαλίσεις 
Αρθρο 11: Υποβολή προσφορών 
Αρθρο 12: Αποσφράγιση, αξιολόγηση προσφορών και 
κατακύρωση διαγωνισμού 
Αρθρο 13: Ενστάσεις 
Αρθρο 14: Εργολαβική Σύμβαση 
Αρθρο 15: Διοίκηση Έργου - Επίβλεψη 
Αρθρο 16: Εκπροσώπηση του αναδόχου 
Αρθρο 17: Σύμπραξη του μελετητή στην κατασκευή 
Αρθρο 18: Χρονοδιάγραμμα κατασκευής έργου 
Αρθρο 19: Ημερολόγιο έργου 
Αρθρο 21: Προθεσμίες - Ποινικές Ρήτρες 
Αρθρο 22: Επιμετρήσεις 
Αρθρο 23: Προκαταβολές 
Αρθρο 24: Πιστοποιήσεις -Λογαριασμοί 
Αρθρο 25: Αναθεώρηση τιμών 

Αρθρο 26: Συμπληρωματικές εργασίες - Απρόβλεπτες 
δαπάνες 

Αρθρο 27: Βλάβες στα έργα-Αναγνώριση αποζημιώσε¬ 
ων 

Αρθρο 28: Ακαταλληλότητα υλικών - Ελαττώματα 

Αρθρο 29: Έκπτωση αναδόχου 

Άρθρο 30: Διακοπή εργασιών -Διάλυση της σύμβασης 

Άρθρο 31: Υποκατάσταση αναδόχου 

Άρθρο 32: Παραλαβή έργου 

Άρθρο 33: Χρόνος εγγύησης καλής λειτουργίας - χρό¬ 
νος συντήρησης 
Άρθρο 34: Επίλυση διαφορών 

Άρθρο 1 

Αντικείμενο του Κανονισμού 

Αντικείμενο του Κανονισμού αυτού είναι η καθιέρωση 
παγίων διαδικασιών για την υλοποίηση των έργων που 
εκτελούνται από την ΜΟΝΑΔΑ ΟΡΓΑΝΩΣΗΣ ΤΗΣ ΔΙΑΧΕΙ¬ 
ΡΙΣΗΣ ΤΟΥ ΚΟΙΝΟΤΙΚΟΥ ΠΛΑΙΣΙΟΥ ΣΤΗΡΙΞΗΣ, Α.Ε., 
"Μ.Ο.Δ., ΑΈ." με σκοπό την διαμόρφωση, επισκευή και 
συντήρηση των κτιριακών εγκαταστάσεων, για την κάλυ¬ 
ψη ιδίων αναγκών εγκατάστασης καθώς και αναγκών των 
Ειδικών Υπηρεσιών του Γ ΚΠΣ, στο πλαίσιο δραστηριο- 
τήτωντης σύμφωνα με τις διατάξεις του ιδρυτικού της νό¬ 
μου Ν. 2372/96 καθώς και του Ν. 2860/00 όπως ισχύει αυ¬ 
τός τροποποιημένος. 

Η ΜΟΔ εκτελεί τα παραπάνω έργα κατ’ εξαίρεση από 
κάθε κείμενη διάταξη, πλην εκείνων του Δικαίου της Ευ¬ 
ρωπαϊκής Ένωσης, σύμφωνα με το άρθρο 5 παρ. 8 του Ν. 
2229/94. Για περιπτώσεις έργων προϋπολογισμού μεγα¬ 
λύτερου των πέντε εκατομμυρίων (5.000.000) ΕΥΡΩ 
εφαρμόζονται οι διατάξεις του Ευρωπαϊκού Δικαίου οι 
οποίες και υπερισχύουν. 

Άρθρο 2 

Ορολογία 

Για τους σκοπούς του παρόντος κανονισμού έχει χρη¬ 
σιμοποιηθεί ενιαία ορολογία για τις παρακάτω λέξεις ή 
φράσεις σύμφωνα με το νόημα που τους προσδίδεται στο 
παρόν άρθρο. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Εταιρεία: Η "Μονάδα Οργάνωσης της Διαχείρισης του 
Κοινοτικού Πλαισίου Στήριξης, Α.Ε." και επί το συντομό¬ 
τερο αναφερόμενη ως Μ.Ο.Δ. Α.Ε. 

Έργο: Έργο είναι κάθε μελέτη, κατασκευή, επέκταση, 
επισκευή, συντήρηση και εξοπλισμός των κτιρίων που 
χρησιμοποιούνται και στεγάζουν Υπηρεσίες που εμπλέ¬ 
κονται στην διαχείριση και υλοποίηση του Κοινοτικού 
Πλαισίου Στήριξης ή εγκατάσταση της ΜΟΔ Α.Ε. 

Αναθέτουσα Αρχή: Το Διοικητικό Συμβούλιο της εται¬ 
ρείας ή τα εξουσιοδοτημένα από αυτό όργανα. 

Διοίκηση: Το Διοικητικό Συμβούλιο (Δ.Σ.) της εταιρείας 
και ο Γενικός Διευθυντής αυτής. 

Τομέας Παροχής Υποστήριξης: Ο τομέας της εταιρείας 
που επιλαμβάνεται και εισηγείται προς τον Γ ενικό Διευ¬ 
θυντή και το Δ.Σ. όλων των θεμάτων που έχουν σχέση με 
το σύστημα δημοπράτησης και τις τροποποιήσεις των 
συμβάσεων (συντάσσει την εισήγηση του έργου, τα τεύ¬ 
χη δημοπράτησης και έχει την ευθύνη υλοποίησης της 
δημοπράτησης του έργου και τον συντονισμό των ενερ¬ 
γειών για την έγκαιρη διενέργεια του διαγωνισμού). 

Επιτροπή Μητρώου Εργοληπτών (ΜΈ): Επιτροπή που 
συστήνεται με απόφαση του Γ ενικού Διευθυντή και ειση- 
γείται στο Δ.Σ τον τρόπο και τους όρους δημιουργίας και 
τήρησης του Μητρώου Εργοληπτών της Εταιρείας και 
έχει την ευθύνη τήρησής του. 

Επιτροπή Αξιολόγησης Προσφορών: Τριμελής ή Πε¬ 
νταμελής Επιτροπή που ορίζεται με απόφαση του Γ ενικού 
Διευθυντή, αναλόγωςτου κλιμακίου στον οποίο εντάσσε¬ 
ται ο προϋπολογισμόςτου έργου και είναι αρμόδια γιατην 
αποσφράγιση και αξιολόγηση των προσφορών και γιατην 
υποβολή εισήγησης κατακύρωσης ή ματαίωσης του δια¬ 
γωνισμού. 

Ομάδα Διοίκησης- Διαχείρισης Έργου: Ορίζεται με 
απόφαση του Γ ενικού Διευθυντή και αποτελείται από ένα 
στέλεχος του Τομέα Παροχής Υποστήριξης, έναν μηχανι¬ 
κό του Τ.Π.Υ με συναφή εμπειρία και ένα στέλεχος του Το¬ 
μέα Διοικητικού Οικονομικού και έργο της είναι η υλοποί¬ 
ηση των Έργων από την υπογραφή της εργολαβικής σύμ¬ 
βασης μέχρι και την προσωρινή παραλαβή του έργου, 
συμπεριλαμβανομένων των εργασιών διοίκησης, παρα¬ 
κολούθησης, ελέγχου και διαχείρισης του έργου. 

Εργολήπτης ή Εργολάβος: Οποιαδήποτε τεχνική εται¬ 
ρεία, νομικό ή φυσικό πρόσωπο - εργολήπτης ή ένωση 
προσώπων, που έχει τα νόμιμα προσόντα σύμφωνα με τη 
διακήρυξη του έργου να αναλάβει την εκτέλεση του έρ¬ 
γου της εταιρείας και να συνάψει τη σχετική σύμβαση. 

Σύμβαση: Η γραπτή συμφωνία ανάμεσα στην εταιρεία 
και τον ανάδοχο γιατην υλοποίηση του έργου, και το σύ¬ 
νολο των σχετικών τευχών (οικονομικά, εμπορικά, τεχνι¬ 
κά), σχεδίων και προδιαγραφών που εκδίδονται για το 
σκοπό αυτό. 

Άρθρο 3 

Κλιμάκια προϋπολογισμού έργου 

Από άποψη ύψους προϋπολογισμού δαπάνης τα έργα 
κατατάσσονται στα παρακάτω κλιμάκια: 

Ιο κλιμάκιο, έως 30.000 ευρώ 

2ο κλιμάκιο από 30.001 ευρώ έως 60.000 ευρώ 

3ο κλιμάκιο από 60.001 ευρώ έως 150.000 ευρώ. 

4ο κλιμάκιο από 150.001 ευρώ έως 600.000 ευρώ 

5ο κλιμάκιο από 600.001 ευρώ και άνω. 

Τα όρια των ανωτέρω κλιμακίων μπορούν να αναπρο¬ 
σαρμόζονται με απόφαση του Δ.Σ. της εταιρείας. 


Για τον υπολογισμό του ύψους του ως άνω προϋπολο¬ 
γισμού δαπάνης εκτέλεσης του έργου, δεν λαμβάνεται 
υπόψη ο Φ.Π.Α. και τυχόν άλλοι φόροι ή επιβαρύνσεις της 
εταιρείας. 

Άρθρο 4 

Τρόποι επιλογής αναδόχου 

Σκοπός της δημοπρασίας είναι η ανάδειξη αναδόχου 
ικανού για την έγκαιρη, άρτια και οικονομική κατασκευή 
του συγκεκριμένου έργου. 

Γ ια την ανάδειξη αναδόχου επιλέγεται, κατά περίπτω¬ 
ση, ένας από τους παρακάτω τρόπους: 

Ανοικτός διαγωνισμός: Σύμφωνα με αυτόν, καλούνται 
να υποβάλλουν προσφορές ανάδοχοι που διαθέτουν την 
εμπειρία και τα επαγγελματικά προσόντα που απαιτεί η 
διακήρυξη. Βάσει των προσφορών αυτών, των όρων του 
διαγωνισμού και την οριζόμενη στα τεύχη του διαγωνι¬ 
σμού διαδικασία, γίνεται μετά από αξιολόγηση, η ανάδει¬ 
ξη του αναδόχου. Η προκήρυξη γίνεται δια του τύπου, σε 
τουλάχιστον δύο (2) οικονομικές εφημερίδες, σε μία ημε¬ 
ρήσια ευρείας κυκλοφορίας και σε μία τοπική εφημερίδα 
όταν το έργο πρόκειται να εκτελεσθεί στην επαρχία, ή και 
στην εφημερίδα της Ευρωπαϊκής Ένωσης, εφόσον απαι¬ 
τείται απάτην Κοινοτική Νομοθεσία. 

Κλειστός διαγωνισμός με προεπιλογή 

Ο διαγωνισμός διενεργείται σε δύο στάδια: 

Α. Στάδιο εκδήλωσης ενδιαφέροντος. Κατ' αυτό γίνεται 
ανακοίνωση δια του τύπου ή άλλων μέσων στις περιπτώ¬ 
σεις που απαιτείται (π.χ. Εφημερίδα της Ευρωπαϊκής 
Ένωσης) για την εκδήλωση ενδιαφέροντος από τους 
αναδόχους που διαθέτουν την εμπειρία και τα επαγγελ¬ 
ματικά προσόντα που ζητά η διακήρυξη, υποβάλλοντας 
τα απαιτούμενα πιστοποιητικά. 

Στη συνέχεια γίνεται, μεταξύ αυτών που εκδήλωσαν εν¬ 
διαφέρον, προεπιλογή όσων ικανοποιούν τις απαιτήσεις, 
τους όρους και τα κριτήρια διακήρυξης, από την Επιτρο¬ 
πή Αξιολόγησης Προσφορών και έγκριση του Γ ενικού Δι¬ 
ευθυντή. 

Β. Ακολουθεί διαγωνισμός στον οποίο καλούνται να 
συμμετάσχουν και να υποβάλλουν προσφορές μόνο οι 
παραπάνω προεπιλεγέντες. Βάσει των προσφορών αυ¬ 
τών, των όρων του διαγωνισμού και την οριζόμενη στα 
τεύχη του διαγωνισμού διαδικασία, γίνεται μετά από αξιο¬ 
λόγηση, η ανάδειξη του αναδόχου. 

Διαγωνισμός από το Μητρώο Εργοληπτών. 

Σύμφωνα με αυτόν καλούνται, μετά από πρόσκληση, να 
υποβάλλουν προσφορές μόνον ανάδοχοι που περιλαμ¬ 
βάνονται στο τηρούμενο από την εταιρεία Μητρώο Εργο¬ 
ληπτών (ΜΈ) της εταιρείας και οι οποίοι κρίνονται από το 
Δ.Σ. ως ικανοί να αναλάβουν την εκτέλεση έργων φύσεως 
και μεγέθους παρόμοιων με το αντικείμενο της πρόσκλη¬ 
σης. Βάσει των προσφορών αυτών και την οριζόμενη στα 
τεύχη διαγωνισμού διαδικασία, γίνεται, μετά από αξιολό¬ 
γηση (των προσφορών κ.λ.π.) η ανάδειξη του αναδόχου. 

Ανάθεση μέσω διαπραγματεύσεων: 

Η μέθοδος αυτή είναι επιτρεπτή για έργα με προϋπολο¬ 
γισμό δαπάνης αντίστοιχο του 1ου και του 2ου κλιμακίου, 
όπως αυτά ορίζονται στο άρθρο 3 του παρόντος κανονι¬ 
σμού, για δε τα έργα των επομένων κλιμακίων, μετά από 
απόφαση του Δ.Σ, σε περιπτώσεις που συντρέχουν εξαι¬ 
ρετικοί λόγοι, όπως περιπτώσεις κατεπείγοντος, θεομη¬ 
νίας, σοβαρού κινδύνου, μοναδικότητας κατασκευαστή, 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


20359 


συνέχισης εργασιών ύστερα από έκπτωση του αναδόχου 
ή διάλυση εργολαβικής σύμβασης, ανάγκης αποκατά¬ 
στασης ζημιάς από φυσική ή ανθρώπινη ενέργεια η οποία 
δημιουργεί προφανείς κινδύνους και χρήζει επείγουσας 
επισκευής, καθώς επίσης και σε περιπτώσεις εργασιών 
συντήρησης, έργων ειδικής φύσης, σε περιπτώσεις που 
ένας διαγωνισμός δεν απέδωσε τα προσδοκώμενα απο¬ 
τελέσματα, ή κρίνεται ότι δεν υπήρξε επαρκής συμμετο¬ 
χή και η επανάληψή του κρίνεται ασύμφορη. 

Άρθρο 5 

Μητρώο Εργοληπτών (Μ. Ε.) 

Οι υποψήφιοι ανάδοχοι εργολήπτες - κατασκευαστές 
κατατάσσονται στο Μ.Ε. στις ακόλουθες (3) βαθμίδες 
όσον αφορά το μέγεθος προϋπολογισμού έργων: 

Βαθμίδα 1η μέχρι 150.000 ευρώ. 

Βαθμίδα 2η από 150.001 ευρώ μέχρι 600.000 ευρώ. 

Βαθμίδα 3η από 600.001 ευρώ και άνω. 

Κάθε εργολήπτης κατατάσσεται σε μια μόνο βαθμίδα 
για κάθε κατηγορία. 

Η εγγραφή στο Μ.Ε. της εταιρείας γίνεται με αίτηση των 
ενδιαφερομένων επιχειρήσεων. Κριτήρια για την εγγραφή 
αποτελούν η οργάνωση της επιχείρησης, η στελέχωσή 
της από διπλωματούχους μηχανικούς και από άλλο επι¬ 
στημονικό ή τεχνικό και βοηθητικό προσωπικό, η εμπειρία 
σε έργα που έχουν εκτελεσθεί από την επιχείρηση ή τα 
στελέχη της που απασχολεί σε μόνιμη βάση, ο εξοπλισμός 
που η επιχείρηση διαθέτει η ίδια ή αποδεδειγμένα έχει δια- 
χειρισθεί με επιτυχία στο παρελθόν, η οικονομική επιφά¬ 
νεια και πίστη, το εταιρικό, ο ισολογισμός, η διαχειριστική 
ικανότητα και άλλα παρόμοια στοιχεία. Οι όροι και οι προ¬ 
ϋποθέσεις εγγραφής, διαγραφής, αξιολόγησης, οτρόπος 
τήρησης καθώς και κάθε άλλο στοιχείο απαραίτητο για 
την εκπλήρωση του σκοπού καθορίζονται με απόφαση του 
Δ.Σ. ύστερα από εισήγηση της Επιτροπής Μητρώου. Η 
Επιτροπή Μητρώου είναι τριμελής συστήνεται με απόφα¬ 
ση του Γενικού Διευθυντή. Η κατάταξη, ανανέωση, δια¬ 
γραφή και εξέλιξη των εργοληπτών στις βαθμίδες του 
Μ.Ε. της εταιρείας γίνεται απάτην Επιτροπή Μητρώου με¬ 
τά από έγκριση του Γενικού Διευθυντή. 

Οι εργολήπτες που συμμετέχουν σε διαγωνισμό "με 
προσκλήσεις", επιλέγονται από την βαθμίδα που αντι¬ 
στοιχεί στον προϋπολογισμό, ή και από την αμέσως υψη¬ 
λότερη βαθμίδα. 

Αρμόδιος για την δημοσίευση της σχετικής πρόσκλη¬ 
σης είναι ο Τομέας Παροχής Υποστήριξης. Η πρόσκληση 
υπογράφεται από το Γ ενικό Διευθυντή. 

Άρθρο 6 

Εισήγηση εκτέλεσης έργου 

Η εισήγηση εκτέλεσης έργου συντάσσεται από τον Το¬ 
μέα Παροχής Υποστήριξης (Τ.Π.Υ.) και προωθείται για 
έγκριση από τον Υπεύθυνο Τ.Π.Υ., στον Γενικό Διευθυντή, 
τον Πρόεδρο του Δ.Σ. και το Δ.Σ., αναλόγως του κλιμακί¬ 
ου δαπάνης στον οποίο εντάσσεται το έργο. Η εισήγηση 
εκτέλεσης έργου θα πρέπει να περιέχει τουλάχιστον τα 
παρακάτω: 

1) Πλήρη και σαφή περιγραφή του αντικειμένου του έρ¬ 
γου που θα περιλαμβάνει σκοπιμότητα εκτέλεσης, τεχνι¬ 
κή περιγραφή, προκαταρκτική μελέτη και ενδεικτικό προ¬ 
ϋπολογισμό. 

2) Το τρόπο επιλογής αναδόχου με πλήρη αιτιολόγηση, 
σύμφωνα με τον παρόντα κανονισμό. 


3) Το τρόπο αξιολόγησης και τα κριτήρια επιλογής του 
αναδόχου, σύμφωνα με τον παρόντα κανονισμό. 

4) Το προτεινόμενο χρονοδιάγραμμα των ενεργειών 
από την ημερομηνία διενέργειας του διαγωνισμού μέχρι 
την αποπεράτωση του έργου. 

Οι σχετικές διαδικασίες όροι και αρμοδιότητες αναφέ- 
ρονται αναλυτικά στις αντίστοιχες Πρότυπες Οδηγίες 
λειτουργίας (ΠΟΑ) της εταιρείας. 

Άρθρο 7 

Τεύχη Δημοπράτησης 

Αναλόγως με τον προκριθέντα τρόπο επιλογής αναδό¬ 
χου συντάσσονται από τον Τομέα Παροχής Υποστήριξης 
τα τεύχη δημοπράτησης με τους οικονομικούς όρους και 
τις υποχρεώσεις, τους τεχνικούς όρους, περιγραφές και 
προδιαγραφές του έργου και εγκρίνονται από τον Γενικό 
Διευθυντή. Την ευθύνη της υλοποίησης της δημοπράτη¬ 
σης και τον συντονισμό της έγκαιρης διενέργειάς της έχει 
ο Τομέας Παροχής Υποστήριξης. 

Τα τεύχη δημοπράτησης περιέχουν, ενδεικτικά, τα ακό¬ 
λουθα: 

1) Τη διακήρυξη της δημοπρασίας με οδηγίες προς 
τους διαγωνιζόμενους για την σύνταξη προσφοράς και 
τους λοιπούς όρους της δημοπράτησης. 

2) Γ ενικούς όρους σύμβασης ή γενική συγγραφή υπο¬ 
χρεώσεων. 

3) Σχέδιο σύμβασης. 

4) Τεχνική περιγραφή ή τεχνική συγγραφή υποχρεώσε¬ 
ων. 

5) Τεχνικές προδιαγραφές. 

6) Προϋπολογισμό μελέτης. 

7) Πλήρη κατασκευαστικά σχέδια και μελέτη εφαρμο¬ 
γής (αν υπάρχουν). 

8) Τιμολόγιο προσφοράς. 

9) Κατάλογο υποπρομηθευτών υλικών και υπεργολά- 
βων (εφόσον το είδος του έργου το επιβάλλει). 

10) Οτιδήποτε άλλο στοιχείο κριθεί σκόπιμο. 

Η χορήγηση τωντευχώντου διαγωνισμού γίνεται με την 
καταβολή ανταλλάγματος το ύψος του οποίου καθορίζε¬ 
ται από την διακήρυξη του κάθε έργου. 

Άπαντα τα ανωτέρω εκπονούνται: 

α) απευθείας από την εταιρεία με κατάλληλο τεχνικό 
προσωπικό ή με τη χρήση εξωτερικών συνεργατών που 
υπάρχουν ή προσλαμβάνονται ειδικά για τη μελέτη του 
έργου. 

β) με ανάθεση σε ιδιωτικό μελετητικό γραφείο που επι¬ 
λέγεται από την εταιρεία κατά τα άρθρα 4,5 του παρό¬ 
ντος. 

γ) με απευθείας ανάθεση σε ιδιωτικό μελετητικό γρα¬ 
φείο για έργα εξειδικευμένα. 

δ) με άλλο τρόπο που εγκρίνεται από το Δ.Σ. της εται¬ 
ρείας. 

Το Δ.Σ. της εταιρείας μπορεί να προσδιορίσει και όποια 
άλλη διαδικαστική λεπτομέρεια, όπως προθεσμία, τρόπο 
και κάθε θέμα γενικά που αναφέρεται στην εκπόνηση και 
αποδοχή ή όχι της μελέτης. 

Άρθρο 8 

Δημοσιότητα - Πρόσκληση για υποβολή προσφορών 

Η πρόσκληση για υποβολή προσφορών ή εκδηλώσεων 
ενδιαφέροντος γίνεται δεκαπέντε (15) τουλάχιστον ημέ¬ 
ρες πριν από την ημερομηνία υποβολής προσφορών, με 
δημοσίευση σε δύο (2) οικονομικές εφημερίδες και μία (1) 

ημερήσια εφημερίδα πανελλήνιας κυκλοφορίας και σε 
μία τοπική εφημερίδα όταν το έργο πρόκειται να εκτελε- 
σθεί στην επαρχία. 

Τα έξοδα δημοσίευσης βαρύνουντον ανάδοχο. 

Την ευθύνη της δημοσίευσης της πρόσκλησης για την 
υποβολή προσφορών έχει ο Τομέας Παροχής Υποστήρι¬ 
ξης· 

Στην περίπτωση διαγωνισμού από το Μητρώο Εργολη¬ 
πτών της εταιρείας, ζητούνται προσφορές ανάλογα με το 
κλιμάκιο προϋπολογιζόμενης δαπάνης στο οποίο κατα¬ 
τάσσεται το έργο, σύμφωνα με τον παρόντα κανονισμό. 

• Για το 1 ο κλιμάκιο ζητούνται προσφορές από τουλά¬ 
χιστον (3) τρεις εργολήπτες. 

• Για το 2ο και 3ο κλιμάκιο ζητούνται προσφορές από 
τουλάχιστον (5) πέντε εργολήπτες. 

• Για το 4ο και 5ο κλιμάκιο ζητούνται προσφορές από 
τουλάχιστον (8) οκτώ εργολήπτες. 

Όλες οι προσφορές θα υποβάλλονται γραπτώς και μέ¬ 
σα σε σφραγισμένους (κλειστούς) φακέλους όπου απαι¬ 
τείται και ως θα αναφέρεται στην Διακήρυξη Δημοπράτη- 
σης. 

Άρθρο 9 

Συστήματα Οικονομικών Προσφορών 

Στη διακήρυξη εκτός των άλλων στοιχείων που προανα- 
φέρθηκαν, πρέπει να αναφέρεται το αντικείμενο που θα 
καλύπτει η προσφορά και ο τρόπος σύνταξης της οικονο¬ 
μικής προσφοράς. 

Στις περιπτώσεις μεγάλων εκπτώσεων επί των τιμών 
του προϋπολογισμού ή γενικά πολύ χαμηλών τιμών, 
εκτός από το θέματηςπροϋπόθεσηςτηςομαλότηταςτων 
τιμών (όπου καθορίζεται καιπροβλέπεται στη διακήρυξη) 
η εταιρεία δικαιούται να ζητά την αναλυτική δικαιολόγηση 
των εκπτώσεων ή των τιμών βάσει των οποίων θα κριθεί 
τελικά κάποια προσφορά, ως και να απορρίπτει προσφο¬ 
ρές αν κριθεί ότι περιλαμβάνει απαράδεκτα μεγάλες εκ¬ 
πτώσεις ή χαμηλές τιμές. 

Τα συστήματα προσφοράς είναι: 

Α. Σύστημα προσφοράς με ενιαίο ποσοστό έκπτωσης. 

Οι διαγωνιζόμενοι προσφέρουν ενιαία έκπτωση, στις τι¬ 
μές του τιμολογίου της Υπηρεσίας, που εκφράζεται σε 
ακέραιες μονάδες επίτοις εκατό. 

Β. Σύστημα προσφοράς με επί μέρους ποσοστά έκπτω¬ 
σης. 

Το σύστημα αυτό προσφοράς εφαρμόζεται ιδίως όταν 
είναι μεγάλο το πλήθος των τιμών μονάδας με βάση τις 
οποίες θα καταρτιστεί η σύμβαση. 

Στους διαγωνιζόμενους χορηγείται απ’ την εταιρεία για 
υποβολή στο διαγωνισμό έντυπο προσφοράς ποσοστών 
έκπτωσης ανά ομάδες τιμών ομοειδών εργασιών, που συ¬ 
μπληρώνεται σύμφωνα με τις επόμενες παραγράφους. 

Οι διαγωνιζόμενοι προσφέρουν επιμέρους ποσοστά έκ¬ 
πτωσης για κάθε ομάδατιμώντου τιμολογίου καιτου προ¬ 
ϋπολογισμού, εκφραζόμενα σε ακέραιες μονάδες επί 
τοις εκατό. Είναι δυνατό σε κάποια ή κάποιες ομάδες ερ¬ 
γασιών η προσφερόμενη έκπτωση να είναι μηδενική ή αρ¬ 
νητική, με την προϋπόθεση ότι η συνολική έκπτωση είναι 
θετική. Η τελευταία αυτή προϋπόθεση ισχύει εφόσον δεν 
ορίζεται ρητά διαφορετικά στη διακήρυξη. 

Τα επιμέρους ποσοστά έκπτωσης, εφόσον αναφέρεται 
ρητά στη διακήρυξη, πρέπει να βρίσκονται σε ομαλή σχέ¬ 
ση μεταξύ τους. Για τον έλεγχο της ομαλότητας υπολογί¬ 
ζεται, για κάθε προσφορά, το συνολικό ύψος προϋπολο¬ 


γισμού που διαμορφώνεται, μετά την αφαίρεση από κάθε 
ομάδα εργασιών της έκπτωσης που προσφέρθηκε. Με 
σύγκριση του προϋπολογισμού που προκύπτει, προς τον 
αρχικό προϋπολογισμό της υπηρεσίας χωρίς να λαμβά- 
νεται υπόψη το κονδύλιο για απρόβλεπτα, συνάγεται η μέ¬ 
ση έκπτωση επίτοις εκατό (Εμ). Ομαλή είναι η προσφορά 
όταν κανένα επιμέρους ποσοστό έκπτωσης (Εί) δεν είναι 
μικρότερο ούτε μεγαλύτερο από τα όρια που θα καθορί¬ 
σει η εταιρεία σε σχέση με την μέση έκπτωση. Τα όρια αυ¬ 
τά καθώς και ό,τι άλλο σχετικό με αυτά (απόρριψη σε πε¬ 
ρίπτωση υπέρβασης τους, κ.λ.π.) θα αναφέρονται στη 
διακήρυξη. 

Γ. Σύστημα προσφοράς συμπλήρωσης τιμολογίου. 

Στους διαγωνιζόμενους χορηγούνται από την εταιρεία 
για υποβολή στο διαγωνισμό: 

α. Τιμολόγιο όμοιο με το τιμολόγιο της εταιρείας στο 
οποίο όμως οι τιμές είναι ασυμπλήρωτες. 

β. Προϋπολογισμός, όμοιος με τον προϋπολογισμό της 
εταιρείας στον οποίο όμως οι τιμές μονάδας, τα γινόμενα 
και τα αθροίσματα είναι ασυμπλήρωτα. Το κονδύλιο για 
απρόβλεπτες δαπάνες είναι συμπληρωμένο ίδιο ακριβώς 
με εκείνο του προϋπολογισμού της εταιρείας. Οι διαγωνι- 
ζόμενοι προσφέρουν τιμές συμπληρώνοντας τα ασυ¬ 
μπλήρωτα τιμολόγια και προϋπολογισμό με τις προσφε- 
ρόμενες από αυτούς τιμές. Γ ια τον έλεγχο ομαλότητας 
ισχύουν τα προαναφερόμενα στο προηγούμενο εδάφιο 
και όπως καθορίζεται ατή διακήρυξη του έργου. 

Δ. Σύστημα προσφοράς με ελεύθερη συμπλήρωση Τι¬ 
μολογίου. 

Σύστημα προσφοράς με ελεύθερη συμπλήρωση τιμο¬ 
λογίου εφαρμόζεται σε έργα ανεξάρτητα από προϋπολο¬ 
γισμό. Στο σύστημα αυτό οι τιμές του τιμολογίου μπορεί 
να είναι αναλυτικές ή περιληπτικές για ολοκληρωμένα 
τμήματα σύνθετων εργασιών ή να είναι κατ’ αποκοπή τι¬ 
μές για ευρύτερα τμήματα του έργου ή για όλο το έργο. 

Στους ενδιαφερομένους χορηγούνται απ’ την υπηρεσία 
ασυμπλήρωτα τιμολόγιο και προϋπολογισμός όπως και 
στο σύστημα προσφοράς με συμπλήρωση τιμολογίου και 
έλεγχο ομαλότητας. 

Οι διαγωνιζόμενοι προσφέρουντιμές συμπληρώνοντας 
το ασυμπλήρωτο τιμολόγιο και προϋπολογισμό, χωρίς 
όμως καμιά δέσμευση ομαλότητας. Οι όροι σχετικοί με 
αυτό το σύστημα προσφοράς, καθορίζονται από τη δια¬ 
κήρυξη. 

Ε. Σύστημα προσφοράς που περιλαμβάνει μελέτη και 
κατασκευή 

Το σύστημα προσφοράς που περιλαμβάνει μελέτη και 
κατασκευή εφαρμόζεται κάθε φορά που κρίνεται σκόπι¬ 
μος ο συνδυασμός σύνταξης ή ολοκλήρωσης ή αναθεώ¬ 
ρησης υπάρχουσας μελέτης με την κατασκευή ή αναζή¬ 
τηση εναλλακτικών λύσεων. Κατά την εφαρμογή του συ¬ 
στήματος αυτού μπορεί με τη διακήρυξη να ζητείται από 
τους διαγωνιζόμενους εκτός από την οικονομική τους 
προσφορά, συμπλήρωση ή σύνταξη μελετών, προσδιορι¬ 
σμός χαρακτηριστικών και προδιαγραφών επιμέρους 
στοιχείωντου έργου ή η υποβολή προτάσεων - λύσεων σε 
δεδομένο τεχνικό πρόβλημα ή ο καθορισμός της προθε¬ 
σμίας αποπεράτωσης του έργου. Για την ανάδειξη του 
αναδόχου λαμβάνονται υπόψη οι οικονομικές προσφο¬ 
ρές, έπειτα από την αξιολόγηση των τεχνικών προσφο¬ 
ρών ή και της προθεσμίας για την αποπεράτωση. Η κρίση 
και η αξιολόγηση αυτή γίνεται πάντα πριν ανοιχτούν οι οι¬ 
κονομικές προσφορές. Τα κριτήρια της αξιολόγησης και 

οι συντελεοτές επιρροής τους ορίζονται πάντοτε στη δια¬ 
κήρυξη. 

Άρθρο 10 

Εγγυήσεις - Εξασφαλίσεις 

Εγγυήσεις με τη μορφή επιστολών τραπέζης, ή του 
ΤΣΜΕΔΕ, ή άλλης μορφής εγγυήσεις, ζητούνται ως ακο¬ 
λούθως: 

1. Η εταιρεία δύναται να ζητήσει την κατάθεση Εγγυητι¬ 
κής Επιστολής Συμμετοχής στον διαγωνισμό. 

• Για την συμμετοχή σε δημοπρασία και την υποβολή 
οικονομικής προσφοράς απαιτείται η κατάθεση εγγύη¬ 
σης. Το ύψος της εγγύησης ορίζεται πάντα στη διακήρυ¬ 
ξη σταθερό για όλους τους ενδιαφερομένους και μπορεί 
να κυμαίνεται μεταξύ του 2% έως 5% της προϋπολογισ¬ 
μένης αξίας του έργου, με ανάλογη στρογγύλευση και 
αναλόγως της δυσκολίας εκτέλεσης του έργου. 

• Οι εγγυητικές επιστολές συμμετοχής επιτρέπεται να 
έχουν προθεσμία ισχύος που δεν θα υπερβαίνει κατά 30 
ημέρες τον προδιαγραφόμενο χρόνο ισχύος των προ¬ 
σφορών. 

• Η εγγύηση συμμετοχής του αναδόχου επιστρέφεται 
με την κατάθεση της εγγύησης καλής εκτέλεσης. Οι εγ¬ 
γυήσεις των λοιπών διαγωνιζομένων αποδίδονται μέσα 
σε πέντε (5) ημέρες από την ημερομηνία ανακοίνωσης 
της κατακύρωσης ή της ανάθεσης. 

• Εγγύηση μπορεί να ζητηθεί και στην περίπτωση ανά¬ 
θεσης με τη διαδικασία διαπραγμάτευσης. 

• Προσφορές χωρίς εγγύηση στην περίπτωση που 
προβλέπονται από τη διακήρυξη απορρίπτονται ως απα¬ 
ράδεκτες. 

2. Εγγυητική Επιστολή Καλής Εκτέλεσης 

• Με την υπογραφή της σύμβασης ο ανάδοχος καταθέ¬ 
τει εγγύηση καλής εκτέλεσης ίση με το 20% της συνολι¬ 
κής συμβατικής αξίας, χωρίς τον Φ.Π.Α., εκτός αν ορίζε¬ 
ται διαφορετικά στην διακήρυξη ή την πρόσκληση. Η εται¬ 
ρεία δύναται να επιστρέφει μέρος στον ανάδοχο μετά την 
έγκριση του πρωτοκόλλου προσωρινής παραλαβής του 
έργου, εφόσοντούτο ορίζεται στη σύμβαση ή άλλως επι- 
στρέφεται στο σύνολο της στον ανάδοχο μετά την έγκρι¬ 
ση του πρωτοκόλλου οριστικής παραλαβής του έργου και 
σύμφωνα με τους όρους και τις προϋποθέσεις της σύμ¬ 
βασης. Για πρόσθετη εξασφάλιση παρακρατείται 5% της 
αξίας κάθε πιστοποίησης και το συνολικό ποσό που πα¬ 
ρακρατήθηκε επιστρέφεται με την έγκριση προσωρινής 
παραλαβής του έργου. 

3. Η εταιρεία δύναται να ζητήσει την κατάθεση Εγγυητι¬ 
κής Επιστολής Προκαταβολής 

• Με την υπογραφή της σύμβασης και εφόσον προβλέ- 
πεται απ’ αυτή, χορηγείται στον ανάδοχο προκαταβολή, 
σε ποσοστό μέχρι 25 % της συνολικής συμβατικής αξίας, 
χωρίς Φ.Π.Α. Η προκαταβολή χορηγείται με κατάθεση 
ισόποσης εγγύησης που θα περιλαμβάνει και όρο ότι κα¬ 
λύπτει και την καταβολή τόκων επί του ποσού της προκα¬ 
ταβολής σε περίπτωση εκπρόθεσμης παράδοσης ή μη 
παράδοσης του έργου. Η αποπληρωμή της προκαταβο¬ 
λής παρακρατείται κατά τους επόμενους δυο λογαρια¬ 
σμούς αλλά σε κάθε περίπτωση αποπληρώνεται εξ ολο¬ 
κλήρου πριν εισπραχθεί το 70% του συμβατικού αντικει¬ 
μένου της εργολαβίας. 

• Η εγγύηση επιστρέφεται μετά την οριστική παραλα¬ 
βή του έργου και ύστερα από την εκκαθάριση των τυχόν 
απαιτήσεων των συμβαλλομένων. Σε περίπτωση που το 


έργο είναι διαιρετό και η παράδοση γίνεται σύμφωνα με 
τη σύμβαση, τμηματικά, η εγγύηση αποδεσμεύεται στα¬ 
διακά κατά ποσόν που αναλογεί στην αξίατου μέρους του 
έργου που παραλήφθηκε. Εάν στο πρωτόκολλο παραλα¬ 
βής αναφέρονται παρατηρήσεις ή υπάρχει εκπρόθεσμη 
παράδοση, η παραπάνω σταδιακή αποδέσμευση γίνεται 
μετά την αντιμετώπιση, κατά τα προβλεπόμενα, των πα¬ 
ρατηρήσεων και του εκπρόθεσμου. 

Άρθρο 11 

Υποβολή προσφορών 

Ισχύουν αναλόγως οι διατάξεις του άρθρου 10 του Κε¬ 
φαλαίου I του παρόντος Κανονισμού. 

Άρθρο 12 

Αποσφράγιση, αξιολόγηση προσφορών και κατακύρωση 
διαγωνισμού 

Αρμόδια για την αποσφράγιση και αξιολόγηση των 
προσφορών των έργων όλων των κλιμακίων είναι Επιτρο¬ 
πή Αξιολόγησης Προσφορών, η οποία συστήνεται με 
απόφαση του Γ ενικού Διευθυντή. 

Για τα έργα προϋπολογισμού αντίστοιχου του 1 ου και 
του 2 ου κλιμακίου συστήνεται Τριμελής Επιτροπή Αξιολό¬ 
γησης στην οποία συμμετέχουν ο Προϊστάμενος του Το¬ 
μέα Παροχής Υποστήριξης, ο Προϊστάμενος του Τομέα 
Διοικητικού - Οικονομικού και ένας πολιτικός ή αρχιτέ- 
κτων μηχανικός της εταιρείας με συναφή εμπειρία. 

Για τα έργα προϋπολογισμού αντίστοιχου του 3 ου , 4 ου και 
5 ου κλιμακίου συστήνεται Πενταμελής Επιτροπή Αξιολό¬ 
γησης στην οποία συμμετέχουν ο Προϊστάμενος του Το¬ 
μέα Παροχής Υποστήριξης, ο Προϊστάμενος του Τομέα 
Διοικητικού-Οικονομικού, δύο μηχανικοίτης εταιρείας εκ 
των οποίων ο ένας τουλάχιστον θα είναι πολιτικός ή αρχι- 
τέκτων μηχανικός και ένα στέλεχος της εταιρείας ή μέλος 
του ΔΣ ή εξωτερικός συνεργάτης με συναφή εμπειρία. 

Οι φάκελοι των προσφορών ανάλογα με την ένδειξη 
τους (Α, Β ή Γ κατά το προηγούμενο άρθρο) ελέγχονται - 
αποσφραγίζονται απάτην Επιτροπή Αξιολόγησης. Η Επι¬ 
τροπή αφού ελέγξει την πληρότητα και καταλληλότητα 
των νομιμοποιητικών στοιχείων και λοιπών απαραίτητων 
δικαιολογητικών των φακέλων Α, αποφασίζει για τη νομι¬ 
μότητα της συμμετοχής των διαγωνιζομένων. 

Αμέσως μετά την ανακοίνωση του αποτελέσματος για 
την συμμετοχή (βάσει του φακέλου Α), εφόσον προβλέ- 
πεται από την διακήρυξη η ύπαρξη φακέλου Β, τότε απο¬ 
σφραγίζονται οι φάκελοι Β με τις τεχνικές προσφορές 
όσων έγιναν αποδεκτοί οι φάκελοι Α. Οι φάκελοι Β εξετά¬ 
ζονται από την Επιτροπή Αξιολόγησης κατ’ αρχήν ως 
προς την πληρότητα τους, και όσοι γίνονται αποδεκτοί, 
αξιολογούνται τεχνικά σε ξεχωριστή συνεδρίαση. 

Οι φάκελοι Γ με τις οικονομικές προσφορές φυλάσσο¬ 
νται σφραγισμένοι μέχρι την ανακοίνωση των αποτελε¬ 
σμάτων της τεχνικής αξιολόγησης από την Επιτροπή 
Αξιολόγησης οπότε και αποσφραγίζονται εκείνοι των 
οποίων οι φάκελοι Β κρίθηκαντεχνικά αποδεκτοί. 

Οι φάκελοι Γ με τις οικονομικές προσφορές αποσφρα¬ 
γίζονται αμέσως μετά την ανακοίνωση του αποτελέσμα¬ 
τος για τη συμμετοχή (βάσει του φακέλου Α) εφόσον δεν 
προβλέπεται από την διακήρυξη η ύπαρξη φακέλου Β. 

Στην περίπτωση των ανοικτών διαγωνισμών και σε κάθε 
άλλη περίπτωση που θα προβλέπεται ρητά στη σχετική 
διακήρυξη κατά τη διάρκεια ελέγχου των στοιχείων και δι- 
καιολογητικών του φακέλου Α και την αποσφράγιση των 

φακέλων Β και Γ μπορούν να παρίστανται εκπρόσωποι 
των υποψηφίων αναδοχών. 

Κατά την αποσφράγιση των προσφορών συντάσσεται 
από την Επιτροπή Αξιολόγησης "πρακτικό αποσφράγισης 
προσφορών" στο οποίο αναγράφονται η ημερομηνία που 
έγινε η αποσφράγιση, ο αριθμός διαγωνισμού, ο κωδικός 
έργου, η προϋπολογιζόμενη δαπάνη, ο αριθμός προ- 
σκληθέντων, τα στοιχεία αυτών που υπέβαλαν προσφο¬ 
ρές, οιπαρευρεθέντες κατά την αποσφράγιση εκπρόσω¬ 
ποι των αναδοχών, τυχόν ενστάσεις, καθώς και οποιαδή¬ 
ποτε παρατήρηση της Επιτροπής Αξιολόγησης. Τα μέλη 
της Επιτροπής μονογράφουντις προσφορές καιτους φα¬ 
κέλους και στην συνέχεια προχωρούν στην αξιολόγηση 
των προσφορών. 

Στα τεύχη του διαγωνισμού θα πρέπει να αναφέρονται 
όλα εκείνα τα κριτήρια, οι συντελεστές βαρύτητας της τε¬ 
χνικής αξιολόγησης, οι ελάχιστες απαιτήσεις αποδοχής 
της προσφοράς η βαθμολογία της τεχνικής ή/και οικονο¬ 
μικής αξιολόγησης και άλλα κριτήρια όπως απαιτείται 
από το ισχύον σύστημα του διαγωνισμού. 

Η έγκριση κατακύρωσης ή μη του διαγωνισμού θα γίνε¬ 
ται ύστερα από εμπεριστατωμένη εισήγηση της Επιτρο¬ 
πής Αξιολόγησης, αναλόγως του κλιμακίου που εντάσσε¬ 
ται ο προϋπολογισμός του έργου. 

Σε περίπτωση εισήγησης για ακύρωση θα πρέπει η ει¬ 
σήγηση να προτείνει και την πορεία υλοποίησης του έρ¬ 
γου (επανάληψη διαγωνισμού, απ’ ευθείας ανάθεση, 
κ.λ.π.). 

Την απόφαση για κατακύρωση ή μη του διαγωνισμού 
λαμβάνει η εταιρεία δια του Δ.Σ., του Προέδρου του ΔΣ 
και του Γ ενικού Διευθυντή ή του υπ’ αυτών εξουσιοδοτη¬ 
μένου οργάνου σύμφωνα με τα οριζόμενα στο άρθρο 6 
του παρόντος. 

Το αρμόδιο κατά περίπτωση όργανο της Διοίκησης (ΔΣ, 
Πρόεδρος του ΔΣ, Γενικός Διευθυντής) μπορεί να μην 
αναθέσει το έργο στον μειοδότη αλλά να προχωρήσει 
στην κρίση των επομένων μειοδοτών κατά σειρά, εφόσον 
μετά πλήρη αιτιολόγηση ο μειοδότης δεν ικανοποιεί τα 
κριτήρια, ή να ματαιώσει ή να αναβάλει ή να μην κατακυ¬ 
ρώσει το αποτέλεσμα χωρίς αποζημίωση του μειοδότη. 
Διευκρινήσεις ή και βελτιώσεις της προσφοράς του μειο¬ 
δότη όμως δεν αποκλείονται. 

Άρθρο 13 
Ενστάσεις 

Ενστάσεις μπορούν να υποβληθούν μόνο από όσους 
συμμετέχουν στον διαγωνισμό ή αποκλείστηκαν απ’ αυ¬ 
τόν σε οποιοδήποτε στάδιο της διαδικασίας του, είτε κα¬ 
τά της διακήρυξης ή των τευχών δημοπράτησης είτε κα¬ 
τά των αποφάσεων στις διάφορες φάσεις του διαγωνι¬ 
σμού. 

Ενστάσεις κατά των αποφάσεων στις διάφορες φάσεις 
του διαγωνισμού γίνονται δεκτές μόνο από όσους συμμε¬ 
τέχουν στο διαγωνισμό, εφόσον υποβληθούν από τους 
άμεσα ενδιαφερομένους εντός δύο (2) εργασίμων ημε¬ 
ρών από την ημερομηνία γνωστοποίησης του αποτελέ¬ 
σματος της αντίστοιχης φάσης. 

Επί των ενστάσεων αποφασίζει εντός (5) εργάσιμων 
ημερών το ΔΣ μετά από εισήγηση της Επιτροπής Αξιολό¬ 
γησης. Η υποβολή ενστάσεων δεν διακόπτει την εξέλιξη 
οποιοσδήποτε φάσης του διαγωνισμού. Οι αποφάσεις 
που λαμβάνονται σχετικά με κάθε ένσταση είναι τελεσίδι¬ 
κες. 


Άρθρο 14 

Εργολαβική Σύμβαση 

Η ανάθεση της εκτέλεσης του έργου στον ανάδοχο γί¬ 
νεται με έγγραφη σύμβαση, που συντάσσεται με ευθύνη 
του Τομέα Διοικητικού - Οικονομικού σε συνεργασία με 
τον Τομέα Παροχής Υποστήριξης. 

Με βάση την εγκριτική απόφαση της εταιρεία, τα τεύχη 
δημοπράτησης και τα σχέδια μετά οποία διενεργήθηκε η 
δημοπρασία συνάπτεται σύμβαση για την κατασκευή του 
έργου. Για την υπογραφή της σύμβασης καλείται ο ανά- 
δοχος σε ορισμένο τόπο και σε προθεσμία που ορίζει η 
εταιρεία και δεν μπορεί να είναι μεγαλύτερη των δεκαπέ¬ 
ντε (15) ημερών. Μέσα στην ίδια προθεσμία ο ανάδοχος 
είναι υποχρεωμένος να προσκομίσει τις σχετικές εγγυή¬ 
σεις. 

Η σύμβαση περιλαμβάνει ότι και τα τεύχη δημοπράτη¬ 
σης και τουλάχιστον τα εξής: 

I. Τόπο και χρόνο υπογραφής της σύμβασης 

II. Συμβαλλόμενα μέρη και την εκπροσώπησή τους και 
τις κοινοποιήσεις 

III. Περιγραφή του έργου 

IV. Εγγυήσεις καλής εκτέλεσης 

V. Διοίκηση έργου και επίβλεψη 

VI. Σύμπραξη στην κατασκευή του μελετητή όταν η με¬ 
λέτη έχει εκπονηθεί από ιδιωτικό μελετητικό γραφείο 

VII. Χρονοδιάγραμμα κατασκευής 

VIII. Ημερολόγιο του έργου 

IX. Γενικές υποχρεώσεις του αναδόχου 

X. Υποχρεώσεις μελών αναδόχου κοινοπραξίας (όπου 
υπάρχει κοινοπραξία) 

XI. Προθεσμίες - Ποινικές Ρήτρες 

XII. Ρήτρα πρόσθετης καταβολής (πριμ) όταν η ταχύτε¬ 
ρη εκτέλεση του έργου έχει ιδιαίτερη σημασία 

XIII. Επιμετρήσεις 

XIV. Προκαταβολές 

XV. Λογαριασμούς - Πιστοποιήσεις 

XVI. Αναθεώρηση τιμών 

XVII. Αυξομειώσεις εργασιών 

XVIII. Βλάβες στα έργα - Αναγνώριση αποζημιώσεων 

XIX. Ακαταλληλότητα υλικών - Ελαττώματα - Παράλει¬ 
ψη συντήρησης 

XX. Έκπτωση αναδόχου 

XXI. Διακοπή εργασιών - Διάλυση της σύμβασης 

XXII. Ματαίωση διάλυσης 

XXIII. Αποζημίωση αναδόχου λόγω διάλυσης της σύμ¬ 
βασης 

XXIV. Υποκατάσταση 

XXV. Βεβαίωση περάτωσης εργασιών 

XXVI. Προσωρινή παραλαβή του έργου 

XXVII. Οριστική παραλαβή του έργου 

XXVIII. Χρόνο και όρους υποχρεωτικής συντήρησης, 
εφόσον προβλέπεται από τη διακήρυξη. 

Όταν πρόκειται για σύμβαση που καταρτίζεται μετά 
από δημοπρασία το έγγραφο της σύμβασης έχει αποδει¬ 
κτικό και όχι συστατικό χαρακτήρα. 

Άρθρο 15 

Διοίκηση Έργου - Επίβλεψη 

Η διοίκηση, η παρακολούθηση και ο έλεγχοςτου έργου, 
ασκούνται από Ομάδα Διοίκησης - Διαχείρισης Έργου 
(Ο.Δ.Δ.Ε) της εταιρείας η οποία και ορίζει εκπρόσωπο της 
τον επιβλέποντα μηχανικό του έργου. 

Στα καθήκοντα του εκπροσώπου της ομάδας περιλαμ¬ 
βάνεται η παρακολούθηση και ο έλεγχος της ποιότητας 
και της ποσότητας των εργασιών και γενικά η τήρηση των 
όρωντης σύμβασης. 

Σε περίπτωση περισσοτέρων επιβλεπόντων μηχανικών 
ως εκπροσώπων για το ίδιο έργο, τα καθήκοντα του κα- 
θενός ορίζονται από τον Γενικό Διευθυντή. 

Η εταιρεία δύναται, με εισήγηση του Γ ενικού Διευθυντή 
και απόφαση του ΔΣ, να αναθέσει καθήκοντα τεχνικού 
συμβούλου σε ιδιώτη ήτεχνικό γραφείο γιατο σχεδίασμά, 
την μελέτη, τον έλεγχο μελέτης, την επίβλεψη ή τη διεύ¬ 
θυνση ολικά ή μερικά συγκεκριμένου έργου ή τμήματος 
του έργου. 

Η διεύθυνση των έργων (επίβλεψη κ.λ.π.) από την πλευ¬ 
ρά του αναδόχου στους τόπους κατασκευής τους γίνεται 
από τεχνικούς που έχουν τα κατάλληλα προσόντα και εί¬ 
ναι αποδεκτοί από την εταιρεία. 

Η άσκηση ελέγχου καιεπίβλεψης από πλευράςτης εται¬ 
ρείας ως προς την εκτέλεση της σύμβασης δεν μειώνει σε 
καμία περίπτωση τις ευθύνες του αναδόχου που απορρέ¬ 
ουν από την σύμβαση και το νόμο. 

Άρθρο 16 

Εκπροσώπηση του αναδόχου 

Αμέσως μετά την υπογραφή της σύμβασης, ο ανάδοχος 
γνωστοποιεί εγγράφως στην εταιρεία, τη νόμιμη εκπρο¬ 
σώπηση και τα ονόματα των πληρεξουσίων του γιατο συ¬ 
γκεκριμένο έργο. 

Όταν πρόκειται για υπογραφή του χρονοδιαγράμμα¬ 
τος, των επιμετρήσεων, των πρωτοκόλλων αφανών εργα¬ 
σιών, των πρωτοκόλλων κανονισμού τιμών μονάδας νέων 
εργασιών (ΠΚΤΜΝΕ) και των πιστοποιήσεων με τα στοι¬ 
χεία που τις συνοδεύουν, ο ανάδοχος μπορεί να αντιπρο- 
σωπευθεί μόνο από τεχνικό που έχει τις σχετικές επιστη¬ 
μονικές γνώσεις. 

Ο ανωτέρω τεχνικός, μπορεί να είναι ολικά ή μερικά και 
πληρεξούσιος ή εκπρόσωπος του αναδόχου. 

Άρθρο 17 

Σύμπραξη του μελετητή στην κατασκευή 

Σε περίπτωση που η μελέτη του έργου έχει εκπονηθεί 
από ιδιωτικό γραφείο, η Ομάδα Διοίκησης - Διαχείρισης 
Έργου ειδοποιεί εγγράφως τον μελετητή για την ημερο¬ 
μηνία έναρξης κατασκευήςτου έργου που έχει μελετήσει. 
Για κάθε τροποποίηση της μελέτης εφαρμόζεται η διαδι¬ 
κασία που προβλέπεται στη σύμβαση ανάθεσης της με¬ 
λέτης. 

Άρθρο 18 

Χρονοδιάγραμμα Κατασκευής Έργου 

Ο ανάδοχος με βάση την ολική ή τις τμηματικές προθε¬ 
σμίες και μέσα στην προθεσμία που προβλέπεται στα 
συμβατικά τεύχη, συντάσσει και υποβάλλει στην Ομάδα 
Διοίκησης - Διαχείρισης Έργου το χρονοδιάγραμμα κα¬ 
τασκευής του έργου. 

Ανάλογα με το είδος και το μέγεθος του έργου, το χρο¬ 
νοδιάγραμμα κατασκευής θα είναι: 

α. Για έργα με συμβατικό προϋπολογισμό μέχρι και 
150.000 Ευρώ περίπου, χρονοδιάγραμμα υπό μορφή τε¬ 
τραγωνικού πίνακα (03Γ 0030) που αναλύει κάθε δραστη¬ 
ριότητα του προγραμματισμένου έργου ανά μονάδα χρό¬ 
νου. Η κλίμακατης μονάδας χρόνου (ημέρες, εβδομάδες, 
ή μήνες), θα προσδιορισθεί από την Ομάδα Διοίκησης 


Διαχείρισης Έργου αμέσως μετά την υπογραφή της σύμ¬ 
βασης. 

β. Για έργα συμβατικού προϋπολογισμού άνω των 
150.000 Ευρώ, προϊόν προγράμματος Η/Υ που θα δείχνει 
το μέγεθος, την διάρκεια, την πορεία και την αλληλεξάρ¬ 
τηση όλων των επί μέρους δραστηριοτήτων με την λογική 
μιας έκτων μεθόδων ΟίΙίοβΙ ΡβΙίι Μθΐίιοά (Ο.Ρ.Μ.) ή Ργο- 
9Γ3πι Εν3ΐυ3ΐίοη 3ηά Ββνίθνν ΤθοΙιηίηυθ (Ρ.Ε.Β.Τ.) 

Η Ομάδα Διοίκησης - Διαχείρισης Έργου εγκρίνει το 
χρονοδιάγραμμα και μπορεί να ζητήσει τροποποιήσεις 
στις προτάσεις του αναδόχου σχετικά με τη σειρά και τη 
διάρκεια κατασκευής των διαφόρων δραστηριοτήτων. Αν 
δεν ορίζεται διαφορετικά στα συμβατικά τεύχη, η έγκριση 
γίνεται μέσα σε διάστημα είκοσι (20) ημερών απάτην υπο¬ 
βολή του χρονοδιαγράμματος. Το εγκεκριμένο χρονοδιά¬ 
γραμμα αποτελεί συμβατικό στοιχείο σχετικά με το ανα¬ 
λυτικό πρόγραμμα κατασκευήςτου έργου. 

Ενημέρωση του χρονοδιαγράμματος, με σκοπό την εν¬ 
σωμάτωση της επιτευχθείσας προόδου των εργασιών, γί¬ 
νεται μηνιαίως και οπωσδήποτε κάθε φορά που ο ανάδο¬ 
χος υποβάλει λογαριασμό προς πληρωμή στον οποίον 
επισυνάπτει αντίγραφο του πρόσφατα ενημερωμένου 
χρονοδιαγράμματος του έργου. 

Αναπροσαρμογές του χρονοδιαγράμματος γίνονται 
όταν μεταβληθεί το συμβατικό αντικείμενο του έργου ή 
όταν υπάρξουν καθυστερήσεις, ανεξαρτήτως του αν αυ¬ 
τές είναι υπαιτιότητας του αναδόχου ή της εταιρείας. 

Άρθρο 19 

Ημερολόγιο του έργου 

Για κάθε έργο, με μέριμνα και ευθύνη του αναδόχου και 
υπό την εποπτεία της Ομάδας Διοίκησης-Διαχείρισης Έρ¬ 
γου, τηρείται ημερολόγιο σε βιβλιοδετημένα διπλότυπα 
αριθμημένα φύλλα. Το ημερολόγιο συμπληρώνεται καθη¬ 
μερινά και αναγράφονται σ’ αυτό καιρικές συνθήκες, 
στοιχεία για το απασχολούμενο προσωπικό κατά κατηγο¬ 
ρίες, τα χρησιμοποιούμενα μηχανήματα, τα προσκομιζό- 
μενα υλικά, οι εκτελούμενες εργασίες με συνοπτικό τρό¬ 
πο, οι εργαστηριακές εξετάσεις, οι εντολές και παρατη¬ 
ρήσεις των οργάνων παρακολούθησης και επίβλεψης, 
τυχόν έκτακτα περιστατικά και κάθε άλλο σχετικό με το 
έργο σημαντικό πληροφοριακό στοιχείο. Το ημερολόγιο 
υπογράφεται από τον εξουσιοδοτημένο εκπρόσωπο του 
αναδόχου, το δε πρωτότυπο φύλλο αυτού περιέρχεται 
στην Ομάδα Διοίκησης- Διαχείρισης Έργου της εταιρεί¬ 
ας. 

Άρθρο 20 

Γ ενικές Υποχρεώσεις του αναδόχου 

Ο ανάδοχος έχει την υποχρέωση να τηρεί πιστά και χω¬ 
ρίς καμιά παρέκκλιση τα στοιχεία της μελέτης, τα σχέδια 
και τις τεχνικές προδιαγραφές καθώς επίσης και την τή¬ 
ρηση των διατάξεων της εργατικής νομοθεσίας και των 
διατάξεων και κανονισμών για την πρόληψη ατυχημάτων 
στο προσωπικό του, στο προσωπικό της εταιρείας, ή στον 
οποιονδήποτε τρίτο. 

Ο εργολάβος είναι υπεύθυνος να καταβάλει όλους του 
απαιτούμενους φόρους, τέλη, κρατήσεις και οποιεσδή- 
ποτε άλλες νόμιμες επιβαρύνσεις, όπως ισχύουν κατά το 
χρόνο που δημιουργείται η υποχρέωση καταβολής τους. 

Αν ο ανάδοχος καθυστερείτις πληρωμέςτων αποδοχών 
του προσωπικού που χρησιμοποιεί στο έργο, η Ομάδα Δι¬ 
οίκησης - Διαχείρισης Έργου, μετά από γραπτή όχληση 

των ενδιαφερομένων, καλεί τον ανάδοχο να εξοφλήσει 
τους δικαιούχους μέσα σε δεκαπέντε ημέρες. Αν ο ανά- 
δοχος δεν εξοφλήσει τους δικαιούχους, τότε η Ομάδα Δι¬ 
οίκησης - Διαχείρισης Έργου συντάσσει καταστάσεις 
πληρωμής των οφειλομένων και πληρώνει απευθείας 
τους δικαιούχους από τις πιστώσεις του έργου, για λογα¬ 
ριασμό του αναδόχου και έναντι του λαβείντου. 

Τα υλικά που συναντώνται κατά την κατασκευή του έρ¬ 
γου ή προέρχονται από καθαίρεση παλιών έργων ανή¬ 
κουν στον κύριο του έργου, εκτός αν αναφέρεται διαφο¬ 
ρετικά. 

Πέραν από την υποχρέωση του αναδόχου για τη διάθε¬ 
ση όλου του αναγκαίου προσωπικού για την εκτέλεση 
του έργου, η σύμβαση μπορεί να ορίζει ειδικό τεχνικό 
προσωπικό που πρέπει να διαθέτει ο ανάδοχος κατά την 
εκτέλεση του έργου. Η εταιρεία έχει δικαίωμα να ζητήσει 
αιτιολογημένα απομάκρυνση προσωπικού του αναδό¬ 
χου που κρίνεται ακατάλληλο ή την ενίσχυση των συνερ¬ 
γείων του. 

Στη φάση της περάτωσης ο ανάδοχος είναι υποχρεω¬ 
μένος: 

α) Να παραδώσει τα τροποποιημένα σχέδια (αε όυίΙΙ) 
που έχουν προκύψει από αλλαγές κατά την εφαρμογή της 
μελέτης, τόσο σε μορφή σχεδιαγραμμάτων, όσο και σε 
μορφή ηλεκτρονικών αρχείων συμβατών με τους Η/Υ της 
εταιρείας. 

β) Να παραδώσει τις προδιαγραφές χρήσης και συντή¬ 
ρησης του εξοπλισμού, τα χρονοδιαγράμματα και τις ερ¬ 
γασίες συντήρησης του. 

γ) Να εκτελέσει το πρόγραμμα της εκπαίδευσης του 
προσωπικού του φορέα που θα αναλάβει την χρήση του 
έργου, επί των νέων εγκαταστάσεων. 

δ) Να εκτελέσει τις δοκιμές και να εκδώσει τα αντίστοι¬ 
χα πιστοποιητικά. 

Άρθρο 21 

Προθεσμίες - Ποινικές Ρήτρες 

Σε κάθε σύμβαση έργου της εταιρείας, εκτός από την 
προθεσμία για την περάτωση του συνόλου του έργου (συ¬ 
νολική προθεσμία) μπορεί να ορίζονται και προθεσμίες 
για τη συμπλήρωση ορισμένωντμημάτωντου έργου (τμη¬ 
ματικές προθεσμίες). 

Η ποινική ρήτρα που επιβάλλεται στον ανάδοχο για 
υπέρβαση της συνολικής προθεσμίας αποπεράτωσης 
του έργου εξ υπαιτιότητας του, καθορίζεται μέχρι 1%του 
συμβατικού τιμήματος για κάθε πλήρη ημερολογιακή 
εβδομάδα και μέχρι συνολικού ποσοστού 10%. Μετά την 
παρέλευση 10 εβδομάδων ο εργοδότης μπορεί να κηρύ¬ 
ξει έκπτωτο τον ανάδοχο. 

Ποινικές ρήτρες για υπέρβαση των τμηματικών προθε¬ 
σμιών ορίζονται από τη σύμβαση και δεν μπορεί να υπερ- 
βαίνειη κάθε μιατο 15%του συμβατικού ποσού, του αντί¬ 
στοιχου τμήματος του έργου, αθροιστικά δε το 10% του 
όλου συμβατικού ποσού. 

Οι ποινικές ρήτρες επιβάλλονται με απόφαση του Γ ενι¬ 
κού Διευθυντή της εταιρείας και παρακρατούνται από τον 
αμέσως επόμενο λογαριασμό του έργου ή από τις εγγυη¬ 
τικές επιστολές καλής εκτέλεσης. 

Η άρση ποινικών ρητρών για υπέρβαση μη αποκλειστι- 
κώντμηματικών προθεσμιών, γίνεται μόνο, εφόσον ο ανά¬ 
δοχος ολοκληρώσει το έργο στην προβλεπόμενη προθε¬ 
σμία. 


Άρθρο 22 
Επιμετρήσεις 

Οι επιμετρήσεις γίνονται με μέριμνα και δαπάνη του 
αναδόχου και υπόκεινται στον έλεγχο της Ομάδας Διοί¬ 
κησης -Διαχείρισης Έργου. 

Μαζί με κάθε πιστοποίηση ο ανάδοχος συντάσσει τις 
επιμετρήσεις για τις εργασίες που αναφέρονται στην πι¬ 
στοποίηση, με την ένδειξη "όπως συντάχθηκε από τον 
ανάδοχο". 

Οι επιμετρήσεις αυτές περιέχουν για κάθε εργασία: 

α) Συνοπτική περιγραφή (ένδειξη αντίστοιχου τιμολογί¬ 
ου ή πρωτόκολλο κανονισμού τιμών μονάδων νέων εργα¬ 
σιών) . 

β) Αναλυτικούς υπολογισμούς. 

γ) Επιμετρητικά σχέδια και διαγράμματα. 

Η Ομάδα Διοίκησης - Διαχείρισης Έργου μετά τον έλεγ¬ 
χο και τυχόν διορθώσεις, εγκρίνει τις επιμετρήσεις και τις 
κοινοποιεί στον ανάδοχο. 

Μέσα σε ένα μήνα από τη βεβαιωμένη περάτωση του 
έργου και πριν την υπογραφή του πρωτοκόλλου προσω¬ 
ρινής παραλαβής ο ανάδοχος είναι υποχρεωμένος να 
υποβάλλει στην εταιρεία επί μέρους επιμετρήσεις που πι¬ 
θανόν λείπουν από την τελική επιμέτρηση, δηλαδή συνο¬ 
πτικό πίνακα που ανακεφαλαιώνει όλες τις επιμετρήσεις 

Σε περίπτωση συμβάσεων που ο ανάδοχος προβλέπε- 
ται να πληρωθεί με κατ’ αποκοπή τίμημα, η τελική επιμέ¬ 
τρηση είναι επιβεβαίωση της κατασκευής των επιμέρους 
εργασιών ποσοτικά όπως προβλέπεται στη σύμβαση και 
σύμφωνα με το εγκεκριμένο χρονοδιάγραμμα του έργου. 

Άρθρο 23 
Προκαταβολές 

Η προκαταβολή, αν προβλέπεται από την διακήρυξη, 
καταβάλλεται στον ανάδοχο ύστερα από αίτησή του, στο 
σύνολο ή τμηματικά. 

Το ποσό της προκαταβολής δεν μπορεί σε καμία περί¬ 
πτωση να υπερβαίνει το 25% του συμβατικού τιμήματος 
του έργου. Η προκαταβολή είναι έντοκος με το ισχύον κα¬ 
τά το χρόνο λήψεως της προκαταβολής επιτόκιο του τα¬ 
μιευτηρίου της Εθνικής Τράπεζας. 

Για την λήψη προκαταβολής εκ μέρους του αναδόχου, 
θα πρέπει αυτός να καταθέσει εγγυητική επιστολή που να 
καλύπτει το ποσό της προκαταβολής. Με την αποπληρω¬ 
μή της προκαταβολής η εγγυητική επιστολή αποδεσμεύ- 
εται και επιστρέφεται στον ανάδοχο. 

Η αποπληρωμή της προκαταβολής γίνεται τμηματικά, 
με παρακράτηση από κάθε πληρωμή προς τον ανάδοχο, 
μεταγενέστερη του χρόνου λήψης της προκαταβολής, 
εκατοστιαίου ποσοστού που θα επιτρέψειτην αποπληρω¬ 
μή της προκαταβολής πριν τη παρέλευση του εβδομήντα 
τοις εκατό (70%) του χρόνου περαίωσης του έργου. Εάν 
η σύμβαση διαλυθεί με υπαιτιότητα του αναδόχου το τυ¬ 
χόν υπόλοιπο προς αποπληρωμή μέρος της προκαταβο¬ 
λής πρέπει να επιστραφεί το αργότερο σε τρεις μήνες 
από τη διάλυση της σύμβασης. Μετά την προθεσμία αυτή 
στο υπόλοιπο προς αποπληρωμή μέρος της προκαταβο¬ 
λής οφείλεται ο νόμιμος τόκος υπερημερίας. 

Άρθρο 24 

Πιστοποιήσεις - λογαριασμοί 

Μετά την λήξη κάθε μήνα ή άλλης χρονικής περιόδου 
που τυχόν ορίζει η σύμβαση για τμηματικές πληρωμές, ο 
ανάδοχος συντάσσει λογαριασμό των οφειλομένων σ’ 

αυτόν ποσών από εργασίες που εκτελέσθηκαν. Οι λογα¬ 
ριασμοί αυτοί στηρίζονται στις επιμετρήσεις των εργα¬ 
σιών και στα πρωτόκολλα παραλαβής αφανών εργασιών. 
Κατ’ αρχήν απαγορεύεται να περιλαμβάνονται στο λογα¬ 
ριασμό εργασίες που δεν έχουν επιμετρηθεί. Για τμήματα 
του έργου που κατά την κρίση του εκπροσώπου της εται¬ 
ρείας ήταν δυνατή η σύνταξη επιμετρήσεων κατά διακρι- 
τά και αυτοτελώς επιμετρήσιμα τμήματα του έργου, επι¬ 
τρέπεται να περιλαμβάνονται στο λογαριασμό εργασίες 
βάσει προσωρινών επιμετρήσεων, για τις οποίες όμως 
έχουν ληφθεί επιμετρητικά στοιχεία. 

Στους λογαριασμούς περιλαμβάνονται επίσης αποζη¬ 
μιώσεις κάθε είδους που έχουν εγκριθεί, αντίτιμο απολο¬ 
γιστικών εργασιών που εκτελέσθηκαν μέσω της εργολα¬ 
βίας και κάθε άλλη δαπάνη που καταβάλλεται στον ανά- 
δοχο. 

Από τους λογαριασμούς αφαιρούνται όλες οι απαιτήσεις 
του εργοδότη όπως συμπληρωματική κράτηση εγγύησης 
αν γι’ αυτή δεν έχουν κατατεθεί εγγυητικές επιστολές οπό¬ 
τε γίνεται σχετική μνεία, απόσβεση προκαταβολών, παρα¬ 
κράτηση αξίας τυχόν χορηγουμένων υλικών, πληρωμές 
που έγιναν σε βάρος και για λογαριασμό του αναδόχου και 
γενικά κάθε απαίτηση του εργοδότη που δεν έχει ικανοποι¬ 
ηθεί με άλλο τρόπο όπως και ποινικές ρήτρες. 

Οι λογαριασμοί υποβάλλονται στην Ομάδα Διοίκησης - 
Διαχείρισης Έργου που τους ελέγχει και τους διορθώνει, 
στις προθεσμίες που προβλέπει η σύμβαση. Αν ο λογα¬ 
ριασμός που έχει υποβληθεί έχει ασάφειες ή ανακρίβειες 
σε βαθμό που να είναι δυσχερής η διόρθωση του, η Ομά¬ 
δα Διοίκησης - Διαχείρισης Έργου επιστρέφει μέσα σε 
ένα (1) μήνα με έγγραφο την πιστοποίηση για ανασύντα¬ 
ξη και εκ νέου υποβολή του. Στην περίπτωση αυτή η προ¬ 
θεσμία για τον επανέλεγχο από την εκ νέου υποβολή του 
λογαριασμού από τον ανάδοχο είναι ένας (1) μήνας. Ο 
έλεγχος του λογαριασμού γίνεται από τον επιβλέποντα 
μηχανικό ή τους επιβλέποντες μηχανικούς που έχει ορίσει 
η εταιρεία στο έργο, ο οποίος υπογράφει το λογαριασμό, 
βεβαιώνοντας έτσι ότι, οι ποσότητες είναι σύμφωνες με 
τις επιμετρήσεις και τα επιμετρητικά στοιχεία, οι τιμές 
σύμφωνες με τη σύμβαση και τις σχετικές διατάξεις και 
γενικά ότι έχουν διενεργηθεί στο λογαριασμό όλες οι πε¬ 
ρικοπές ή εκπτώσεις ποσών που προκύπτουν από το νό¬ 
μο και την εφαρμογή της σύμβασης. Ο λογαριασμός με¬ 
τά τον έλεγχο εγκρίνεται από την Ομάδα Διοίκησης - Δια¬ 
χείρισης Έργου και έτσι εγκεκριμένος αποτελεί την 
πιστοποίηση του αναδόχου η οποία πληρώνεται από τα 
αρμόδια όργανα της εταιρείας. 

Με την υποβολή του τελικού λογαριασμού ο ανάδοχος 
δηλώνει ότι δεν έχει άλλες απαιτήσεις από την εκτέλεση 
του έργου. 

Άρθρο 25 

Αναθεώρηση Τιμών 

Ο ανάδοχος κατά την υπογραφή της σύμβασης ανα¬ 
λαμβάνει την ευθύνη της έγκαιρης αποπεράτωσης του 
έργου. Δεν αποτελεί ανωτέρα βία η μετά την υπογραφή 
της σύμβασης μεταβολή της τιμής των υλικών που θα 
χρησιμοποιηθούν, του ύψους των ημερομισθίων, των φό¬ 
ρων προς το δημόσιο και των εισφορών σε ασφαλιστι¬ 
κούς Οργανισμούς και γενικά των στοιχείων που επηρεά- 
ζουντο κόστος κατασκευής και επομένως δεν αποτελούν 
λόγους αναθεώρησης των τιμών του συμβατικού τιμήμα¬ 
τος βάσει της κείμενης νομοθεσίας. 


Άρθρο 26 

Συμπληρωματικές εργασίες - Απρόβλεπτες δαπάνες 

Αν προκύψει ανάγκη εκτέλεσης συμπληρωματικών ερ¬ 
γασιών που δεν περιλαμβάνονται στο αρχικώς ανατεθέν 
έργο και οι οποίες κατέστησαν κατά την εκτέλεση του έρ¬ 
γου αναγκαίες λόγω απρόβλεπτων περιστάσεων ήτοι 
όταν οι εργασίες αυτές δεν μπορούν να διαχωριστούν τε¬ 
χνικά ή οικονομικά από την κύρια σύμβαση χωρίς να δημι¬ 
ουργούν μείζονα προβλήματα, ή όταν παρ’ ότι μπορούν 
να διαχωριστούν είναι απόλυτα αναγκαίες για την βελτίω¬ 
ση της, συνάπτεται συμπληρωματική σύμβαση κατόπιν 
διαπραγμάτευσης υπό την προϋπόθεση ότι η ανάθεση γί¬ 
νεται στον ανάδοχο που εκτελεί το αρχικό έργο. 

Η συμπληρωματική σύμβαση περιλαμβάνει τις ενδεί¬ 
ξεις εργασιών, τις τιμές μονάδος, τα μεγέθη των ποσοτή¬ 
των και τις δαπάνες του αρχικού προϋπολογισμού, του 
προϋπολογισμού που ισχύει με την αμέσως προηγούμε¬ 
νη σύμβαση καθώς επίσης και τις διαφορές δαπανών που 
προκύπτουν από την σύγκριση των κονδυλίωντου προϋ¬ 
πολογισμού που ισχύει και του προτεινόμενου με ανακε¬ 
φαλαιωτικό πίνακα. 

Αν στην συμπληρωματική αυτή σύμβαση περιλαμβάνο¬ 
νται και εργασίες για τις οποίες δεν υπάρχουν τιμές μο¬ 
νάδος τότε πρέπει να συνοδεύονται από πρωτόκολλο που 
κανονίζει τις νέες τιμές για τις εργασίες αυτές. 

Σε κάθε σύμβαση αρχική ή συμπληρωματική περιλαμ¬ 
βάνεται και ποσό για απρόβλεπτες δαπάνες ίσο με το 10 
%του αντίστοιχου συμβατικού ποσού. 

Σε κάθε περίπτωση το συνολικό ποσό των συμβάσεων 
συμπληρωματικών εργασιών δεν μπορεί να υπερβεί το 
50% του ποσού της αρχικής σύμβασης. 

Οι απρόβλεπτες δαπάνες (απρόβλεπτα) έχουν διορθω¬ 
τικό χαρακτήρα και αφορούν το τεχνικό αντικείμενο της 
συγκεκριμένης σύμβασης κάθε φορά. Μετις δαπάνες αυ¬ 
τές δεν μπορούν να καλυφθούν εργασίες από αλλαγές 
της μελέτης, δηλαδή εργασίες που αφορούν σε διαφορε¬ 
τικό από το δημοπρατηθέν τεχνικό αντικείμενο. Επίσης 
δεν μπορούν να καλυφθούν οι συμπληρωματικές εργα¬ 
σίες εξαιτίας "απρόβλεπτων περιστάσεων", αφού αποτε¬ 
λούν αντικείμενο καινούργιας σύμβασης. 

Η εισήγηση για τη συμπληρωματική σύμβαση συντάσ- 
σεται από τον Τομέα Παροχής Υποστήριξης και εγκρίνε- 
ται από το αρμόδιο όργανο της εταιρείας αναλόγως του 
κλιμακίου προϋπολογισμού του αρχικού έργου και υπο¬ 
γράφεται και από τον ανάδοχο. 

Άρθρο 27 

Βλάβες στα έργα - Αναγνώριση αποζημιώσεων 

Ο ανάδοχος δε δικαιούται καμιά αποζημίωση από την 
εταιρεία για οποιαδήποτε βλάβη επέρχεται στα έργα, για 
οποιαδήποτε φθορά ή απώλεια υλικών και γενικά, για 
οποιαδήποτε ζημιά του που οφείλεται σε αμέλεια, απρο¬ 
νοησία ή ανεπιτηδειότητα αυτού ή του προσωπικού του, 
ή σε μη χρήση των κατάλληλων μέσων ή σε οποιαδήποτε 
άλλη αιτία, εκτός από τις περιπτώσεις βαριάς αμέλειας ή 
δόλου της εταιρείας ή ανωτέρας βίας. 

Η Ομάδα Διοίκησης - Διαχείρισης Έργου μπορεί, όταν 
διαπιστώσει ανεπάρκεια της οργάνωσης του αναδόχου 
για την αποτελεσματική αντιμετώπιση των κινδύνων, να 
προτείνει στον Τ. Π.Υ την κατασκευή μέρους ή και του συ¬ 
νόλου των διατασσόμενων εργασιών με οποιοδήποτε άλ¬ 
λο πρόσφορο τρόπο. 

Άρθρο 28 

Ακαταλληλότητα Υλικών - Ελαττώματα 

Αν κατά την κατασκευή των έργων ο ελέγχων θεωρεί ότι 
τα προς χρησιμοποίηση υλικά δενπληρούντις απαιτήσεις 
των προδιαγραφών ή γενικά είναι ακατάλληλα, διατάσσε- 
ται από την Ομάδα Διοίκησης - Διαχείρισης Έργου η μη 
χρησιμοποίηση των υλικών. Αν ο ανάδοχος διαφωνεί, τα 
υλικά δεν χρησιμοποιούνται αν δεν κριθεί η καταλληλότη¬ 
τα τους από εργαστηριακό έλεγχο. Η δαπάνη για τις ερ¬ 
γαστηριακές έρευνες προκαταβάλλονται από τον ανάδο- 
χο και τον βαρύνει τελικά, αν αποδειχθεί η ακαταλληλό¬ 
τητα των υλικών. Στην αντίθετη περίπτωση η δαπάνη 
βαρύ νειτην εταιρεία και αποδίδεται στον ανάδοχο από τις 
πιστώσεις του έργου. 

Οι εργασίες που παρουσιάζουν ουσιώδη ελαττώματα 
δεν περιλαμβάνονται στην πιστοποίηση. 

Οι εργασίες που παρουσιάζουν επουσιώδη ελαττώμα¬ 
τα περιλαμβάνονται με μειωμένη τιμή 

όπως καθορίζεται στην ειδική εντολή μέχρι την αποκα¬ 
τάσταση του ελαττώματος. 

Άρθρο 29 

Έκπτωση αναδόχου 

Ο ανάδοχος μπορεί να κηρυχθεί έκπτωτος αν καθυστε¬ 
ρήσει την έναρξη των εργασιών ή την υποβολή του χρο¬ 
νοδιαγράμματος ή καθυστερεί την πρόοδο των εργασιών 
ώστε να είναι προφανώς αδύνατη η εμπρόθεσμη εκτέλε¬ 
ση του έργου ή αν οι εργασίες του είναι κατά σύστημα κα¬ 
κότεχνες ή τα υλικά που χρησιμοποιεί δεν ανταποκρίνο- 
νται στις προδιαγραφές, αν δεν εφαρμόζει τα εγκεκριμέ¬ 
να σχέδια ή αν συστηματικά παραλείπει την τήρηση των 
κανόνων ασφαλείας ή προστασίας του περιβάλλοντος ή 
αν έληξε η ολική προθεσμία του έργου χωρίς αυτό να έχει 
αποπερατωθεί. 

Πριν από την έκπτωση κοινοποιείται στον ανάδοχο ειδι¬ 
κή πρόσκληση της Ομάδας Διοίκησης - Διαχείρισης Έρ¬ 
γου η οποία μνημονεύει απαραίτητα τις διατάξεις του άρ¬ 
θρου αυτού και περιλαμβάνει συγκεκριμένη περιγραφή 
ενεργειών ή εργασιών που πρέπει να εκτελεσθούν από 
τον ανάδοχο μέσα σε προθεσμία που τάσσει η ίδια ειδική 
πρόσκληση. Η προθεσμία πρέπει να είναι εύλογη σχετικά 
μ’ αυτά που ζητούνται να εκτελεσθούν και πάντως όχι μι¬ 
κρότερη από δέκα (10) ημέρες. 

Η έκπτωση κηρύσσεται με απόφαση του Δ.Σ, ή του Γε¬ 
νικού Διευθυντή και του Προέδρου του ΔΣ, κατόπιν εισή¬ 
γησης της Ομάδας Διοίκησης - Διαχείρισης Έργου, μετά 
την εκπνοή της προθεσμίας που ορίζεται στην ειδική πρό¬ 
σκληση και εφόσον ο ανάδοχος δεν συμμορφώθηκε προς 
όσα διατάσσονται σ’ αυτή. 

Η έκπτωση γίνεται οριστική αν δεν ασκηθεί εντός πέντε 
(5) εργάσιμων ημερών ένσταση ή αν απορριφθεί η ένστα¬ 
ση. Η ένσταση που ασκείται εμπρόθεσμα αναστέλλει την 
απόφαση έκπτωσης μέχρι να εκδοθεί η απόφαση επί της 
ένστασης. Για την ένσταση αποφασίζει, το Δ.Σ. της εται¬ 
ρείας. 

Όταν ή έκπτωση καταστεί οριστική ο ανάδοχος αποξε- 
νούται και αποβάλλεται από το έργο. Κατ’ εξαίρεση, μπο¬ 
ρεί να επιτραπεί στον έκπτωτο ανάδοχο να εκτελέσει συ¬ 
μπληρώσεις ημιτελών εργασιών, ώστε αυτές να μπορεί 
να επιμετρηθούν ή για άρση ή αποτροπή κινδύνων. 

Γ ια την εκκαθάριση της έκπτωτης εργολαβίας καλείται 
εγγράφως ο έκπτωτος ανάδοχος να υποβάλλει το βρα¬ 


δύτερο εντός 20 ημερών την επιμέτρηση των εργασιών 
που έχει εκτελέσει. 

Για την οριστική εκκαθάριση της έκπτωτης εργολαβίας 
λαμβάνεται υπόψη και η διαφορά δαπάνης των υπολειπο- 
μένων εργασιών που θα εκτελεσθούν με νέα εργολαβία 
και που βαρύνουν τον έκπτωτο ανάδοχο. 

Άρθρο 30 

Διακοπή εργασιών - Διάλυση Σύμβασης 

Σε άλως εξαιρετικές περιπτώσεις μετά από εισήγηση 
του Τομέα Παροχής Υποστήριξης και απόφαση του Δ.Σ., 
του Προέδρου του Δ.Σ και του Γενικού Διευθυντή της 
εταιρείας αναλόγως του κλιμακίου στο οποίο εντάσσεται 
ο προϋπολογισμός του έργου μπορεί να γίνει διακοπή ερ¬ 
γασιών ή και διάλυση σύμβασης. 

Μετά την κοινοποίηση της απόφασης της εταιρείας για 
διακοπή ή διάλυση ο ανάδοχος υποβάλλει εγγράφως αί¬ 
τησή του με στοιχεία υπολογισμού της αποζημίωσης που 
αξιώνει. Ο Τομέας Παροχής Υποστήριξης εξετάζει το βά¬ 
σιμο των απαιτήσεων του αναδόχου και εκτιμά το ύψος 
των θετικών ζημιών που προκλήθηκαν από την καθυστέ¬ 
ρηση της έναρξης ή τη διακοπή των εργασιών και μπορεί 
να ζητήσει από τον ανάδοχο πληροφορίες και συμπλη¬ 
ρωματικά στοιχεία. 

Η διάλυση της σύμβασης και η σχετική αποζημίωση 
εγκρίνονται με απόφαση της Διοίκησης της εταιρείας. Η 
αποζημίωση δεν μπορεί να είναι ανώτερη από αυτή που 
έχει εκτιμήσει ο Τομέας Παροχής Υποστήριξης εκτός αν 
πρόκειται για διόρθωση ή συμπλήρωση των στοιχείωντης 
έκθεσης της. Με την έγκριση της ματαίωσης μπορεί να 
εγκριθούν και οι αναγκαίες προσαρμογές στις προθε¬ 
σμίες του έργου. 

Άρθρο 31 

Υποκατάσταση Αναδόχου 

Για να εγκριθεί η υποκατάσταση με απαλλαγή από την 
ευθύνη του αρχικού αναδόχου, στην αίτηση του αναδό¬ 
χου, προσδιορίζεται το τμήμα της εργολαβίας για το 
οποίο ζητείται η υποκατάσταση με απαλλαγή από την ευ¬ 
θύνη και η πιστοποίηση μετά την οποία όλες οι πληρωμές 
θα διενεργούνται απ’ ευθείας στο νέο ανάδοχο. Μαζί με 
την αίτηση υποβάλλεται και δήλωση του νέου αναδόχου, 
ότι αποδέχεται το περιεχόμενο της αίτησης. 

Οι εγγυήσεις έπ’ ονόματιτου αρχικού αναδόχου ή το μέ¬ 
ρος τους που ορίζεται με την εγκριτική απόφαση, αποδί¬ 
δονται αφού προηγουμένως κατατεθούν νέες ισόποσες 
εγγυήσεις από το νέο ανάδοχο. Μόνο μετά την κατάθεση 
αυτή επέρχεται η απαλλαγή του αρχικού αναδόχου από 
την ευθύνη του. 

Αν ο ανάδοχος πτωχεύσει η σύμβαση διαλύεται αυτοδί¬ 
καια. Αν ο ανάδοχος είναι προσωπική επιχείρηση και απο- 
βιώσει αυτός που την ασκεί, η σύμβαση διαλύεται αυτοδί¬ 
καια, εκτός αν εγκριθεί από την εταιρεία η αποπεράτωση 
των εργασιών από τους κληρονόμους οι οποίοι στην πε¬ 
ρίπτωση αυτή αναλαμβάνουν όλες τις υποχρεώσεις και 
τα δικαιώματα του αναδόχου. Η έγκριση δίνεται ύστερα 
από αίτηση των κληρονόμων, που πρέπει να υποβληθεί 
μέσα σε ανατρεπτική προθεσμία τριάντα ημερών από το 
θάνατο του αναδόχου. 

Άρθρο 32 

Παραλαβή του έργου 

Αρμόδια για την προσωρινή παραλαβή του έργου είναι 

η Ομάδα Διοίκησης - Διαχείρισης του Έργου. 

Η προσωρινή παραλαβή πραγματοποιείται μετά την πε- 
ράτωση των εργασιών, τη σύνταξη της τελικής επιμέτρη¬ 
σης και την υποβολή σχετικής αίτησης από τον ανάδοχο. 
Για την παραλαβή συντάσσεται πρωτόκολλο που υπο¬ 
γράφεται από όλα τα μέλη της Ομάδας Διοίκησης - Δια¬ 
χείρισης Έργου, από τον επιβλέποντα μηχανικό και τον 
ανάδοχο που παραδίδει το έργο. Η Ομάδα Διοίκησης - 
Διαχείρισης Έργου παίρνει αποφάσεις κατά πλειοψηφία. 
Τυχόν διαφωνία μέλους της ως προς την παραλαβή ή σε 
επιμέρους σημεία του πρωτοκόλλου προσωρινής παρα¬ 
λαβής καταγράφεται και υπογράφεται. 

Η Ομάδα Διοίκησης - Διαχείρισης Έργου ελέγχει κατά 
το δυνατό την επιμέτρηση με γενικές ή δειγματοληπτικές 
επιμετρήσεις, καταγράφει στο πρωτόκολλο τις ποσότη¬ 
τες της τελικής επιμέτρησης, την τροποποίηση των εγκε¬ 
κριμένων σχεδίων, επίσης ελέγχει την ποιότητα των ερ¬ 
γασιών και αναγράφει στο πρωτόκολλο τις παρατηρήσεις 
της ιδίως για τις εργασίες που κρίνονται απορριπτέες ή 
ελαττωματικές που πρέπει να αποκατασταθούν ή παρα¬ 
δεκτές μεν, αλλά με μείωση της τιμής τους και τέλος ελέγ¬ 
χει τη τήρηση ή μη της συμβατικής προθεσμίας και δικαι¬ 
ολογεί ή καταλογίζει με αυστηρά συμβατικά κριτήρια τυ¬ 
χόν καθυστερήσεις στην εκτέλεση του έργου. 

Στην παραλαβή καλείται έγγραφα να παραστεί ο ανά- 
δοχος. Η παραλαβή γίνεται νόμιμα και χωρίς την παρου¬ 
σία του αναδόχου αν έχει κληθεί να παραστεί. 

Η προσωρινή παραλαβή ολοκληρώνεται με την έγκριση 
του πρωτοκόλλου από την Διοίκηση της εταιρείας. Η Δι¬ 
οίκηση μπορεί να αναβάλλει την έγκριση του πρωτοκόλ¬ 
λου , μέχρι να αποκατασταθούν από τον ανάδοχο ελαττώ¬ 
ματα που διαπιστώθηκαν κατά την προσωρινή παραλαβή. 

Η οριστική παραλαβή πραγματοποιείται από την Ομάδα 
Διοίκησης - Διαχείρισης Έργου, τον Τομέα Παροχής Υπο¬ 
στήριξης (ΤΠΥ) και τον Γενικό Διευθυντή. Γ ια την παρα¬ 
λαβή συντάσσεται πρωτόκολλο που υπογράφεται από 
τον επιβλέποντα μηχανικό και τα άλλα μέλη της Ομάδας 
Διοίκησης - Διαχείρισης Έργου, ένα στέλεχος του Τ.Π.Υ, 
τον Γ ενικό Διευθυντή και τον ανάδοχο που παραδίδει το 
έργο. 

Η οριστική παραλαβή διενεργείται μέσα στο χρονικό 
διάστημα που θα ορίζεται, κατά περίπτωση, στο αντίστοι¬ 
χο τεύχος δημοπράτησης. Αν η οριστική παραλαβή δεν 
διενεργηθεί μέσα σε αυτήν την προθεσμία, θεωρείται ότι 


έχει συντελεσθεί αυτοδίκαια τριάντα μέρες μετά την υπο¬ 
βολή από τον ανάδοχο σχετικής όχλησης για την διενέρ¬ 
γεια της. Αν η προσωρινή παραλαβή δεν έχει διενεργηθεί 
μέχρι την οριστική παραλαβή, αυτή διενεργείται ταυτό¬ 
χρονα με την οριστική παραλαβή. 

Άρθρο 33 

Χρόνος εγγύησης καλής λειτουργίας - χρόνος συντήρησης 

Ο χρόνος εγγύησης κατά τον οποίο ο ανάδοχος φέρει 
τον κίνδυνο του έργου και υποχρεούται στη συντήρηση 
του και μετά την πάροδο του οποίου διενεργείται η ορι¬ 
στική παραλαβή ορίζεται με τη διακήρυξη κάθε έργου. 

Ο χρόνος εγγύησης αρχίζει από την προσωρινή παρα¬ 
λαβή του έργου όπως ορίζεται στο άρθρο 32 του παρό¬ 
ντος. 

Σε περίπτωση οιασδήποτε βλάβης εντός του χρόνου εγ- 
γυήσεως και μη αποκαταστάσεως αυτής μέχρι του συμ¬ 
βατικά ορισθέντος χρόνου λήψεως αυτής, ο χρόνος της 
εγγυήσεως παρατείνεται μέχρι της πλήρους αποκατα¬ 
στάσεως της βλάβης. 

Κατά το χρόνο εγγύησης ο ανάδοχος είναι υποχρεωμέ¬ 
νος να αποκαθιστά κάθε βλάβη που δεν οφείλεται στη 
χρήση, εντός της τασσόμενης προθεσμίας από τη λήψη 
της αναγγελίας της βλάβης από την αρμόδια υπηρεσία 
της εταιρείας. Αν ο ανάδοχος δεν εκπληρώνει τις υπο¬ 
χρεώσεις του για την αποκατάσταση της βλάβης, οι απα¬ 
ραίτητες εργασίες μπορεί να εκτελεσθούν από την εται¬ 
ρεία με οποιοδήποτε τρόπο σε βάρος και για λογαριασμό 
του υπόχρεου αναδόχου. 

Άρθρο 34 
Επίλυση διαφορών 

Η επίλυση κάθε ανακύπτουσας διαφοράς μέχριτης ορι¬ 
στικής παραλαβής του έργου επιλύεται από το Εφετείο 
Αθηνών ανεξάρτητα από την περιφέρεια, πόλη, νομό που 
εκτελείταιτο έργο κατά τους ορισμούς του Κώδικα Πολι¬ 
τικής Δικονομίας. 

Κατά της απόφασης του Εφετείου επιτρέπεται μόνο 
αναίρεση ενώπιον του Αρείου Πάγου γιατους λόγους που 
αναφέρονται στο άρθρο 13του Ν. 1418/1984. 

Αθήνα, 22 Οκτωβρίου 2001 

Ο ΥΠΟΥΡΓΟΣ 

Γ. ΠΑΠΑΝΤΩΝΙΟΥ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 


Σολωμού 51 


ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 -5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713-5249 547 

ΠΕΙΡΑΙΑΣ - Γ ούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 (061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041)597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13Τ.Κ. 491 00 (0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη (0251) 46 888/47 533 

ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή 




• Για τα ΦΕΚ από 1 μέχρι 24 σελίδες 300 δρχ. (0,88 βατό) 



• Για τα ΦΕΚ από 24 σελίδες και πάνω η τιμή πώλησης κάθε φύλλου (βσέλιδου ή μέρους αυτού) προσαυξάνεται κατά 100 δρχ. 

ανά δσέλιδο ή μέρος αυτού. 

Σε μορφή Οϋ: 




Τεύχος 


ΔΡΧ. 

Ευπο 

Α' 


60.000 

176,08 

Β' 


70.000 

205,43 

Δ' 


50.000 

146,74 

Α.Ε. - Ε.Π.Ε. (μηνιαίο) 


20.000 

58,69 

Α', Β', Δ' (τριμηνιαίο) 


30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από ΤΟ Ιπ(6ΙΤΙ6ΐ 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

θυτο 

δρχ- 

βυΐΌ 

δρχ- 

θυΐΌ 

δρχ- 

βυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεων ΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε.Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΓο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙθΓΠθΙ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























